ส่วนที่ 1

การประกอบธุรกิจ

ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

1.1 ประวัติความเป็นมา

บริษัท ไทยโพลีคอนส์ จำกัด (มหาชน) (“บริษัท”) ก่อตั้งเมื่อวันที่ 26 ธันวาคม 2531
ด้วยทุนจดทะเบียน 1.00 ล้านบาท โดยนายเจริญ จันทร์พลังศรี นายไชยณรงค์ จันทร์พลังศรี
และนายสุรชา ตั๊นสถาพรชัย เพื่อประกอบธุรกิจรับเหมาก่อสร้าง ประเภทศูนย์การค้า
อาคารสำนักงาน และอาคารสูงเพื่อพักอาศัย และโรงงานอุตสาหกรรม รวมถึงโรงงานผลิตไฟฟ้า
โดยการให้บริการรับเหมาก่อสร้างดังกล่าวครอบคลุมถึงงานวิศวกรรมโยธา
งานติดตั้งงานระบบวิศวกรรมต่าง ๆ และงานภูมิสถาปัตยกรรม (Landscape) โดย ณ วันที่ 31
ธันวาคม 2556 บริษัทมีทุนจดทะเบียน 504.00 ล้านบาท (ทุนจดทะเบียนที่เรียกชำระแล้ว
503,904,358 บาท) โดยมีนางกนกทิพย์ จันทร์พลังศรีและกลุ่ม รวมทั้งนายสุรชา ตั๊นสถาพรชัย
เป็นผู้ถือหุ้นใหญ่และเป็นผู้บริหารของบริษัท
ทั้งนี้บริษัทได้มีการขยายธุรกิจมาอย่างต่อเนื่องจวบจนปัจจุบันบริษัทมีการประกอบธุรกิจประเภทต่างๆ
ดังนี้ ธุรกิจรับเหมาก่อสร้าง ธุรกิจพัฒนาอสังหาริมทรัพย์ กลุ่มธุรกิจพลังงานชีวมวล
และกลุ่มธุรกิจการค้า

1.2 วิสัยทัศน์และพันธกิจ

  วิสัยทัศน์
  บริษัทจะทำการก่อสร้างให้เป็นอุตสาหกรรมที่ครบวงจรพัฒนาเติบโตอย่างต่อเนื่องเพื่อให้เกิดความมั่นคงและยั่งยืน

  พันธกิจ บริษัทมุ่งมั่นพัฒนาสู่การเป็นสถาบันก่อสร้างที่แข็งแกร่ง
  ที่สามารถให้บริการด้านการก่อสร้างที่หลากหลาย
  ใช้กระบวนการทำงานที่เป็นระบบด้วยคุณภาพมาตรฐานสากล สร้างความพึงพอใจให้ลูกค้า
  โดยมีการผสมผสาน การใช้เทคโนโลยีและการพัฒนาทรัพยากรมนุษย์
  ทั้งนี้เพื่อให้บรรลุผลที่ดีและเป็นธรรมต่อลูกค้า ผู้ถือหุ้น พนักงาน และผู้มีส่วนได้เสียอื่นๆ

1.3 การเปลี่ยนแปลงและพัฒนาการที่สำคัญ

  ปี 2531 ผู้บริหารหลักร่วมกันจัดตั้งบริษัท ด้วยทุนจดทะเบียนเริ่มแรก 1.00 ล้านบาท
  เพื่อรับจ้างก่อสร้างทุกชนิด โดยมีที่ตั้งเลขที่ 216 ซอยบางนา-ตราด 27 ถนนบางนา-ตราด
  แขวงบางนา เขตบางนา กรุงเทพมหานคร

  ปี 2534 บริษัทเพิ่มทุนจดทะเบียนและเรียกชำระจากเดิมเป็น 10.00 ล้านบาท
  โดยการเสนอขายให้ผู้ถือหุ้นเดิมตามสัดส่วน ทำให้บริษัทสามารถรับงานที่มีมูลค่าโครงการสูงขึ้นได้

  ปี 2543 บริษัทเพิ่มทุนจดทะเบียนและเรียกชำระจากเดิมเป็น 60.00 ล้านบาท
  โดยการเสนอขายให้ผู้ถือหุ้นเดิมตามสัดส่วน ทำให้บริษัทสามารถรับงานที่มีมูลค่าโครงการสูงขึ้นได้

  ปี 2545 บริษัทได้ย้ายสำนักงานจากเดิม มาอยู่ที่ เลขที่ 5/340 และ 5/394 หมู่ 3
  ซอยรามอินทรา 14 ถนนรามอินทรา แขวงจรเข้บัว เขตลาดพร้าว กรุงเทพมหานคร
  ซึ่งเป็นที่ตั้งสำนักงานใหญ่ในปัจจุบัน โดยในปัจจุบัน (8 กุมภาพันธ์ 2553)
  กรุงเทพมหานครได้เปลี่ยนแปลงระบบบ้านเลขที่ใหม่เป็น 2 และ 4 ซอยประเสริฐมนูกิจ 29 แยก
  8 ถนนประเสริฐมนูกิจ แขวงจรเข้บัว เขตลาดพร้าว กรุงเทพมหานคร

  ปี 2549 - บริษัทก่อสร้างอาคารเพื่อการพัฒนาฝีมือแรงงาน ที่อำเภอสามโคก จังหวัดปทุมธานี
  สำหรับรองรับการขยายตัวของธุรกิจรับเหมาก่อสร้างในอนาคต

  - บริษัทได้รับการรับรองมาตรฐาน ISO 9001 จากสถาบัน National Quality Assurance
  Limited ในด้านระบบการจัดการด้านคุณภาพ สำหรับงานก่อสร้างและงานวิศวกรรม

  - บริษัทร่วมกับห้างหุ้นส่วนจำกัด แหลมทองพัทลุง
  จัดตั้งกิจการร่วมค้าไทยโพลีคอนส์และแหลมทองพัทลุง โดยบริษัทถือหุ้นในสัดส่วนร้อยละ 99.95
  (สัดส่วนการแบ่งสรรกำไรจากโครงการ) และห้างหุ้นส่วนจำกัด
  แหลมทองพัทลุงถือหุ้นในสัดส่วนร้อยละ 0.05 (สัดส่วนการแบ่งสรรกำไรจากโครงการ)
  เพื่อดำเนินธุรกิจบริการรับเหมาก่อสร้างโครงการก่อสร้างอาคารบริการบำบัดรักษาของโรงพยาบาลพัทลุง
  จังหวัดพัทลุง

  ปี 2550 - เดือนตุลาคม บริษัทเพิ่มทุนจดทะเบียนและเรียกชำระจาก 60.00 ล้านบาทเป็น
  260.00 ล้านบาทโดยการเสนอขายให้ผู้ถือหุ้นเดิมตามสัดส่วน
  เพื่อนำเงินเพิ่มทุนไปใช้เป็นเงินทุนหมุนเวียน

  - เดือนธันวาคม บริษัทจัดตั้งสาขาที่ถนนกำปงบารู ตำบลบางนาค อำเภอเมืองนราธิวาส
  จังหวัดนราธิวาส

  ปี 2551 - เดือนกุมภาพันธ์ บริษัทเพิ่มทุนจดทะเบียนและเรียกชำระจาก 260.00 ล้านบาทเป็น
  300.00 ล้านบาทโดยการเสนอขายให้ผู้ถือหุ้นเดิมในราคาหุ้นละ 2.20 บาท
  เพื่อนำเงินเพิ่มทุนไปใช้เป็นเงินทุนหมุนเวียน ซึ่งการเสนอขายหุ้นดังกล่าว
  ผู้ถือหุ้นเดิมบางรายมีการสละสิทธิ์ จึงทำให้นางสาวขจี ถึงท่าดี ถือหุ้นของบริษัทเพิ่มเป็น
  13,001,400 หุ้น นายปฐมพร ชื่นพาณิชย์กิจ ถือหุ้นของบริษัทเพิ่มเป็น 10,000,000 หุ้น
  นายวิชัย แซ่ว่อง ถือหุ้นของบริษัทเพิ่มเป็น 10,000,000 หุ้น และนายอานนท์ชัย วีระประวัติ
  ถือหุ้นของบริษัทเพิ่มเป็น 10,000,000 หุ้น

  - เดือนมีนาคม บริษัทเพิ่มทุนจดทะเบียนเป็น 400.00 ล้านบาท
  ซึ่งเป็นการเพิ่มทุนเพื่อรองรับการเสนอขายหุ้นแก่ประชาชนทั่วไป (IPO)
  และเปลี่ยนแปลงมูลค่าที่ตราไว้ (PAR) จากราคาหุ้นละ 100.00 บาท เป็นราคาหุ้นละ 1.00
  บาท โดยกำหนดให้มีการเสนอขายหุ้นเพิ่มทุนที่ออกใหม่แก่ประชาชน จำนวน 100 ล้านหุ้น
  และบริษัทได้จดทะเบียนแปรสภาพเป็นบริษัทมหาชนจำกัด

  - เดือนมีนาคม คณะกรรมการบริษัทมีมติให้บริษัทเข้าถือหุ้นใน บริษัท ไทยโพลีคอนส์ (กัมพูชา)
  จำกัด ในสัดส่วนร้อยละ 100.00 ของทุนจดทะเบียนชำระแล้ว

ปี 2552 - เดือนมกราคม
คณะกรรมการบริษัทมีมติให้ลดจำนวนเสนอขายหุ้นเพิ่มทุนที่ออกใหม่แก่ประชาชนจากเดิม100 ล้านหุ้น
เหลือ 60 ล้านหุ้น ซึ่งภายหลังการเสนอขายหุ้นในครั้งนี้ บริษัทจะมีทุนชำระเท่ากับ 360.00
ล้านบาท ในช่วงเดือนเดียวกันทางบริษัทได้ร่วมกับ บริษัท หาดใหญ่ พี.เอส.เอ็ม ก่อสร้าง จำกัด
จัดตั้งกิจการร่วมค้า ไทยโพลีคอนส์ พี.เอส.เอ็ม โดยบริษัทถือหุ้นในสัดส่วนร้อยละ 99.95
(สัดส่วนการแบ่งสรรกำไรจากโครงการ) และบริษัท หาดใหญ่ พี.เอส.เอ็ม ก่อสร้าง จำกัด
ถือหุ้นในสัดส่วนร้อยละ 0.05 (สัดส่วนการแบ่งสรรกำไรจากโครงการ)
เพื่อดำเนินธุรกิจรับจ้างก่อสร้างงานโครงการต่างๆ
จากเจ้าของโครงการซึ่งเป็นหน่วยงานของภาครัฐ และ/หรือภาคเอกชน

- เดือนมีนาคม บริษัทได้เข้าเป็นหลักทรัพย์จดทะเบียนในตลาดหลักทรัพย์ เอ็ม เอ ไอ (mai)

- เดือนสิงหาคม บริษัทได้เริ่มนำระบบสารสนเทศ ที่เรียกว่า ERP (Enterprise Resource
Planning) เข้ามาใช้ดำเนินงานเพื่อควบคุมต้นทุน งบประมาณ และคาดการณ์กระแสเงินสด

- เดือนกันยายน บริษัทร่วมกับบริษัท เอส แอนด์ วี คอมมิวนิเคชั่น เซอร์วิส จำกัด
จัดตั้งกิจการร่วมค้าไทยโพลีคอนส์ เอส แอนด์ วี โดยบริษัทถือหุ้นในสัดส่วนร้อยละ 99.95
(สัดส่วนการแบ่งสรรกำไรจากโครงการ) และบริษัท เอส แอนด์ วี คอมมิวนิเคชั่น เซอร์วิส จำกัด
ถือหุ้นในสัดส่วนร้อยละ 0.05 (สัดส่วนการแบ่งสรรกำไรจากโครงการ)
เพื่อดำเนินธุรกิจรับเหมาก่อสร้างโครงการต่าง ๆ จากเจ้าของโครงการ
ซึ่งเป็นหน่วยงานของภาครัฐ และ/หรือ ภาคเอกชน

- เดือนตุลาคม บริษัทได้รับการรับรองมาตรฐาน ISO 9001:2008 จากสถาบัน BUREAU
VERITAS Certification ในด้านระบบการจัดการด้านคุณภาพ
สำหรับงานก่อสร้างและงานวิศวกรรม

ปี 2553 - เดือนกุมภาพันธ์ บริษัทได้เข้าร่วมทุนกับบริษัท เมอริท ดีเวลลอปเมนท์ จำกัด
เพื่อดำเนินธุรกิจพัฒนาอสังหาริมทรัพย์ โดยบริษัทดังกล่าวมีทุนจดทะเบียนรวม 20.00 ล้านบาท
บริษัทเข้าถือหุ้นในสัดส่วนร้อยละ 49 ซึ่งที่ผ่านมา บริษัทได้จ่ายชำระค่าหุ้นไปแล้วเป็นจำนวนเงิน
4.90 ล้านบาท

- เดือนกรกฎาคม บริษัทได้ใช้ระบบสารสนเทศ (ERP) เพื่อควบคุมต้นทุน งบประมาณ และ
คาดการณ์กระแสเงินสด อย่างเต็มรูปแบบในทุกโครงการที่ทางบริษัทอยู่ระหว่างดำเนินการก่อสร้าง

- เดือนสิงหาคม ในการประชุมคณะกรรมการบริษัท ครั้งที่ 5 วันที่ 21 พฤษภาคม 2553
ได้มีมติยกเลิกการร่วมทุนกับบริษัท เมอริท ดีเวลลอปเมนท์ จำกัด
เนื่องจากยังไม่มีความคืบหน้าด้านการดำเนินธุรกิจประกอบกับการได้รับผลกระทบทำให้ต้องรับรู้ผลขาดทุนในบริษัทร่วมเข้ามาในงบการเงิน
โดยความคืบหน้าขณะนี้อยู่ระหว่างการทยอยขายหุ้นออก ซึ่งได้รับชำระคืนเงินลงทุนมาจำนวน 2.00
ล้านบาท แล้ว

- เดือนกันยายน บริษัทฯ ร่วมกับบริษัท สยามกรกิจ จำกัด จัดตั้งกิจการร่วมค้า ทีพีซี - เอสเค
โดยบริษัทถือหุ้นในสัดส่วนร้อยละ 70.00 (สัดส่วนการแบ่งสรรกำไรจากโครงการ) และบริษัท
สยามกรกิจ จำกัด ถือหุ้นในสัดส่วนร้อยละ 30.00 (สัดส่วนการแบ่งสรรกำไรจากโครงการ)
เพื่อดำเนินธุรกิจเข้าร่วมประกวดราคาจ้างก่อสร้างตลอดจนดำเนินการก่อสร้างหากเป็นผู้ชนะการประกวดราคา
อาคารศูนย์กีฬาและนันทนาการ วิทยาเขตหาดใหญ่ ณ มหาวิทยาลัยสงขลานครินทร์
วิทยาเขตหาดใหญ่ จังหวัดสงขลา ตลอดจนดำเนินการก่อสร้างหากเป็นผู้ชนะการประกวดราคา

- เดือนธันวาคม บริษัทได้ดำเนินการซื้อหุ้นจากบริษัท บางสะพานน้อย ไบโอแมส จำกัด ร้อยละ
85.00 ของทุนจดทะเบียนและชำระแล้ว จำนวน 10,000,000.00 บาท เนื่องจากบริษัท
บางสะพานน้อย ไบโอแมส จำกัด เป็นบริษัทที่ได้รับสิทธิการซื้อขายไฟฟ้า
จากการทำสัญญาการซื้อขายไฟฟ้ากับทางการไฟฟ้าส่วนภูมิภาค
และเพื่อการก่อสร้างโรงไฟฟ้าชีวมวลที่จะเกิดขึ้นในอนาคต

- เดือนธันวาคม บริษัทได้รับชำระคืนเงินลงทุนจากบริษัท เมอริท ดีเวลลอปเมนท์ จำกัด
ทั้งหมดแล้วพร้อมทั้งโอนหุ้นคืนทั้งหมด

ปี 2554 - เดือนมีนาคม บริษัทฯ ร่วมกับบริษัท อินฟินิท เอนจิเนียริ่ง แอนด์ คอนสทรัคชั่น จำกัด
จัดตั้งกิจการร่วมค้า ทีพีซีไอ โดยบริษัทถือหุ้นในสัดส่วนร้อยละ 99.00
(สัดส่วนการแบ่งสรรกำไรจากโครงการ) เพื่อดำเนินธุรกิจเข้าร่วมประกวดราคาจ้างก่อสร้าง
อาคารผู้ป่วยนอกและอำนวยการ โรงพยาบาลมหาราชนครราชสีมา
ตลอดจนดำเนินการก่อสร้างหากเป็นผู้ชนะการประกวดราคา (กำลังดำเนินการก่อสร้าง)

- เดือนเมษายน บริษัทฯ ร่วมกับบริษัท สยามกรกิจ จำกัด จัดตั้งกิจการร่วมค้า เอสเคเค – ทีพีซี
โดยบริษัทถือหุ้นในสัดส่วนร้อยละ 50.00 (สัดส่วนการแบ่งสรรกำไรจากโครงการ)
เพื่อดำเนินธุรกิจเข้าร่วมประกวดราคาจ้างก่อสร้าง ศูนย์การแพทย์ มหาวิทยาลัยวลัยลักษณ์
ตลอดจนเข้าทำสัญญากับเจ้าของงานเพื่อกำหนดเงื่อนไขและดำเนินการก่อสร้างหากเป็นผู้ชนะการประกวดราคา

- เดือนเมษายน บริษัทฯ ร่วมกับบริษัท คอนสตรัคชั่นไลนส์ จำกัด จัดตั้งกิจการร่วมค้า ทีซีแอล
โดยบริษัทถือหุ้นในสัดส่วนร้อยละ 99.00 (สัดส่วนการแบ่งสรรกำไรจากโครงการ)
เพื่อดำเนินธุรกิจเข้าร่วมประกวดราคาจ้างก่อสร้าง อาคารการศึกษาและบริการวิชาการ(อาคาร
14 ชั้น) คณะแพทยศาสตร์ มหาวิทยาลัยสงขลานครินทร์
ตลอดจนเข้าทำสัญญากับเจ้าของงานเพื่อกำหนดเงื่อนไขและดำเนินการก่อสร้างหากเป็นผู้ชนะการประกวดราคา

- เดือนพฤษภาคม จัดตั้งบริษัท ที-โพลี่ พร๊อพเพอร์ตี้ จำกัด (บริษัทย่อย)
เพื่อดำเนินธุรกิจด้านอสังหาริมทรัพย์ โดยบริษัทฯ ถือหุ้นร้อยละ 99.99 ทุนจดทะเบียน
10,000,000 บาท

- เดือนมิถุนายน คณะกรรมการมีมติเข้าถือหุ้นในบริษัท ช้างแรก ไบโอเพาเวอร์ จำกัด
(บริษัทย่อย) เพื่อดำเนินธุรกิจด้านพลังงานชีวมวล โดยบริษัทฯ ถือหุ้นร้อยละ 65 ทุนจดทะเบียน
10,000,000 บาท

- เดือนกรกฎาคม บริษัท ช้างแรก ไบโอเพาเวอร์ จำกัด (บริษัทย่อย) เพิ่มทุนจดทะเบียนเป็น
80,000,000 บาท โดยบริษัทฯ ถือหุ้นร้อยละ 65 ตามเดิม

- เดือนกรกฎาคม บริษัทฯ ร่วมกับบริษัท สยามกรกิจ จำกัด และบริษัท อินฟีนิท เอนจิเนียริ่ง แอนด์
คอนสทรัคชั่น จำกัด จัดตั้งกิจการร่วมค้า เจวี วินเนอร์ โดยบริษัทถือหุ้นในสัดส่วนร้อยละ 33.00
(สัดส่วนการแบ่งสรรกำไรจากโครงการ) เพื่อดำเนินธุรกิจเข้าร่วมประกวดราคาจ้างก่อสร้าง
โครงการพัฒนารามาธิบดีสู่คณะแทพยศาสตร์ชั้นนำในเอเชีย คณะแพทยศาสตร์โรงพยาบาลรามาธิบดี
มหาวิทยาลัยมหิดล
ตลอดจนเข้าทำสัญญากับเจ้าของงานเพื่อกำหนดเงื่อนไขและดำเนินการก่อสร้างหากเป็นผู้ชนะการประกวดราคา

- เดือนสิงหาคม บริษัท ช้างแรก ไบโอเพาเวอร์ จำกัด (บริษัทย่อย) เพิ่มทุนจดทะเบียนเป็น
200,000,000 บาท โดยบริษัทฯ ถือหุ้นร้อยละ 65 ตามเดิม

- เดือนกันยายน ดำเนินการปิดกิจการร่วมค้า ทีพีซี-เอสเค
เนื่องจากบริษัทไม่ชนะการประกวดราคาจ้างก่อสร้างงานอาคารศูนย์กีฬาและนันทนาการ
วิทยาเขตหาดใหญ่ ณ มหาวิทยาลัยสงขลานครินทร์ วิทยาเขตหาดใหญ่ จังหวัดสงขลา

- เดือนตุลาคม บริษัท ที-โพลี่ พร๊อพเพอร์ตี้ จำกัด (บริษัทย่อย) เพิ่มทุนจดทะเบียนเป็น
230,000,000 บาท บริษัทฯ ถือหุ้นร้อยละ 99.99 และเปลี่ยนชื่อเป็น บริษัท ทีพีซี แอสเสท จำกัด

- เดือนพฤศจิกายน คณะกรรมการมีมติเข้าถือหุ้นในบริษัท ทุ่งสัง กรีน จำกัด (บริษัทย่อย)
เพื่อดำเนินธุรกิจด้านพลังงานชีวมวล โดยบริษัทฯ ถือหุ้นร้อยละ 99.99 ทุนจดทะเบียน 5,000,000
บาท

ปี2555 - เดือนกุมภาพันธ์ เพิ่มทุนจดทะเบียนบริษัท ทุ่งสัง กรีน จำกัด(บริษัทย่อย) เป็น
6,500,000 บาท บริษัทฯ ถือหุ้นร้อยละ 99.99

- เดือนมิถุนายน เพิ่มทุนจดทะเบียนบริษัท ทุ่งสัง กรีน จำกัด(บริษัทย่อย) เป็น 21,500,000 บาท
บริษัทฯ ถือหุ้นร้อยละ 99.99

- เดือนสิงหาคม จำหน่ายหุ้นสามัญของบริษัท ทุ่งสัง กรีน จำกัด (บริษัทย่อย) ให้ บริษัท
อีเอ็นบีดับเบิ้ลยู คราฟท์เวอร์เก อาเก จำกัด (ผู้ร่วมทุนจากประเทศเยอรมันนี) จำนวน 75,250
หุ้น หุ้นละ 100 บาท คิดเป็นร้อยละ 35 ของหุ้นทั้งหมด บริษัทฯ ถือหุ้นร้อยละ 65

- เดือนตุลาคม เพิ่มทุนจดทะเบียนบริษัท ช้างแรก ไบโอเพาเวอร์ จำกัด(บริษัทย่อย) เป็น
160,000,000 บาท บริษัทฯ ถือหุ้นร้อยละ 65

- เดือนธันวาคม จัดตั้งบริษัท ทีพีซี เพาเวอร์ โฮลดิ้ง จำกัด (บริษัทย่อย)
เพื่อเข้าไปถือหุ้นในบริษัทย่อยที่ดำเนินธุรกิจด้านพลังงานแทนบริษัทฯ โดยบริษัทฯ ถือหุ้นร้อยละ
99.99 ทุนจดทะเบียน 153,000,000 บาท

  ปี 2556 - 16 มกราคม จัดตั้ง บริษัท ทีพีซี บางกอก ซัพพลาย จำกัด (บริษัทย่อย)
  เพื่อดำเนินการด้านธุรกิจการค้า ประกอบกิจการซื้อ ขาย นำเข้า ส่งออก
  สินค้าทุกประเภททั้งในและนอกประเทศ โดยบริษัทฯ ถือหุ้นร้อยละ 99.99 ทุนจดทะเบียน
  5,000,000 บาท

  - 27 มกราคม นายเจริญ จันทร์พลังศรี กรรมการผู้จัดการและผู้ถือหุ้นใหญ่ (52.78%)
  เสียชีวิตจากอุบัติเหตุ จึงแต่งตั้งนายไชยณรงค์ จันทร์พลังศรี
  ซึ่งเป็นกรรมการบริหารในขณะนั้นให้ดำรงตำแหน่งกรรมการผู้จัดการและประธานกรรมการบริหาร
  โดยสัดส่วนการถือหุ้นใหญ่ได้ตกทอดเป็นของ นางกนกทิพย์ จันทร์พลังศรี (ภรรยา)

  - 27 กุมภาพันธ์ คณะกรรมการบริษัทมีมติให้ดำเนินการยกเลิกกิจการร่วมค้า ไทยโพลีคอนส์ เอส
  แอนด์ วี, กิจการร่วมค้า เอสเคเค – ทีพีซี, กิจการร่วมค้า ทีซีแอล และกิจการร่วมค้า เจวี
  วินเนอร์

  - 7 มิถุนายน ผลการใช้สิทธิตามใบสำคัญแสดงสิทธิ TPOLY-W1 ครั้งสุดท้ายจำนวน
  83,907,082 หุ้น ทำให้ทุนจดทะเบียนชำระแล้วของบริษัทเพิ่มขึ้นเป็น 503,904,358 บาท

  - 1 กรกฎาคม คณะกรรมการบริษัทมีมติ

-   อนุมัติให้ บริษัท ทีพีซี เพาเวอร์ โฮลดิ้ง จำกัด (บริษัทย่อย) เพิ่มทุนชำระแล้วเป็น
    210,550,000 บาท

-   อนุมัติให้ บริษัท ขายหุ้นสามัญที่บริษัท ถืออยู่ใน บริษัท ทีพีซี เพาเวอร์ โฮลดิ้ง จำกัด จำนวน
    1,000,000 หุ้น ให้แก่นายไชยณรงค์ จันทร์พลังศรี กรรมการผู้จัดการ

-   อนุมัติให้บริษัท ทีพีซี เพาเวอร์ โฮลดิ้ง จำกัด (บริษัทย่อย)ถือหุ้นในบริษัท ช้างแรก
    ไบโอเพาเวอร์ จำกัด (บริษัทย่อยโดยอ้อม) เพิ่มขึ้นจากร้อยละ 65 เป็นร้อยละ 73.125

  - 8 กรกฎาคม บริษัท ทีพีซี เพาเวอร์ โฮลดิ้ง จำกัด (บริษัทย่อย) เข้าถือหุ้นใน บริษัท มหาชัย
  กรีน เพาเวอร์ จำกัด (บริษัทร่วมโดยอ้อม) เพื่อดำเนินธุรกิจด้านพลังงานชีวมวล โดยบริษัทฯ
  ถือหุ้นร้อยละ 46.00 ทุนจดทะเบียน 20,000,000 บาท

  - 30 กรกฎาคม บริษัท ทีพีซี เพาเวอร์ โฮลดิ้ง จำกัด (บริษัทย่อย) เพิ่มทุนจดทะเบียนเป็น
  310,550,000 บาท โดยออกหุ้นเพิ่มทุนจำนวน 10,000,000 หุ้น มูลค่าหุ้นละ 10 บาท
  และเสนอขายหุ้นละ 33 บาทแต่บริษัทไม่ได้ซื้อหุ้นเพิ่มทุนดังกล่าว
  จึงทำให้บริษัทเหลือสัดส่วนการถือหุ้นใน บริษัท ทีพีซี เพาเวอร์ โฮลดิ้ง จำกัด (บริษัทย่อย)
  ร้อยละ 64.58

  - 31 กรกฎาคม ดำเนินการยกเลิกกิจการร่วมค้า ไทยโพลีคอนส์ เอส แอนด์ วี, กิจการร่วมค้า
  เอสเคเค – ทีพีซี, กิจการร่วมค้า ทีซีแอล และกิจการร่วมค้า เจวี วินเนอร์ แล้วเสร็จ

  - 2 สิงหาคม บริษัท มหาชัย กรีน เพาเวอร์ จำกัด ทำการเพิ่มทุนเป็น 210,000,000 บาท

  - 13 สิงหาคม คณะกรรมการบริษัทมีมติอนุมัติให้บริษัท ลดสัดส่วนการขายหุ้นสามัญที่บริษัทฯ
  ถืออยู่ในบริษัท ทีพีซี เพาเวอร์ โฮลดิ้ง จำกัด (บริษัทย่อย) ที่ได้ขายให้แก่นายไชยณรงค์
  จันทร์พลังศรี กรรมการและผู้บริหารของบริษัท
  ตามที่ได้รับการอนุมัติในที่ประชุมคณะกรรมการบริษัทฯ ครั้งที่ 5/2556 ซึ่งประชุมเมื่อวันที่ 1
  กรกฎาคม พ.ศ.2556 จากเดิมจำนวน 1,000,000 หุ้น มูลค่าที่ตราไว้หุ้นละ 10 บาท
  ในราคาหุ้นละ 10 บาท เป็นจำนวน 500,000 หุ้นมูลค่าที่ตราไว้หุ้นละ 10 บาท ในราคาหุ้นละ
  10 บาท รับซื้อหุ้นสามัญจำนวน 500,000 หุ้น คืนจากนายไชยณรงค์ จันทร์พลังศรี ทั้งนี้
  ภายหลังการรับซื้อหุ้นดังกล่าว บริษัทจะถือหุ้นในบริษัท ทีพีซี เพาเวอร์ โฮลดิ้ง จำกัด
  (บริษัทย่อย) เป็นสัดส่วนร้อยละ 66.19 ของหุ้นที่ออกและเสนอขายแล้วทั้งหมดของบริษัทย่อย

  - 29 สิงหาคม บริษัท ทีพีซี เพาเวอร์ โฮลดิ้ง จำกัด (บริษัทย่อย) จัดตั้ง บริษัท ปัตตานี กรีน
  จำกัด (บริษัทย่อยโดยอ้อม) เพื่อดำเนินธุรกิจด้านพลังงานชีวมวล โดยบริษัทฯ ถือหุ้นร้อยละ
  65.00 ของทุนจดทะเบียน 10,000,000 บาท

  - 31 ตุลาคม คณะกรรมการบริษัทมีมติอนุมัติให้ บริษัท ทีพีซี เพาเวอร์ โฮลดิ้ง จำกัด
  (บริษัทย่อย) จัดตั้ง บริษัท พัทลุง กรีน จำกัด (บริษัทย่อยโดยอ้อม)
  เพื่อดำเนินธุรกิจด้านพลังงานชีวมวล โดยบริษัทฯ ถือหุ้นร้อยละ 100 ของทุนจดทะเบียน
  15,000,000 บาท

  ปี 2557 - 28 กุมภาพันธ์ คณะกรรมการบริษัทมีมติอนุมัติให้บริษัท ทีพีซี เพาเวอร์ โฮลดิ้ง จำกัด
  (บริษัทย่อย) เข้าถือหุ้นใน บริษัท แม่วงศ์ เอ็นเนอยี่ จำกัด (บริษัทร่วมโดยอ้อม)
  เพื่อดำเนินธุรกิจด้านพลังงานชีวมวล โดยบริษัทฯ ถือหุ้นร้อยละ 85.00 ทุนจดทะเบียน
  5,000,000 บาท

  - 17 มีนาคม คณะกรรมการบริษัทมีมติอนุมัติให้ บริษัท ทีพีซี เพาเวอร์ โฮลดิ้ง จำกัด
  (บริษัทย่อย) จัดตั้ง บริษัท สตูล กรีน เพาเวอร์ จำกัด (บริษัทย่อยโดยอ้อม)
  เพื่อดำเนินธุรกิจด้านพลังงานชีวมวล โดยบริษัทฯ ถือหุ้นร้อยละ 100 ของทุนจดทะเบียน
  20,000,000 บาท

  - 17 มีนาคม คณะกรรมการบริษัทมีมติอนุมัติให้ บริษัท ทีพีซี เพาเวอร์ โฮลดิ้ง จำกัด
  (บริษัทย่อย)แปรสภาพเป็นบริษัทมหาชนจำกัด
  และนำหลักทรัพย์ของทีพีซีเข้าจดทะเบียนเป็นหลักทรัพย์จดทะเบียนในตลาดหลักทรัพย์เอ็ม เอ ไอ
  และเพิ่มทุนเพื่อรองรับการใช้สิทธิตามใบสำคัญแสดงสิทธิที่จะออกให้แก่กรรมการและ/หรือพนักงานของทีพีซีและบริษัทย่อยของทีพีซี
  ตามโครงการเสนอขายหลักทรัพย์ให้แก่กรรมการและ/หรือพนักงาน (ESOP Scheme)
  เสนอขายหุ้นให้กับประชาชนเป็นครั้งแรก
  และผู้ถือหุ้นสามัญของบริษัทเพื่อลดผลกระทบที่เกิดกับผู้ถือหุ้นของบริษัทจากการที่สัดส่วนการถือหุ้นของบริษัทในทีพีซีลดลง

1.4 โครงสร้างการถือหุ้นของกลุ่มบริษัท

บริษัทมีบริษัทย่อยที่เป็น Holding Company 1 บริษัท คือ บริษัท ทีพีซี เพาเวอร์ โฮลดิ้ง จำกัด

บริษัท ทีพีซี เพาเวอร์ โฮลดิ้ง จำกัด ได้ลงทุนในบริษัทที่ประกอบธุรกิจหลักตามหลักเกณฑ์ที่เกี่ยวข้อง
6 บริษัท โดยมีมูลค่าการลงทุนรวมในบริษัทที่ประกอบธุรกิจหลักดังกล่าวร้อยละ 76.78
(ของสินทรัพย์รวมของ Holding Company) และไม่มีการลงทุนในบริษัทที่ไม่ได้ประกอบธุรกิจหลัก
ซึ่งสัดส่วนดังกล่าวเป็นไปตามหลักเกณฑ์ที่กำหนดโดยมีรายละเอียดดังต่อไปนี้

+-------------------------------+------------------+-------------------+
| ชื่อบริษัท                        | สัดส่วนการถือหุ้น (%) | ขนาดของบริษัท (%)   |
+-------------------------------+------------------+-------------------+
| กลุ่มบริษัทที่ประกอบธุรกิจหลัก         | 73.13            | 61.09             |
|                               |                  |                   |
| 1. บริษัท ช้างแรก ไบโอเพาเวอร์    | 99.99            | 3.27              |
| จำกัด                          |                  |                   |
|                               | 46.00            | 9.83              |
| 2. บริษัท ทุ่งสัง กรีน จำกัด         |                  |                   |
|                               | 85.00            | 0.60              |
| 3. บริษัท มหาชัย กรีน เพาเวอร์     |                  |                   |
| จำกัด                          | 65.00            | 0.80              |
|                               |                  |                   |
| 4. บริษัท บางสะพานน้อย ไบโอแมส   | 99.99            | 1.19              |
| จำกัด                          |                  |                   |
|                               |                  |                   |
| 5. บริษัท ปัตตานี กรีน จำกัด        |                  |                   |
|                               |                  |                   |
| 6. บริษัท พัทลุง กรีน จำกัด         |                  |                   |
+-------------------------------+------------------+-------------------+
| รวม                           |                  | 76.78             |
+-------------------------------+------------------+-------------------+

1.5 ความสัมพันธ์กับกลุ่มธุรกิจของผู้ถือหุ้นใหญ่

การดำเนินธุรกิจหลักของบริษัทมิได้มีความสัมพันธ์หรือเกี่ยวข้องกับการดำเนินธุรกิจอื่นของผู้ถือหุ้นรายใหญ่อย่างมีนัยสำคัญ

2. ลักษณะการประกอบธุรกิจ

โครงสร้างรายได้

หน่วย : ล้านบาท

  -------------- ------------- ------------- -------- ---------- -------- ---------- --------
  กลุ่มธุรกิจ        ดำเนินการโดย   งบการเงินรวม                                           

                               ปี 2556                 ปี 2555              ปี 2554     

                               มูลค่า          ร้อยละ    มูลค่า       ร้อยละ    มูลค่า       ร้อยละ

  รับเหมาก่อสร้าง   บริษัท          2,150.40      80.88    2,689.31   91.23    2,237.06   89.53

                 กิจการร่วมค้า    114.20        4.29     222.53     7.55     252.77     10.11

  อสังหาริมทรัพย์    บริษัทย่อย       209.92        7.89     22.31      0.76     -          -

  พลังงานชีวมวล    บริษัทย่อย       183.63        6.91     -          -        -          -

  รายได้อื่น                      0.84          0.03     13.70      0.46     8.95       0.36

  รายได้รวม       **            2,658.99      100.00   2,947.85   100.00   2,498.78   100.00
  -------------- ------------- ------------- -------- ---------- -------- ---------- --------

หมายเหตุ ** รายได้รวมตามงบการเงิน=2,595.84
ผลต่างเกิดจาการรับรู้รายได้ระหว่างกันของบริษัท ช้างแรก ไบโอเพาเวอร์ จำกัด

2.1 ลักษณะผลิตภัณฑ์หรือบริการ

2.1.1 ธุรกิจรับเหมาก่อสร้าง ดำเนินการรับเหมาก่อสร้างในหลายประเภทงาน อาทิเช่น
ประเภทศูนย์การค้า อาคารสำนักงาน และอาคารสูงเพื่อพักอาศัย และโรงงานอุตสาหกรรม
รวมถึงโรงงานผลิตไฟฟ้า
โดยการให้บริการรับเหมาก่อสร้างดังกล่าวครอบคลุมถึงงานวิศวกรรมโยธา
งานติดตั้งงานระบบวิศวกรรมต่าง ๆ และงานภูมิสถาปัตยกรรม (Landscape)

2.1.1.1 งานก่อสร้างอาคารสูงเพื่อที่พักอาศัยและศูนย์การค้า

ปัจจุบันอาคารสูงเพื่อที่พักอาศัยในเขตกรุงเทพมหานครมีการขยายตัวอย่างรวดเร็ว
เนื่องจากพฤติกรรมของผู้บริโภคที่นิยมอาศัยในเขตเมือง อยู่ใกล้ระบบขนส่งมวลชน และมีราคาไม่สูง
ซึ่งงานก่อสร้างอาคารสูงเพื่อที่พักอาศัยส่วนมากจะตั้งอยู่ในเขตกรุงเทพมหานครและปริมณฑล
ส่วนงานก่อสร้างศูนย์การค้าตั้งอยู่ทั้งในเขตกรุงเทพมหานคร และหัวเมืองใหญ่
ลูกค้าของงานก่อสร้างประเภทดังกล่าวจะเป็นผู้พัฒนาอสังหาริมทรัพย์ที่มีชื่อเสียง
และผู้ประกอบการค้าปลีกสมัยใหม่ (Modern Trade) เช่น เซ็นทรัล พลาซ่า เป็นต้น

โครงการก่อสร้างอาคารสูงเพื่อที่พักอาศัยและศูนย์การค้าของบริษัทที่ดำเนินการในปี 2556

  หน่วย: ล้านบาท

  -----------------------------------------------------------------------------
  ชื่อโครงการ                เจ้าของโครงการ          รับรู้รายได้ปี     มูลค่างานคงเหลือ
                                                  2556          
  ------------------------ ---------------------- ------------- ---------------
  1. Rhythm Sukhumvit Soi  บมจ.เอเชี่ยนพร็อพเพอร์ตี้ฯ   19.90         -
  50                                                            

  2. Centric Tiwanon       บมจ. เอสซี แอสเสทฯ      399.07        85.25
  Station                                                       

  3. Central Had Yai       บมจ.เซ็นทรัลพัฒนา         400.38        3.43

  4. Central Samui         บจก.เซ็นทรัลเวิลด์         373.82        112.16

  5. Rhythm Sathorn 21     บมจ.เอพี(ไทยแลนด์)       101.31        506.16

  6. The Room ถนนปั้น        บมจ. แลนด์ แอนด์ เฮ้าส์    38.30         339.28

  รวม                                             1,332.78      1,046.28
  -----------------------------------------------------------------------------

2.1.1.2 งานก่อสร้างอาคารสำนักงานขนาดใหญ่

บริษัทดำเนินธุรกิจรับเหมาก่อสร้างอาคารสำนักงานขนาดใหญ่ ซึ่งประกอบไปด้วย อาคารสำนักงาน
อาคารจอดรถ และถนนรอบอาคาร โดยกลุ่มลูกค้าดังกล่าวมีทั้งภาคเอกชน และภาครัฐบาล

โครงการก่อสร้างอาคารสำนักงานขนาดใหญ่ของบริษัทที่ดำเนินการในปี 2556

หน่วย: ล้านบาท

  ----------------------------------------------------------------------------
  ชื่อโครงการ                เจ้าของโครงการ         รับรู้รายได้ปี     มูลค่างานคงเหลือ
                                                 2556          
  ------------------------ --------------------- ------------- ---------------
  1. ศาลปัตตานี              สำนักงานศาลยุติธรรม      28.28         10.88

  2. Benz N.K. #2          บจก.เอ็น.เค.คาร์ พลาซ่า  41.65         -

  3. Benz Sale office      บจก.เอ็น.เค.คาร์ พลาซ่า  9.25          -

  4.อาคารคอนกรีต Benz       บจก.เอ็น.เค.คาร์ พลาซ่า  2.48          -

  5. อาคารท่าอากาศยานทหาร   กรมช่างโยธาทหารอากาศ   61.99         11.12
  ดอนเมือง                                                      

  6.อาคารฟื้นฟูกองบิน P1       กรมช่างโยธาทหารอากาศ   1.38          -

  7. อาคารบริวาร            กรมช่างโยธาทหารอากาศ   4.49          31.01
  ท่าอากาศยานดอนเมือง                                            

  8.สำนักงานขาย             บมจ.ควอลิตี้เฮ้าส์         1.48          -

  รวม                                            151.00        53.01
  ----------------------------------------------------------------------------

2.1.1.3 งานก่อสร้างอาคารเรียน

ทางบริษัทได้รับความไว้วางใจจากมหาวิทยาลัยต่าง ๆ ในการก่อสร้าง อาคารเรียน หอประชุม
อาคารหอพักนักศึกษา เช่น อาคารหอประชุมใหญ่ ม.นราธิวาสราชนครินทร์ จ.นราธิวาส
อาคารศูนย์การศึกษาและบริการวิชาการ คณะแพทยศาสตร์ มหาวิทยาลัยสงขลานครินทร์ เป็นต้น

โครงการงานก่อสร้างอาคารเรียนของบริษัทที่ดำเนินการในปี 2556

หน่วย : ล้านบาท

  -----------------------------------------------------------------------------------
  ชื่อโครงการ                       เจ้าของโครงการ        รับรู้รายได้ปี 2556 มูลค่างานคงเหลือ
  ------------------------------- -------------------- -------------- ---------------
  1. อาคารหอประชุมใหญ่              ม.นราธิวาสราชนครินทร์   28.92          0.46

  2. อาคารปฎิบัติการคณะแพทย์          ม.นราธิวาสราชนครินทร์   10.61          -

  3. งานเพิ่ม อาคารวิทยาการจัดการ     มหาวิทยาลัยรามคำแหง    1.42           -
  มหาวิทยาลัยรามคำแหง                                                   

  4. อาคารโรงพยาบาล ระยะที่ 2       ม.นราธิวาสราชนครินทร์   -              170.61

  5.                              ม.สงขลานครินทร์        -              490.37
  อาคารศูนย์การศึกษาและบริการวิชาการ                                       

  6.อาคารคณะแพทย์                  ม.นราธิวาสราชนครินทร์   9.91           -

  7.อาคารส่วนบริหาร-การศึกษา         โรงเรียนเซนต์หลุยส์      6.87           -

  8.อาคารเรียน                     โรงเรียนอัสสัมชัญ ศรีราชา 1.12           7.25

  รวม                                                  58.85          668.69
  -----------------------------------------------------------------------------------

2.1.1.4 งานก่อสร้างอาคารโรงพยาบาล

บริษัทดำเนินธุรกิจรับเหมาก่อสร้างอาคารโรงพยาบาล โดยกลุ่มลูกค้าดังกล่าวมีทั้งภาคเอกชน
และภาครัฐบาล

โครงการงานก่อสร้างอาคารโรงพยาบาลของบริษัทที่ดำเนินการในปี 2556

หน่วย : ล้านบาท

  -------------------------------------------------------------------------------------
  ชื่อโครงการ                 เจ้าของโครงการ                รับรู้รายได้ปี 2556 มูลค่างานคงเหลือ
  ------------------------- ---------------------------- -------------- ---------------
  1.อาคารโรงพยาบาลสุขุมวิท     บริษัท ปิยะศิริ จำกัด              34.55          1.89

  2. อาคารอำนวยการ          โรงพยาบาลพัทลุง                88.15          230.00
  ผู้ป่วยนอกและอุบัติเหตุฉุกเฉิน 7                                               
  ชั้น                                                                    

  3. งานเพิ่ม โรงพยาบาลกรุงเทพ บจก.โรงพยาบาลกรุงเทพระยอง     12.95          1.63
  ระยอง                                                                 

  4. อาคาร รพ.กรุงเทพ        บจก.โรงพยาบาลกรุงเทพเชียงใหม่   183.48         215.58
  เชียงใหม่                                                               

  5. อาคาร                  บจก.โรงพยาบาลกรุงเทพราชสีมา    5.51           139.81
  รพ.กรุงเทพนครราชสีมา                                                    

  6. อาคารบริการ 12 ชั้น       จังหวัดระยอง                   19.03          44.87
  รพ.ระยอง                                                              

  7. งานลิฟท์แก้ว - รพ.ระยอง   จังหวัดระยอง                   9.39           9.43

  8.                        โรงพยาบาลมหาราชนครราชสีมา     86.48          522.40
  อาคารผู้ป่วยนอกและอำนวยการ                                               
  รพ.มหาราช นครราชสีมา                                                   

  9.อาคารที่พัก                บจก.โรงพยาบาลกรุงเทพ ศูนย์วิจัย   1.03           -

  10.อาคารบริการบำบัดรักษา     โรงพยาบาลพัทลุง                0.17           -

  รวม                                                    442.90         1,164.12
  -------------------------------------------------------------------------------------

2.1.1.5 งานก่อสร้างคลังสินค้า โรงงานอุตสาหกรรม และโรงงานผลิตไฟฟ้า

บริษัทดำเนินธุรกิจรับเหมาก่อสร้างคลังสินค้า โรงงานอุตสาหกรรม และโรงผลิตไฟฟ้า ให้แก่
บริษัทผู้ประกอบการทั้งในประเทศ และบริษัทข้ามชาติที่มาดำเนินธุรกิจในประเทศไทย
โดยงานก่อสร้างคลังสินค้า โรงงานอุตสาหกรรม และโรงผลิตไฟฟ้า ประกอบด้วย อาคารโรงงาน
อาคารโรงผลิตไฟฟ้า อาคารคลังสินค้า อาคารสำนักงาน ระบบสาธารณูปโภคต่างๆ เช่น ถนน
ระบบไฟฟ้า และระบบน้ำประปา เป็นต้น รวมทั้งสิ่งปลูกสร้างอื่นซึ่งเป็นส่วนประกอบ เช่น
โรงจอดรถ เป็นต้น โดยลักษณะงานก่อสร้างคลังสินค้า โรงงานอุตสาหกรรม และโรงผลิตไฟฟ้า
งานดังกล่าว แบ่งเป็น 2 ลักษณะ คือ

1. งานก่อสร้างตามแบบ คือ ดำเนินการก่อสร้างตามแบบที่ผู้ว่าจ้างกำหนด

2. งานแบบเบ็ดเสร็จ (Turnkey Contract) คือ
บริษัทจะให้บริการครบวงจรตั้งแต่การออกแบบโครงสร้าง และการก่อสร้าง
ซึ่งจะทำให้บริษัทสามารถเสนอรูปแบบและวิธีการก่อสร้างที่เหมาะสมกับความต้องการของลูกค้า
ประหยัดต้นทุน และลดระยะเวลาการก่อสร้าง

โครงการก่อสร้างคลังสินค้า โรงงานอุตสาหกรรม และโรงงานผลิตไฟฟ้าของบริษัทที่ดำเนินการในปี
2556

หน่วย: ล้านบาท

  ----------------------------------------------------------------------------
  ชื่อโครงการ                เจ้าของโครงการ        รับรู้รายได้ปี 2556 มูลค่างานคงเหลือ
  ------------------------ -------------------- -------------- ---------------
  1. Chang Raek Power      บจก.ช้างแรก           61.79          -
  Plant                    ไบโอเพาเวอร์                         

  2. Jana Power Plant      บมจ.เนาวรัตน์พัฒนาการ   86.68          -

  3. Thung Sung Green      บจก.ทุ่งสัง กรีน         0.47           -
  Power Plant                                                  

  4. Chevron [ New Project บจก.เชพรอน ประเทศไทย 23.46          -
  ]                        สำรวจและผลิต                         

  5. Mahachai Green Power  บจก.มหาชัย กรีน        0.16           0.14
                           เพาเวอร์                             

  6.FACTORY3               TOSHIBA              2.00           -

  รวม                                           174.56         0.14
  ----------------------------------------------------------------------------

2.1.1.6 งานก่อสร้างเพื่อตกแต่งและปรับปรุงอาคารทั้งภายในและภายนอก

  บริษัทได้นำเทคโนโลยีและวัสดุสมัยใหม่ เพื่อตกแต่งและปรับปรุงอาคารทั้งภายในและภายนอก
  เช่น งานตกแต่งสถานีรถไฟฟ้าใต้ดิน งานปรับปรุงอาคารต้อนรับของโรงพยาบาลกรุงเทพ เป็นต้น

โครงการงานและปรับปรุงอาคารทั้งภายในและภายนอกของบริษัทที่ดำเนินการในปี 2556

หน่วย: ล้านบาท

  ------------------------------------------------------------------------------
  ชื่อโครงการ                 เจ้าของโครงการ         รับรู้รายได้ปี 2556 มูลค่างานคงเหลือ
  ------------------------- --------------------- -------------- ---------------
  1. Extending the length   กรมการบินพลเรือน        27.58          28.48
  of the runway                                                  

  2. Renovate the Office    กรมช่างโยธาทหารอากาศ   80.12          19.84
  Building, Air force       ทอ.                                  
  section 6 #2                                                   

  รวม                                             107.70         48.32
  ------------------------------------------------------------------------------

2.1.2 ธุรกิจพัฒนาอสังหาริมทรัพย์ ดำเนินการประกอบธุรกิจบ้านจัดสรรพร้อมที่ดินเพื่อขาย โดย
บริษัท ทีพีซี แอสเสท จำกัด (บริษัทย่อย)
จะเป็นผู้พัฒนาโครงการและเป็นเจ้าของโครงการบ้านจัดสรรต่างๆ
ขณะนี้กำลังดำเนินการโครงการชื่อ กรีนิช รามอินทรา ตั้งอยู่ที่ถนนรามอินทรา กิโลเมตรที่ 12-13
ด้านข้างห้างแม็คโคร รามอินทรา เนื้อที่โครงการ 16 – 3 – 83 ไร่ มูลค่าโครงการ 700
ล้านบาท เป็นโมเดิร์นทาวน์โฮม 3 ชั้น พื้นที่ใช้สอย 193 ตารางเมตร จำนวน 174 หลัง ปัจจุบัน
การพัฒนาโครงการ ระบบสาธารณูปโภคโครงการและงานก่อสร้างบ้าน แล้วเสร็จโดยรวม 60%
ส่วนด้านการขาย มีความคืบหน้าไปแล้ว 47%
ตามแผนการดำเนินงานคาดว่าจะสามารถปิดโครงการได้ภายในปี 2558

2.1.3 ธุรกิจพลังงานชีวมวล ดำเนินการผลิตไฟฟ้าจากเชื้อเพลิงชีวมวล มวลชีวภาพ
โดยขายให้กับรัฐวิสาหกิจและองค์กรของรัฐทุกประเภทรวมทั้งรับประกอบกิจการรับจ้าง รับเหมา
สร้างโรงงานผลิตไฟฟ้า ติดตั้งเครื่องจักรในการผลิตกระแสไฟฟ้าจากพลังงานทดแทนทุกประเภท,
จำหน่ายเครื่องจักร อะไหล่ อุปกรณ์ควบคุม ระบบไฟฟ้าทุกประเภท
สำหรับโรงไฟฟ้าที่ผลิตพลังงานทดแทน,  นำเข้า ส่งออก ผลิตเครื่องจักร อะไหล่  อุปกรณ์ควบคุม
ระบบไฟฟ้าทุกประเภท สำหรับโรงไฟฟ้าที่ผลิตพลังงานเพื่อผลิตไฟฟ้า ผลิตและจำหน่ายกระแสไฟฟ้า
โดยบริษัทย่อยที่ดำเนินการธุรกิจพลังงานชีวมวล คือ บริษัท ทีพีซี เพาเวอร์ โฮลดิ้ง จำกัด
ซึ่งเข้าไปถือหุ้นในบริษัทย่อยต่างๆ ตามโครงสร้างการถือหุ้นในข้อ 1.4

ตารางสรุปรายชื่อโรงไฟฟ้าที่กำลังดำเนินการและความคืบหน้าแต่ละโครงการ

[]

2.1.4 ธุรกิจการค้า ดำเนินการประกอบกิจการซื้อ ขาย นำเข้า ส่งออก
สินค้าทุกประเภททั้งในและนอกประเทศ โดยบริษัทย่อยที่ดำเนินธุรกิจการค้าคือ บริษัท ทีพีซี บางกอก
ซัพพลาย จำกัด โดยในปี 2556 บริษัทได้มีการดำเนินการศึกษา
ความเป็นไปได้ของโครงการหลายๆ โครงการ รวมถึงการหาแหล่งซื้อสินค้า ตามกลุ่มลูกค้า
ดังต่อไปนี้

1. กลุ่มสินค้าสำหรับงานก่อสร้าง

เนื่องจาก บริษัท ไทยโพลีคอนส์ จำกัด (มหาชน) มีการสั่งซื้อวัสดุอุปกรณ์
สำหรับงานก่อสร้างเป็นจำนวนมากในแต่ละปีจากผู้ขายทั้งในและต่างประเทศ
บริษัทจึงมีแนวคิดที่จะนำเข้า ไม้อัดเคลือบฟิล์มดำ และ ผ้าใบกันฝุ่น จากประเทศจีน ซึ่งมีคุณภาพดี
ในราคาที่ถูกกว่าท้องตลาด โดยมีเป้าหมาย ที่จะทำตลาดทั้งในประเทศและประเทศเพื่อนบ้าน

2. กลุ่มสินค้าสำหรับโรงงานไฟฟ้าชีวมวล

ตามที่กลุ่มธุรกิจโรงไฟฟ้าพลังงานทางเลือก (Biomass Power Plant) ซึ่งเป็นธุรกิจในเครือของ
บริษัท ไทยโพลีคอน จำกัด (มหาชน) มีปริมาณการใช้เชื้อเพลิงชีวมวลจำนวนมาก
เพื่อความมั่นคงในด้านวัตถุดิบ และเป็นการลดต้นทุนในระยะยาวของกลุ่มธุรกิจโรงไฟฟ้า
บริษัทจึงมีแนวคิดที่จะเป็นผู้ค้าเชื้อเพลิงชีวมวล ให้กับธุรกิจ โรงงานไฟฟ้าในเครือ และ โรงอื่นๆ
ซึ่งเบื้องต้นจะเป็นวัตถุดิบในกลุ่มของไม้สับ รวมถึงศึกษาความเป็นไปได้ของชีวมวล อื่นๆ เช่น แกลบ
ชานอ้อย ฯลฯ

3. กลุ่มสินค้าอื่นๆ

นอกเหนือจากกลุ่มข้างต้นแล้ว บริษัทพยายามมองหาสินค้าอื่น โดยมองไปที่กลุ่มวัสดุสิ้นเปลือง
เพื่อที่จะได้มีคำสั่งซื้อซ้ำจากลูกค้าอยู่ตลอด

2.2 การตลาดและการแข่งขัน

2.2.1 การตลาดและการแข่งขันธุรกิจรับเหมาก่อสร้าง

เนื่องจากสถานการณ์ทางการเมืองยังมีความไม่แน่นอน จึงทำให้การลงทุนขนาดใหญ่ของภาครัฐ
ล่าช้าออกไป มีผลทำให้บริษัทรับเหมาก่อสร้างต่างๆ อาจจะหันมาประมูลงานภาคเอกชนกันมากขึ้น
ทำให้มีการแข่งขันในภาคเอกชนสูงขึ้น แต่อย่างไรก็ตามบริษัทได้กำหนดกลยุทธ์การแข่งขัน
โดยมุ่งเน้นการส่งมอบงานก่อสร้างที่มีคุณภาพตรงตามเวลาที่กำหนด
และควบคุมต้นทุนค่าก่อสร้างให้อยู่ในระดับที่เหมาะสม
เพื่อให้บริษัทเติบโตอย่างยั่งยืนภายใต้ภาวะการณ์แข่งขันที่รุนแรง
กลยุทธ์การแข่งขันและนโยบายในการดำเนินธุรกิจของบริษัทสามารถสรุปได้ดังนี้

2.2.1.1 คุณภาพของงานรับเหมาก่อสร้างของบริษัท

บริษัทมีคณะผู้บริหารที่มีประสบการณ์ด้านรับเหมาก่อสร้างเฉลี่ยนานกว่า 25 ปี
มีความรู้ความชำนาญในการก่อสร้าง มีความเข้าใจในธุรกิจรับเหมาก่อสร้างเป็นอย่างดี
และมีชื่อเสียงเป็นที่ยอมรับในอุตสาหกรรมก่อสร้าง
โดยบริษัทมีความสามารถในการก่อสร้างให้กับโครงการที่ต้องการความเที่ยงตรงด้านคุณภาพ
และความปลอดภัยสูง เช่น โครงการก่อสร้างโรงงานผลิตกระแสไฟฟ้า เป็นต้น
นอกจากนี้ผลงานที่ผ่านมาของบริษัทมีคุณภาพ สามารถส่งมอบงานได้ตามกำหนด
ซึ่งสร้างความพึงพอใจให้กับลูกค้า
จึงทำให้ลูกค้ามีความไว้วางใจและว่าจ้างให้บริษัทรับเหมาก่อสร้างในโครงการต่อไป
รวมทั้งลูกค้ายังแนะนำลูกค้ารายอื่นให้กับบริษัทอีกด้วย

  2.2.1.2 ความสามารถของทีมงานก่อสร้าง

ด้านการก่อสร้างบริษัทมีทีมวิศวกรที่มีความรู้
และความสามารถในการบริหารจัดการโครงการก่อสร้างให้สามารถก่อสร้างแล้วเสร็จตามกำหนด
และควบคุมให้ต้นทุนการก่อสร้างให้อยู่ในระดับที่เหมาะสม
ส่วนด้านพนักงานรายวันซึ่งทำหน้าที่ก่อสร้าง บริษัทได้กำหนดให้
ผู้จัดการโครงการต้องอบรมพนักงานทุกคนก่อนเข้าทำงาน ซึ่งจะเป็นการแจ้งความคืบหน้า
การระวังอันตราย ซึ่งเป็นการช่วยลดอุบัติเหตุ และสามารถเพิ่มประสิทธิภาพการทำงานได้
นอกจากนี้ บริษัทมีนโยบายที่จะจ้างผู้รับเหมาช่วงเฉพาะที่มีผลงานที่มีคุณภาพ ส่งมอบงานตรงเวลา
และมีความเชี่ยวชาญเฉพาะด้าน เช่น งานโครงหลังคาเหล็ก และงานหน้าต่างและอลูมิเนียม
เป็นต้น

2.2.1.3 การบริหารจัดการองค์กรได้ตามมาตรฐาน ISO 9001 : 2008

บริษัทได้นำระบบการบริหารจัดการองค์กรตามมาตรฐานสากลมาใช้ในการบริหารงาน
โดยบริษัทได้การรับรองมาตรฐาน 9001:2008 จากสถาบัน BUREAU VERITAS Certification
ในด้านระบบการจัดการด้านคุณภาพ สำหรับงานก่อสร้างและงานวิศวกรรม ตั้งแต่วันที่ 6 ตุลาคม
2552 ซึ่งการนำระบบดังกล่าวมาใช้ทำให้บริษัทสามารถบริหารจัดการทรัพยากรในด้านต่าง ๆ
ได้อย่างมีประสิทธิภาพ และมีการพัฒนาระบบอย่างต่อเนื่อง

2.2.1.4 การบริหารจัดการทรัพยากรอย่างมีประสิทธิภาพ

บริษัทมีระบบการจัดซื้อจัดจ้างที่มีประสิทธิภาพ และโปร่งใส กล่าวคือ
บริษัทจะเปรียบเทียบราคาจำหน่ายอุปกรณ์และวัสดุก่อสร้าง และราคาค่าก่อสร้างของผู้รับเหมาช่วง
เพื่อควบคุมต้นทุนการก่อสร้างให้อยู่ในระดับที่เหมาะสม นอกจากนี้ บริษัทมีการบริหารจัดการอุปกรณ์
และวัสดุก่อสร้าง โดยการใช้ประโยชน์จากอุปกรณ์ และวัสดุก่อสร้างอย่างคุ้มค่า
และหากบริษัทมีวัสดุก่อสร้างเหลือใช้จากโครงการก่อนและยังอยู่ในสภาพดี
บริษัทจะนำวัสดุก่อสร้างนั้นมาใช้กับโครงการอื่นต่อไป จากการบริหารจัดการดังกล่าว
ทำให้บริษัทสามารถแข่งขันในตลาดที่มีการแข่งขันด้านราคาสูงได้ เช่น ตลาดก่อสร้างคอนโดมิเนียม
เป็นต้น

2.2.1.5 การคัดเลือกโครงการและลูกค้า

บริษัทจะให้ความสำคัญกับการคัดเลือกโครงการที่จะเข้าร่วมประมูล
โดยบริษัทจะให้ความสำคัญกับความน่าเชื่อถือ ฐานะทางการเงินของผู้ว่าจ้าง
และอัตรากำไรที่บริษัทคาดว่าจะได้รับจากโครงการนั้น
รวมถึงการเลือกกลุ่มลูกค้าในอุตสาหกรรมต่าง ๆ ที่บริษัทจะเข้าร่วมประมูล
ซึ่งจากที่ผู้บริหารให้ความสำคัญกับเรื่องดังกล่าว ทำให้บริษัทไม่ประสบปัญหาทางการเงิน
และการเลือกลูกค้านั้น ทำให้บริษัทมีกลุ่มลูกค้าเฉพาะ (Niche Market) ได้แก่
โครงการก่อสร้างของภาครัฐในพื้นที่สามจังหวัดชายแดนภาคใต้

  ลักษณะลูกค้า

บริษัทมีรายได้จากการก่อสร้างทั้งในประเทศและต่างประเทศ บริษัทแบ่งลูกค้าของบริษัทออกเป็น 2
กลุ่ม ดังนี้

กลุ่มที่ 1 ภาคเอกชน ได้แก่ บริษัทพัฒนาอสังหาริมทรัพย์ ผู้ประกอบการอุตสาหกรรม
และผู้ประกอบการค้าปลีกสมัยใหม่ (Modern Trade)
ซึ่งลูกค้าของบริษัทเหล่านี้เป็นลูกค้าที่มีชื่อเสียง และมีฐานะทางการเงินดี ทั้งนี้
เนื่องจากผลงานที่ผ่านมาของบริษัทมีคุณภาพ และบริษัทส่งมอบงานได้ทันกำหนด
ประกอบกับบริษัทได้สร้างความสัมพันธ์ที่ดีกับลูกค้า
ทำให้บริษัทได้รับโครงการเพิ่มเติมจากลูกค้าเดิมอยู่เสมอ

กลุ่มที่ 2 ภาครัฐ ได้แก่ หน่วยงานราชการ และมหาวิทยาลัยรัฐบาล
กลุ่มลูกค้าภาครัฐเป็นกลุ่มลูกค้าที่ไม่มีความเสี่ยงด้านการชำระเงิน
โดยในการเข้าร่วมประมูลงานของภาครัฐนั้นจะมีการกำหนดคุณสมบัติของผู้เข้าร่วมประมูลตามข้อกำหนดของแต่ละหน่วยงานราชการ
เช่น ทุนจดทะเบียนชำระแล้ว และมูลค่างานก่อสร้างที่ผ่านมากับหน่วยงานราชการ เป็นต้น

ช่องทางการจำหน่าย

ฝ่ายพัฒนาสัญญาและประมาณราคาของบริษัททำหน้าที่ติดต่อประสานงานกับลูกค้าโดยตรง
เมื่อบริษัทได้รับเอกสารเชิญเข้าร่วมประมูลงาน หรือบริษัทมีความสนใจเข้าร่วมประมูลงาน
ฝ่ายพัฒนาสัญญาและประมาณราคาของบริษัทจะทำหน้าที่ติดต่อประสานงานขอเอกสารต่าง ๆ เช่น
แบบก่อสร้าง และข้อกำหนดการก่อสร้างต่าง ๆ เป็นต้น
และทำการประเมินปริมาณงานและมูลค่าการก่อสร้าง เพื่อยื่นเอกสารประมูลงานต่อไป

 2.2.1.6 ภาวะอุตสาหกรรมและการแข่งขัน

ภาวะอุตสาหกรรมก่อสร้างในปี 2556

สำนักงานคณะกรรมการพัฒนาการเศรษฐกิจและสังคมแห่งชาติ
รายงานภาวะเศรษฐกิจไทยสาขาก่อสร้างในปี 2556 ว่า
ในไตรมาสที่สี่การผลิตสาขาก่อสร้างหดตัวร้อยละ 7.7 ต่อเนื่องจากการหดตัวร้อยละ 2.2
ในไตรมาสก่อน โดยการก่อสร้างภาครัฐและภาคเอกชนหดตัวร้อยละ 13.2 และร้อยละ 4.6
ตามลาดับ สอดคล้องกับการลดลงของพื้นที่
รับอนุญาตก่อสร้างและปริมาณการจาหน่ายผลิตภัณฑ์เหล็กร้อยละ 17.7 และร้อยละ 9.0 ตามลาดับ
ในขณะที่ปริมาณการจาหน่ายปูนซีเมนต์ชะลอตัวต่อเนื่องร้อยละ 3.7
อย่างไรก็ตามราคาวัสดุก่อสร้างเพิ่มขึ้นร้อยละ 1.7 ตามการเพิ่มขึ้นของต้นทุนซีเมนต์

และผลิตภัณฑ์คอนกรีต รวมทั้งปี 2556

ภาพรวมธุรกิจรับเหมาก่อสร้าง ในปี 2556
การขยายตัวของอุตสาหกรรมก่อสร้างในครึ่งปีแรกอยู่ที่ร้อยละ 8.0-8.5 หรือสูงกว่าปีที่ผ่านมา
การเติบโตของโครงการก่อสร้างภาครัฐและเอกชนในภูมิภาคที่เพิ่มขึ้น การก่อสร้างร้อยละ 50
เป็นการลงทุนจากภาครัฐ ส่วนการลงทุนของภาคเอกชนจะผันแปรตามการลงทุนของภาครัฐ
เช่นถ้ามีโครงการรถไฟฟ้าในพื้นที่ใดก็จะเกิดการลงทุนคอนโดมิเนียมด้วย
สำหรับในครึ่งปีหลังอัตราการขยายตัวของธุรกิจก่อสร้างชะลอตัวลง
เนื่องจากผลกระทบทางการเมือง การขาดแคลนแรงงานยังคงเป็นปัญหา
นอกจากนี้ยังมีปัจจัยจากการที่ราคาวัสดุก่อสร้างปรับตัวสูงขึ้น
ส่วนหนึ่งเป็นผลมาจากวัตถุดิบในการผลิตวัสดุก่อสร้างปรับตัวสูงขึ้นโดยเฉพาะปูนซีเมนต์

จากปัจจัยเรื่องของการขาดแคลนแรงงานอาจจะส่งผลกระทบต่อการดำเนินธุรกิจก่อสร้างซึ่งปัญหาดังกล่าวจะส่งผลกระทบต่อการส่งมอบงาน
และการปรับเพิ่มขึ้นของราคาวัสดุก่อสร้างอย่างต่อเนื่องอาจจะส่งผลต่อราคาค่าก่อสร้างประกอบกับมูลค่างานก่อสร้างที่อยู่ในมือยังเพียงพอต่อการดำเนินธุรกิจ
ดังนั้นบริษัทเห็นว่าควรชะลอการรับงานก่อสร้างในปี 2556
เพื่อพิจารณาปรับต้นทุนที่สูงขึ้นอย่างต่อเนื่องแต่ยังคงวางเป้าหมายของรายได้รวมต้องไม่น้อยกว่าปี
2555 ดังนั้นบริษัทเร่งการเพิ่มยอดขายในธุรกิจอสังหาริมรัพย์
และขยายการลงทุนไปในธุรกิจพลังงานชีวมวล เพื่อสร้างรายได้ที่แน่นนอน

แนวโน้มอุตสาหกรรมรับเหมาก่อสร้างในปี 2557

อุตสาหกรรมรับเหมาก่อสร้างในปี 2557 มีแนวโน้มชะลอตัวลงจากหลายปัจจัย ดังนี้

ความไม่แน่นอนทางการเมืองส่งผลกระทบโดยตรงต่อโครงการลงทุนภาครัฐและการเบิกจ่ายงบประมาณ

เนื่องจากคณะรัฐมนตรี (ครม.) รักษาการไม่สามารถอนุมัติโครงการที่มีผลผูกพัน ครม.ชุดต่อไปได้
จึงไม่สามารถเปิดประมูลหรือทำสัญญาจ้างผู้รับเหมาได้ ขณะเดียวกันการเบิกจ่ายงบประมาณปี 2557
ก็มีข้อขัดข้อง เนื่องจากการเบิกจ่ายงบเกิน 100 ล้านบาทต้องได้รับการอนุมัติจากรัฐมนตรี และเกิน
1,000 ล้านบาท ต้องได้รับการอนุมัติจาก ครม. ซึ่งมีโครงการที่เข้าข่ายดังกล่าวอยู่ราว 6.6
หมื่นล้านบาท หรือราวร้อยละ 15 ของงบลงทุนทั้งหมดในปีงบประมาณ 2557
ทั้งนี้คาดว่าผลกระทบที่เกิดขึ้นอาจไม่รุนแรงนัก เนื่องจากการก่อสร้างภาครัฐในปี 2557
จะยังพอขยายตัวได้จากโครงการเดิมที่ดำเนินการต่อเนื่องมาจากปี 2556
และความพยายามของส่วนราชการที่เกี่ยวข้องซึ่งต่างก็พยายามผลักดันโครงการลงทุนที่จำเป็นเร่งด่วนให้ไปใช้งบประมาณจากช่องทางอื่นแทน
อาทิ งบประจำปี และเงินกู้ที่ ครม.เคยอนุมัติไว้แล้ว

การลงทุนภาคเอกชนมีแนวโน้มชะลอลง

เนื่องจากสถานการณ์ทางการเมืองที่นอกจากจะ กระทบต่อความเชื่อมั่น
และการจับจ่ายใช้สอยของประชาชนแล้ว ยังทำให้การขอรับการส่งเสริมการลงทุนต้องล่าช้าออกไป
ทำให้ภาคเอกชนบางส่วนเลื่อนการลงทุนออกไปหรือหันไปลงทุนในประเทศเพื่อนบ้านแทน
รวมถึงโครงการลงทุนที่เกี่ยวเนื่องกับโครงการขนาดใหญ่ของภาครัฐที่ต้องล่าช้าออกไปเช่นกัน
ขณะที่การก่อสร้างที่อยู่อาศัยมีแนวโน้มชะลอลง
หลังจากผู้ประกอบการชะลอการก่อสร้างและการเปิดตัวโครงการใหม่ลง
เพื่อรับมือกับภาวะอุปทานส่วนเกินและกำลังซื้อของผู้บริโภคที่ลดลง
และมีบางส่วนที่เริ่มจ่ายค่างวดให้แก่ผู้รับเหมาล่าช้า ทั้งนี้
ปัจจุบันธนาคารพาณิชย์หลายแห่งได้เพิ่มความเข้มงวดในการให้สินเชื่อ
ทั้งแก่ผู้ประกอบการอสังหาริมทรัพย์และผู้ซื้อโครงการ

ฝ่ายวิจัยธุรกิจคาดว่า ผู้ประกอบการแต่ละกลุ่มจะได้รับผลกระทบที่แตกต่างกัน ดังนี้

-   ผู้รับเหมารายใหญ่และรายกลางค่อนข้างใหญ่ ได้รับผลกระทบไม่รุนแรงนัก
    เพราะส่วนใหญ่ยังมีงานในมือจำนวนมากและมีมูลค่างานที่รอรับรู้รายได้ (Backlog) อยู่สูง
    นอกจากนี้การที่อุตสาหกรรมก่อสร้างชะลอความร้อนแรงลง
    ก็มีส่วนช่วยบรรเทาความรุนแรงของปัญหาการขาดแคลนแรงงาน และขาดแคลนวัสดุก่อสร้าง
    อาทิ หิน ดิน ทราย ลงได้

-   ผู้รับเหมารายกลางและรายเล็ก เป็นกลุ่มที่ได้รับผลกระทบค่อนข้างมาก
    โดยเฉพาะกลุ่มที่ต้องรอประมูลงานของภาครัฐเป็นหลัก
    เนื่องจากโครงการขนาดเล็กที่เปิดประมูลใหม่มีจำนวนน้อยมาตั้งแต่ปี 2556
    ขณะที่กลุ่มที่เป็นผู้รับเหมาช่วงของผู้รับเหมารายใหญ่ หรือกลุ่มที่รับงานก่อสร้างของภาคเอกชน
    จะได้รับผลกระทบน้อยกว่า อย่างไรก็ตาม
    ด้วยธรรมชาติของผู้ประกอบการกลุ่มนี้ที่มีสภาพคล่องทางการเงินไม่มากนัก
    จึงมีความเสี่ยงที่จะประสบปัญหาขาดเงินทุนหมุนเวียน
    หากภาครัฐหรือเอกชนที่เป็นเจ้าของโครงการจ่ายค่างวดล่าช้า

  ล่าสุดกลุ่มผู้รับเหมารายกลางและรายใหญ่ที่มีศักยภาพต่างพยายามปรับตัว
  โดยหันไปรับงานจากภาคเอกชนมากขึ้น
  รวมทั้งออกไปรับงานในหัวเมืองใหญ่หรือประเทศเพื่อนบ้านที่ยังมีความต้องการลงทุนโครงสร้างพื้นฐาน
  อาคารที่พักอาศัย และอาคารเชิงพาณิชย์อยู่อีกมาก
  สถานการณ์ดังกล่าวคาดว่าจะช่วยลดแรงกดดันจากปัจจัยลบ
  โดยเฉพาะความล่าช้าในการจัดตั้งรัฐบาลชุดใหม่ รวมถึงการจัดทำและการเบิกจ่ายงบประมาณปี
  2558 ซึ่งอาจมีผลต่อการขยายตัวของอุตสาหกรรมรับเหมาก่อสร้างในระยะถัดไป

ที่มา : ฝ่ายวิจัยธุรกิจธนาคารเพื่อการส่งออกและนำเข้าแห่งประเทศไทย

2.2.2 ด้านการตลาดและการแข่งขัน – ธุรกิจอสังหาริมทรัพย์

สำหรับปี 2556 บริษัทฯ มุ่งมั่นเดินหน้าดำเนินธุรกิจอย่างต่อเนื่องจากปี 2555
ซึ่งเป็นผลมาจากการขยายตัวทางเศรษฐกิจอย่างต่อเนื่อง
อย่างไรก็ตามความท้าทายของบริษัทฯคือการที่บริษัทฯพึ่งเข้ามาดำเนินธุรกิจอสังหาริมทรัพย์
ยังเป็นหน้าใหม่สำหรับธุรกิจนี้ ดังนั้นบริษัทฯ
มีความตั้งใจที่จะพยายามสร้างอัตราการเติบโตและการขายอย่างต่อเนื่อง
และมีความมุ่งมั่นเดินหน้าเพื่อแย่งชิงส่วนแบ่งการตลาดจากคู่แข่งรายใหญ่ในเซกเมนต์เดียวกัน
เพื่อสนับสนุนการเติบโตของธุรกิจ

  ธุรกิจอสังหาริมทรัพย์ ขยายตัวอย่างต่อเนื่องทั้งด้านอุปสงค์และอุปทาน
  ราคาบ้านเดี่ยวและทาวน์เฮ้าส์ปรับ

ตัวเร่งขึ้นตามราคาที่ดิน ในด้านอุปสงค์ ความต้องการซื้อที่อยู่อาศัยยังคงขยายตัวอย่างต่อเนื่อง
ส่วนในด้านอุปทาน จำนวนโครงการอสังหาริมทรัพย์เปิดตัวใหม่เพิ่มขึ้น
ในขณะที่ระดับราคายังคงเพิ่มขึ้น โดยราคาที่ดินเพิ่มขึ้นร้อยละ 9.3
ส่งผลให้ราคาททาวน์เฮ้าส์พร้อมที่ดิน และราคาบ้านเดี่ยวพร้อมที่ดินเพิ่มขึ้นร้อยละ 7.9 และร้อยละ
5.3 ตามลำดับ ในขณะที่ราคาอาคารชุดชะลอตัว

อย่างไรก็ตาม ตลาดอสังหาริมทรัพย์ในปี 2556 ยังคงได้รับผลกระทบจากต้นทุนค่าก่อสร้างที่สูงขึ้น
ทั้งราคาวัสดุก่อสร้างและค่าแรงงาน เนื่องจากการขาดแคลนแรงงานและผู้รับเหมา นอกจากนี้
ในช่วงปลายปี 2556 ปัญหาทางการเมืองเป็นอีกปัจจัยลบที่ส่งผลกระทบต่อความเชื่อมั่นของผู้บริโภค
ทำให้ผู้บริโภคชะลอการตัดสินใจซื้อออกไป

ปัจจัยบวก – ปัจจัยลบ ที่มีผลกระทบต่อธุรกิจอสังหาริมทรัพย์ 2556

ปัจจัยบวก

-   นโยบายภาครัฐ

-   การปรับขึ้นค่าแรงขั้นต่ำ 300 บาท และเงินเดือนปริญญาตรี 15,000 บาท

-   มาตรการลดหย่อนภาษีสำหรับผู้ซื้อที่อยู่อาศัยหลังแรก และราคาที่อยู่อาศัยไม่เกิน 5,000,000
    บาท

-   อัตราดอกเบี้ย ที่ยังอยู่ในภาวะทรงตัว

-   การเร่งผลักดันโครงการขนาดใหญ่ อาทิ ระบบรถไฟฟ้า ขนส่งมวลชน และระบบป้องกันน้ำท่วม
    โครงการรถไฟฟ้าความเร็วสูง

  ปัจจัยลบ

-   ปัจจัยภายนอก สถานะการเศรษฐกิจโลกที่แม้จะยังคงมีความเสี่ยง
    มีแน้วโน้มฟื้นตัวในช่วงปลายปี 56 อาทิ ปัญหาหนี้ยุโรป เศรษฐกิจจีนยังคงชะลอตัว
    และเสถียรภาพเศรษฐกิจสหรัฐฯ

-   นโยบายภาครัฐ มาตรการกำหนดวงเงินสินเชื่อ (LTV ไม่เกิน 95%)
    ที่จะมีผลบังคับใช้ในกลุ่มโครงการบ้านแนวราบในปี 2556

-   การใช้ราคาประเมินที่ดินฉบับ พ.ศ. 2555-2558

-   ต้นทุนการก่อสร้างที่เพิ่มสูงขึ้นอย่างมาก ทุกหมวด รวมถึงค่าแรงขั้นต่ำที่ปรับสูงขึ้น

-   ปัญหาขาดแคลนแรงงาน

  ประเด็นสำคัญ

  ตลาดที่อยู่อาศัยกรุงเทพฯและปริมณฑล ชะลอตัวลง

-   การเติบโตของตลาดอสังหาริมทรัพย์ประเภทที่อยู่อาศัย
    ในเขตกรุงเทพฯและปริมณฑลชะลอตัวลง

-   ตลาดคอนโดมิเนียมสร้างเสร็จทยอยเข้าสู่ตลาดอย่างต่อเนื่อง
    ขณะที่การเปิดโครงการใหม่มีจำนวนเพิ่มขึ้น

-   การลงทุนอสังหาริมทรัพย์ในต่างจังหวัดเพิ่มขึ้น

    สถานการณ์ตลาดทาวน์เฮ้าส์

    สำหรับสถานะการณ์ตลาดทาวน์เฮ้าส์ในช่วงของปี 2556 มีจำนวนยูนิตจองทั้งหมด 77 ยูนิต
    มียอดคงเหลือจากการยกเลิกจำนวน 44 ยูนิต คิดเป็นร้อยละ 57.14
    จำนวนยูนิตที่มีการยกเลิกเพิ่มขึ้น เนื่องมาจากหนี้สินภาคครัวเรือนยังอยู่ในระดับสูง
    ซึ่งส่งผลกระทบต่อวงเงินสินเชื่อสำหรับที่อยู่อาศัย
    ประกอบกับเศรษฐกิจชะลอตัวลงจากปัจจัยทางการเมืองและการลงทุนภาครัฐ
    ส่งผลให้ผู้บริโภคมีความระมัดระวังในการบริโภคและชะลอการตัดสินใจในการซื้อที่อยู่อาศัยออกไป

    ตารางแสดงจำนวนยูนิตที่มียอดจอง จำนวนยูนิตที่เหลือจากการยกเลิก

  --------------------------------------------------------------------------
                     3 เดือนหลังของปี  ครึ่งแรกของปี    ครึ่งหลังของปี    รวมของปี 2556
                     55             2556          2556          
  ------------------ -------------- ------------- ------------- ------------
  จำนวนยูนิตที่จอง       51             31            46            77

  จำนวนยูนิตที่เหลือขาย   37             23            21            44

  จำนวนยูนิตที่โอน       6              25            28            53

  ร้อยละของยูนิตที่เหลือ   72.55          74.19         45.65         57.14
  --------------------------------------------------------------------------

หมายเหตุ : ยกเลิก หมายถึง เปลี่ยนใจ หรือ ไม่ได้รับการอนุมัติจากสถาบันการเงิน

หากพิจารณาจากจำนวนยูนิตที่จองและจำนวนยูนิตที่เหลือขาย พบว่าในช่วงครึ่งปีหลังของปี 2556
จำนวนที่มีการยกเลิก มากกว่าในช่วงครึ่งปีแรกของปี 2556 เนื่องจากในช่วงปลายปี 2556
ปัญหาทางการเมืองเป็นปัจจัยลบที่ส่งผลกระทบต่อความเชื่อมั่นของผู้บริโภค
ทำให้ผู้บริโภคที่ไม่มีความจำเป็นที่จะต้องซื้อที่อยู่อาศัยในขณะนั้น อาจชะลอการตัดสินใจ
อีกปัจจัยหนึ่งมาจากปัญหาเศรษฐกิจของประเทศ
ส่งผลให้สถาบันการเงินมีความเข้มงวดมากขึ้นในการปล่อยสินเชื่อ

สำหรับแนวโน้มตลาดที่อยู่อาศัยในปี 2557 บริษัทฯคาดว่าจะมีการขยายตัวในอัตราที่ลดลงจากปีที่แล้ว
เนื่องจากได้รับผลกระทบจากปัญหาเศรษฐกิจ และปัญหาความไม่สงบทางการเมือง ตั้งแต่ปลายปี
2556 และความเข้มงวดของธนาคารพาณิชย์ในการปล่อยสินเชื่อที่เพิ่มขึ้น ทั้งนี้
ความเข้มงวดในการปล่อยสินเชื่อของสถาบันการเงินให้แก่ผู้ประกอบการขนาดกลางและเล็ก
ทำให้การแข่งขันในตลาดจะเป็นเพียงผู้ประกอบการขนาดใหญ่
ส่งผลให้ผู้ประกอบการอสังหาริมทรัพย์แต่ละรายต้องดำเนินธุรกิจโดยเน้นที่คุณภาพสินค้า
สร้างจุดเด่นที่แตกต่าง
และต้องมีความเป็นมืออาชีพทั้งในด้านการบริการก่อนการขายและหลังการขาย รวมทั้ง
การบริหารต้นทุนการเงินที่ดีและนำเทคโนโลยีในการก่อสร้างมาใช้
เพื่อให้ระยะเวลาการก่อสร้างและต้นทุนค่าก่อสร้างลดลงจึงจะสามารถแข่งขันในตลาดได้
ตลอดจนการขาดแคลนแรงงาน มีแนวโน้มที่จะรุนแรงเพิ่มขึ้นต้นทุนค่าก่อสร้าง
เช่นเดียวกับต้นทุนวัสดุก่อสร้าง ค่าแรง และราคาที่ดิน ซึ่งมีแนวโน้มปรับขึ้นอย่างต่อเนื่อง

สำหรับการแข่งขันในอนาคตสำหรับตลาดอสังหาริมทรัพย์
ยังคงเป็นการแข่งขันจากผู้ประกอบการรายใหญ่เป็นหลักโดยผู้ประกอบการขนาดใหญ่จะมีกลยุทธ์ในการแข่งขันที่ชัดเจนและขยายไปครอบคลุมลูกค้าทุกกลุ่ม
ทำให้ผู้ประกอบการขนาดกลางและขนาดเล็กต้องปรับกลยุทธ์ในการทำธุรกิจ
โดยการศึกษาช่องทางการตลาด พัฒนานวัตกรรมของที่อยู่อาศัยอย่างต่อเนื่อง
เพื่อแข่งขันกับผู้ประกอบการรายใหญ่

2.2.3 ด้านการตลาดและการแข่งขัน - ธุรกิจพลังงานชีวมวล

บริษัทฯกำหนดกลยุทธ์การแข่งขัน โดยบริษัทฯต้องการเป็นผู้นำโรงไฟฟ้าชีวมวลของประเทศ
ซึ่งมุ่งเน้นการสร้างโรงไฟฟ้าโดยใช้เชื้อเพลิงชีวมวลต่างๆที่เหลือใช้ในพื้นที่ทั่วประเทศไทย
โดยบริษัทให้ความสำคัญของการอยู่ร่วมกับชุมชนและผู้ที่เกี่ยวข้องทุกภาคส่วนกับโรงไฟฟ้าซึ่งบริษัทเชื่อว่าความสำคัญต่างเหล่านี้จะทำให้บริษัทสามารถเติบโตอย่างยั่งยืนภายใต้ภาวะการณ์แข่งขันที่รุนแรง

ปัจจุบันความน่าสนใจของธุรกิจพลังงานทดแทนเพิ่มมากขึ้นทำให้อุตสาหกรรมนี้เป็นหนึ่งในอุตสาหกรรมที่มีความน่าสนใจเป็นอย่างมาก
ประกอบกับความต้องการใช้ไฟฟ้าในประเทศไทยยังมีอีกเป็นจำนวนมาก โดยจะเห็นได้จาก
"สถิติการใช้ไฟฟ้าสูงสุด” หรือ “พีค” (Peak Load) ของประเทศที่ทำสถิติใหม่อย่างต่อเนื่อง
ประเทศไทยต้องพึ่งพาการนําเข้าพลังงานจากต่างประเทศเป็นหลัก
จากข้อมูลในแผนพัฒนาพลังงานแห่งชาติปี 2554 ที่ผ่านมาพบว่ากว่าร้อยละ 60
ของความต้องการพลังงานเชิงพาณิชย์ขั้นต้นมาจากการนําเข้า
โดยมีสัดส่วนการนําเข้าน้ำมันสูงถึงร้อยละ 80 ของปริมาณ
การใช้น้ำมันท้ังหมดภายในประเทศและยังมีแนวโน้มจะสูงขึ้นอีกเพราะไม่สามารถเพิ่มปริมาณการผลิตปิโตรเลียมในประเทศ
ได้ทันกับความต้องการใช้งาน
การพัฒนาพลังงานทดแทนอย่างจริงจังจะช่วยลดการพึ่งพาและการนําเข้าน้ำมันเชื้อเพลิงและ
พลังงานชนิดอื่น
และยังช่วยกระจายความเสี่ยงในการจัดหาเชื้อเพลิงเพื่อการผลิตไฟฟ้าของประเทศซึ่งเดิมต้องพึ่งพาก๊าซ
ธรรมชาติเป็นหลักมากกว่าร้อยละ 70 โดยพลังงานทดแทน
ถือเป็นหนึ่งในเชื้อเพลิงเป้าหมายที่คาดว่าจะสามารถนํามาใช้ใน
การผลิตไฟฟ้าทดแทนก๊าซธรรมชาติได้อย่างมีนัยสําคัญ โดยเฉพาะพลังงานแสงอาทิตย์
พลังงานลมแบบท่องกังหันลม พลังนํ้า ขนาดเล็ก ชีวมวล ก๊าซชีวภาพ และขยะ
และหากเทคโนโลยีพลังงานทดแทนเหล่านี้มีต้นทุนถูกลงและได้รับการยอมรับอย่าง กว้างขวาง
ก็อาจสามารถพัฒนาให้เป็นพลังงานหลักในการผลิตไฟฟ้าสําหรับประเทศไทยได้ในอนาคต
ประกอบกับการเพิ่มการให้ความสำคัญของพลังงานชีวมวล
โดยรัฐมีการเพิ่มการให้โควต้าทั้งตัวเลขในแผนก่อนหน้า PDP 2100 จะเห็นได้ชัดว่า ก๊าซชีวมวล
มีการปรับขึ้นมากที่สุด 2875% ซึ่งมองได้ว่ารัฐพยายามผลักดันพลังงานนี้
เนื่องจากมีต้นทุนพัฒนาที่ต่ำกว่า และอาจเข้ามาช่วยแก้ปัญหาในเรื่องผลผลิตส่วนเกิน
และปรับโครงสร้างพืชผลทางการเกษตรได้ ซึ่งทำให้การแข่งขันยิ่งรุนแรงเพิ่มขึ้นเป็นเท่าตัว

-   ภาพรวมปริมาณการใช้ไฟฟ้าและกำลังผลิตติดตั้ง

จากข้อมูลของกรมพัฒนาพลังงานทดแทนและอนุรักษ์พลังงานประเทศไทยมีปริมาณการใช้พลังงานไฟฟ้า
162,668 ล้านกิโลวัตต์ชั่วโมงในปี 2555 โดยเพิ่มขึ้นจาก 100,173 ล้านกิโลวัตต์ชั่วโมงในปี
2545 คิดเป็นอัตราการเติบโตเฉลี่ยต่อปีร้อยละ 4.97
ซึ่งสะท้อนว่าประเทศไทยมีอัตราการใช้พลังงานไฟฟ้าเพิ่มขึ้นอย่างต่อเนื่อง
โดยเป็นไปในทิศทางเดียวกันกับการเติบโตทางเศรษฐกิจและการขยายตัวของประชากรในประเทศทั้งนี้สามารถแสดงตารางปริมาณการใช้พลังงานไฟฟ้าตั้งแต่ปี
2545-2555 ได้ดังนี้

  []

จากปริมาณการใช้ไฟฟ้าที่เพิ่มขึ้นข้างต้นได้ส่งผลต่อความต้องการไฟฟ้าสูงสุดเพิ่มขึ้นด้วยเช่นกัน
โดยเมื่อพิจารณาข้อมูลสถิติความต้องการไฟฟ้าสูงสุดของ กฟผ.
พบว่ามีแนวโน้มเพิ่มขึ้นอย่างต่อเนื่องทําให้เกิดความจำเป็นที่จะต้องเพิ่มกําลังการผลิตไฟฟ้า โดย
กฟผ. กำหนดให้มีกําลังการผลิตไฟฟ้ารวมรองรับความต้องการสูงสุดเสมอ

-   ธุรกิจพลังงานไฟฟ้าทดแทน

จากสถานการณ์ราคาน้ำมันดิบที่ปรับเพิ่มขึ้น
ทำให้ประเทศไทยต้องจัดหาพลังงานทดแทนเพื่อใช้ทดแทนการใช้น้ำมัน
โดยรัฐบาลมีนโยบายส่งเสริมการใช้พลังงานทดแทนที่ผลิตได้ภายในประเทศและส่งเสริมให้ผู้ประกอบการหันมาสนใจการผลิตกระแสไฟฟ้าจากพลังงานทดแทนมากขึ้น
โดยพลังงานทดแทนดังกล่าว ได้แก่ พลังงานแสงอาทิตย์ พลังงานลม พลังงานน้ำ ชีวมวล
ก๊าซชีวภาพ ขยะ และเชื้อเพลิงชีวภาพ (เอทานอลและไบโอดีเซล)
โดยได้มีการปรับปรุงแผนพัฒนาพลังงานทดแทนและพลังงานทางเลือกร้อยละ 25 ใน 10 ปี
(พ.ศ.2555-2564) (Alternative Energy Development Plan: AEDP 2012-2021)
เพื่อให้มีการใช้พลังงานทดแทนเพิ่มขึ้น โดยมีเป้าหมายคือการใช้พลังงานทดแทน ร้อยละ 25
ของการใช้พลังงานทั้งหมด ภายในปี 2564
ซึ่งในปัจจุบันมีการผลิตกระแสไฟฟ้าจากพลังงานทดแทนเพียง 2,786 เมกะวัตต์
แสดงให้เห็นถึงโอกาสทางธุรกิจผลิตไฟฟ้าจากพลังงานทดแทนที่ยังสามารถขยายและเติบโตได้

  กำลังผลิตติดตั้งไฟฟ้าจากพลังงานทดแทน ในปี 2555 มีปริมาณรวม 2,786 เมกะวัตต์
  เพิ่มขึ้นจากปี 2554 ร้อยละ 29.2 โดยพบว่า
  มีกำลังการผลิตติดตั้งไฟฟ้าจากชีวมวลมากที่สุดเท่ากับ 1,960 เมกะวัตต์
  หรือคิดเป็นสัดส่วนร้อยละ 70 ของกำลังการผลิตไฟฟ้าจากพลังงานทดแทน
  โดยสามารถแสดงตารางการผลิตติดตั้งไฟฟ้า จากพลังงานทดแทนในปี 2553-2555 ได้ดังนี้

+---------------------+--------+--------+--------+-------+------------+
| ไฟฟ้าจากพลังงานทดแทน  | กำลังกา |        |        | สัดส่วน | อัตรากา     |
|                     | รผลิตติด |        |        |       | รเปลี่ยนแปลง |
|                     | ตั้งไฟฟ้า |        |        | (ร    |            |
|                     |        |        |        | ้อยละ) | (ร้อยละ)    |
|                     | (เม    |        |        |       |            |
|                     | กะวัตต์) |        |        |       |            |
+---------------------+--------+--------+--------+-------+------------+
|                     | 2553   | 2554   | 2555   | 2555  | 2555       |
+---------------------+--------+--------+--------+-------+------------+
| แสงอาทิตย์            | 49     | 79     | 377    | 14    | 379        |
+---------------------+--------+--------+--------+-------+------------+
| ลม                  | 6      | 7      | 112    | 4     | 1,430      |
+---------------------+--------+--------+--------+-------+------------+
| พลังน้ำขนาดเล็ก        | 59     | 96     | 102    | 4     | 6          |
+---------------------+--------+--------+--------+-------+------------+
| ชีวมวล               | 1,650  | 1,790  | 1,960  | 70    | 10         |
+---------------------+--------+--------+--------+-------+------------+
| ก๊าซชีวภาพ            | 103    | 159    | 193    | 7     | 22         |
+---------------------+--------+--------+--------+-------+------------+
| ขยะ                 | 13     | 26     | 43     | 2     | 68         |
+---------------------+--------+--------+--------+-------+------------+
| รวม                 | 1,880  | 2,157  | 2,786  | 100   | 29         |
+---------------------+--------+--------+--------+-------+------------+

ที่มา: รายงานพลังงานทางเลือกของประเทศไทย 2555
โดยกรมพัฒนาพลังงานทดแทนและอนุรักษ์พลังงาน

  โรงไฟฟ้าพลังงานชีวมวลซึ่งเป็นหนึ่งในพลังงานทดแทน มีผู้ประกอบการหลายรายให้ความสนใจ
  เนื่องมาจากนโยบายของรัฐบาลที่ส่งเสริมและสนับสนุนให้ผู้ประกอบการเอกชนเข้ามาดำเนินธุรกิจผลิตกระแสไฟฟ้าแบบชีวมวลมากขึ้น
  โดยเฉพาะผู้ผลิตไฟฟ้าขนาดเล็กมาก โดยจากข้อมูลของคณะกรรมการกำกับกิจการพลังงาน ณ
  วันที่ 3 มีนาคม 2557 มีผู้ประกอบการที่ประกอบธุรกิจโรงไฟฟ้าชีวมวล
  สามารถสรุปเป็นตารางได้ดังนี้

  ----------------------- --------- ---------------- ----------------- --------- ---------------- ----------------- ----------------- ---------------- -----------------
  สถานะ                   โรงไฟฟ้า                                      โรงไฟฟ้า                                      รวมโรงไฟฟ้าทั้งหมด                    
                          SPP                                          VSPP                                                                            

                          โครงการ   กำลังการผลิตติดตั้ง   ปริมาณขายตามสัญญา   โครงการ   กำลังการผลิตติดตั้ง   ปริมาณขายตามสัญญา   โครงการ           กำลังการผลิตติดตั้ง   ปริมาณขายตามสัญญา
                                    (เมกะวัตต์)        (เมกะวัตต์)                   (เมกะวัตต์)        (เมกะวัตต์)                           (เมกะวัตต์)        (เมกะวัตต์)

  ยื่นคำขอแต่ยังไม่ได้ตอบรับซื้อ   3         135.00           114.00            15        69.24            62.29             18                204.24           176.29

  ตอบรับซื้อแล้ว ยังไม่เซ็น PPA  1         35.00            22.00             20        110.35           77.93             21                145.35           99.93

  เซ็น PPA แล้ว ยังไม่ COD    1         20.00            18.00             137       1,221.89         953.72            138               1,241.89         971.72

  COD แล้ว                 29        830.90           551.60            111       1,323.81         676.83            140               2,154.71         1,228.43

  รวม                     34        1,020.90         705.60            283       2,725.29         1,770.77          317               3,746.19         2,476.37
  ----------------------- --------- ---------------- ----------------- --------- ---------------- ----------------- ----------------- ---------------- -----------------

-   แนวโน้มภาวะอุตสาหกรรม

จากแผนพัฒนากำลังผลิตไฟฟ้าของประเทศไทย พ.ศ. 2555-2573 ฉบับปรับปรุงครั้งที่ 3 (“PDP
2010 ฉบับปรับปรุงครั้งที่ 3”) การใช้กระแสไฟฟ้าของประเทศไทยมีแนวโน้มเพิ่มขึ้น
เนื่องมาจากการขยายตัวทางเศรษฐกิจในอนาคตของประเทศไทยและการขยายตัวของประชากรที่มีแนวโน้มเพิ่มสูงขึ้น
ซึ่งเป็นโอกาสทางธุรกิจที่ผู้ประกอบการจะเข้ามาทำธุรกิจผลิตกระแสไฟฟ้าและจำหน่ายให้กับภาครัฐบาล
รวมไปถึงการนำเข้าพลังงานไฟฟ้าจากต่างประเทศเพื่อนบ้าน ซึ่งได้แก่
สาธารณรัฐประชาธิปไตยประชาชนลาว สหพันธรัฐมาเลเซีย สหภาพพม่า
และราชอาณาจักรกัมพูชานอกจากนี้ทางรัฐบาลยังมีนโยบายในการจัดหาพลังงานไฟฟ้าเพื่อให้เพียงพอต่อความต้องการใช้พลังงานไฟฟ้าของประเทศโดยการสนับสนุนให้ผู้ประกอบการเข้ามาประกอบธุรกิจและขายกระแสไฟฟ้าให้กับภาครัฐ
โดยมีนโยบายสนับสนุนต่างๆ
เพื่อส่งเสริมผู้ประกอบการซึ่งด้วยเหตุผลดังกล่าวทำให้ผู้ประกอบการจำนวนมากให้ความสนใจที่จะเข้ามาประกอบธุรกิจโรงไฟฟ้ามากขึ้น
ซึ่งเห็นได้จากข้อมูลของจากกรมพัฒนาพลังงานทดแทนและอนุรักษ์พลังงานที่มีผู้ประกอบการที่ยื่นขออนุญาตการผลิตไฟฟ้าที่มีจำนวนมาก

ทั้งนี้ สํานักนโยบายพลังงานและแผนพลังงาน กระทรวงพลังงาน
ทำการคาดการณ์ความต้องการใช้พลังงาน ในช่วง ปี 2555-2573 สรุปได้ดังนี้

ตารางแสดงการพยากรณ์ความต้องการการใช้พลังงาน ในช่วง ปี 2555-2573

+-------------+---------------------------+----------------------------+
| ปีค.ศ.       | PDP 2010ฉบับปรับปรุงครั้งที่ 3   |                            |
| (พ.ศ.)      |                           |                            |
+-------------+---------------------------+----------------------------+
|             | ความต้องการพลังงานไฟฟ้า      | ความต้องการพลังงานไฟฟ้าสูงสุด   |
|             |                           |                            |
|             | (GWh)                     | (Peak) (MW)                |
+-------------+---------------------------+----------------------------+
| 2012 (2555) | 175,089                   | 26,355                     |
+-------------+---------------------------+----------------------------+
| 2020 (2563) | 246,164                   | 37,326                     |
+-------------+---------------------------+----------------------------+
| 2030 (2573) | 346,767                   | 52,256                     |
+-------------+---------------------------+----------------------------+

  ที่มา: แผนพัฒนากําลังผลิตไฟฟ้าของประเทศ พ.ศ. 2553-2573

-   แนวโน้มภาวะอุตสาหกรรมโรงไฟฟ้าชีวมวล

จากข้อมูลของคณะกรรมการกำกับกิจการพลังงาน
ผู้ประกอบการที่มีความสนใจประกอบธุรกิจโรงไฟฟ้าชีวมวลมีแนวโน้มที่เพิ่มขึ้นอย่างต่อเนื่อง
มีผู้ประกอบการเสนอยื่นขออนุญาตจาก กฟผ. ในการผลิตกระแสไฟฟ้า
โดยเป็นผู้ประกอบการกำลังที่อยู่ระหว่างการยื่นขออนญาต ผู้ประกอบที่ได้รับอนุญาตแล้วแต่ยังไม่ได้รับ
PPA และผู้ประกอบการที่ได้รับ PPA แล้วแต่ยังไม่ได้เริ่มผลิตไฟฟ้ารวมเป็นจำนวนทั้งสิ้น 177 แห่ง

ทั้งนี้ การดำเนินงานของโรงไฟฟ้าชีวมวลยังต้องอาศัยวัตถุดิบจากการเกษตรกรรม
ซึ่งวัตถุดิบดังกล่าวเป็นผลพลอยได้จากการทำเกษตรกรรม ทั้งนี้
เนื่องจากประเทศไทยเป็นประเทศที่ประชากรส่วนใหญ่ประกอบอาชีพเกี่ยวกับเกษตรกรรม
โดยมีวัตถุดิบที่สามารถใช้ในการผลิตไฟฟ้าประเภทชีวมวลได้ตลอดปี
จึงมีวัตถุดิบในการประกอบธุรกิจอย่างต่อเนื่อง
ทำให้การประกอบธุรกิจเป็นไปอย่างมีเสถียรภาพและมั่นคง
ซึ่งเป็นปัจจัยที่ทำให้ผู้ประกอบการหลายรายให้ความสนใจในการผลิตไฟฟ้าจากพลังงานชีวมวล

การมีนโยบายการส่งเสริมการใช้พลังงานทดแทนของรัฐบาล ด้วยการให้ค่าส่วนเพิ่มราคารับซื้อไฟฟ้า
(Adder) สำหรับการผลิตไฟฟ้าจากชีวมวล ผู้ผลิตจะได้รับค่าส่วนเพิ่มราคารับซื้อไฟฟ้าในอัตรา
0.30 บาทต่อหน่วย เป็นเวลา 7 ปีนับจากวันที่เริ่มต้นซื้อขายไฟฟ้า ผู้ผลิตไฟฟ้า
ยังได้รับยกเว้นภาษีนิติบุคคลจากคณะกรรมการส่งเสริมการลงทุนเป็นเวลา 8 ปี
นับจากวันที่เริ่มต้นซื้อขายไฟฟ้าทำให้มีผู้ประกอบการมีความสนใจในการยื่นขออนุญาตในการผลิตไฟฟ้าเพิ่มขึ้น
เนื่องจากมีสิทธิประโยชน์ดังกล่าวจากรัฐบาล
โดยเฉพาะผู้ประกอบการที่มีแหล่งวัตถุดิบที่แน่นอนสำหรับการประกอบธุรกิจโรงไฟฟ้าชีวมวล

นอกจากนี้ กรมพัฒนาพลังงานทดแทนและอนุรักษ์พลังงาน กระทรวงพลังงานจัดทำ
“แผนพัฒนาพลังงานทดแทนและพลังงานทางเลือก 25% ในอีก 10 ปี” (Alternative Energy
Development Plan: AEDP 2012-2021) ซึ่งเป็นแผนที่มีเป้าหมายในการใช้พลังงานทดแทน
25% ของการใช้พลังงานทั้งหมด
โดยภาครัฐมีนโยบายที่จะผลักดันให้มีการผลิตไฟฟ้าจากการใช้พลังงานทดแทนมากขึ้น
เพื่อเป็นการลดการใช้น้ำมันและแก้ปัญหาภาวะโลกร้อน
ซึ่งจะนำไปสู่การพัฒนาไปเป็นสังคมคาร์บอนต่ำ
และยังเป็นการลดการนำเข้าพลังงานจากต่างประเทศ
เพื่อเป็นการสร้างความมั่นคงทางพลังงานของประเทศในอนาคตโดยมีรายละเอียดของแผนแผนพัฒนาพลังงานทดแทนและพลังงานทางเลือก
25% ในอีก 10 ปีมีดังนี้ “แผนพัฒนาพลังงานทดแทนและพลังงานทางเลือก25% ในอีก 10 ปี
(พ.ศ.2555-2564)

[] (Alternative Energy Development Plan: AEDP 2012-2021)”

2.2.4 ด้านการตลาดและการแข่งขัน - ธุรกิจการค้า

เพื่อให้สินค้าของบริษัทแข่งขันกับตลาดได้ บริษัทเน้นไปที่การคัดสรรสินค้าที่มีคุณภาพ
ในราคาที่ถูกกว่าท้องตลาด โดยสั่งซื้อกับทางโรงงานผู้ผลิตโดยตรงทั้งในและต่างประเทศ
ซึ่งโรงงานผู้ผลิตต้องมีมาตรฐานการผลิตที่ดี และมีความน่าเชื่อถือสูง
ตลอดจนทำการวิเคราะห์ถึงจุดอ่อนจุดแข็งของคู่แข่งอยู่ตลอดเวลา
เพื่อที่จะพัฒนารูปแบบของสินค้าให้ทันตามตลาดอยู่เสมอ

2.3 การจัดหาผลิตภัณฑ์หรือบริการ

  2.3.1 ธุรกิจรับเหมาก่อสร้าง

  ขั้นตอนการดำเนินงานจัดหาผลิตภัณฑ์ หรือบริการ

1. คัดเลือกโครงการก่อสร้างเพื่อเข้าร่วมประมูล

คณะผู้บริหารของบริษัทจะคัดเลือกโครงการก่อสร้างเพื่อเข้าร่วมประมูล โดยจะคำนึงถึงปัจจัยต่าง ๆ
เช่น
ผลตอบแทนที่คาดว่าจะได้รับความน่าเชื่อถือและความสามารถในการชำระเงินเจ้าของโครงการ
ประเภทและขนาดโครงการ ระยะเวลาการดำเนินงาน
ปริมาณงานก่อสร้างที่ยังไม่ได้ส่งมอบของบริษัท แหล่งเงินทุน และความพร้อมของบุคลากร เป็นต้น

2. ติดต่อขอรับเอกสารสำหรับการเสนอราคา

เมื่อโครงการก่อสร้างผ่านการคัดเลือกจากคณะผู้บริหาร
ฝ่ายพัฒนาสัญญาของบริษัทจะทำหน้าที่ติดต่อขอรับเอกสารสำหรับการเสนอราคา ซึ่งจะประกอบไปด้วย
เอกสารแบบก่อสร้าง และข้อกำหนดต่าง ๆ ของโครงการ

3. ประเมินราคาก่อสร้าง

การประเมินราคาก่อสร้างเป็นขั้นตอนที่สำคัญซึ่งจะมีผลกระทบต่อกำไรของบริษัท
ซึ่งหากบริษัททำการประเมินราคาสูงเกินไปจะทำให้บริษัทไม่ได้รับงานก่อสร้าง
และหากบริษัททำการประเมินราคาต่ำเกินไปอาจทำให้บริษัทได้งานก่อสร้างแต่ประสบปัญหาขาดทุน
ดังนั้น บริษัทจึงให้ความสำคัญกับการประเมินราคาก่อสร้าง
โดยบริษัทจะสำรวจสถานที่ก่อสร้างเพื่อสรุปรูปแบบและวิธีการก่อสร้างที่เหมาะสม นอกจากนี้
บริษัทจะตรวจสอบราคาวัสดุก่อสร้าง เครื่องมือ ค่าแรง และค่าใช้จ่ายอื่น ๆ
รวมทั้งบริษัทจะวิเคราะห์ราคาประมูลที่สามารถแข่งขันได้
หลังจากนั้นฝ่ายพัฒนาสัญญาจะจัดทำเอกสารประกวดราคา และแผนการดำเนินงาน
แล้วจัดส่งให้คณะผู้บริหารตรวจสอบและพิจารณาอนุมัติเพื่อนำเสนอลูกค้าต่อไป

4. ดำเนินการก่อสร้าง

ภายหลังบริษัทได้รับงานก่อสร้างจากลูกค้า
ฝ่ายพัฒนาสัญญาจัดการประชุมร่วมกับผู้อำนวยการโครงการ (Project Director)
และผู้จัดการโครงการ (Project Manager) เพื่อส่งมอบสัญญาก่อสร้าง
และเอกสารประกวดราคาให้ผู้จัดการโครงการ ซึ่งเป็นผู้รับผิดชอบการบริหารจัดการโครงการ
และบริษัทจะจัดสรรเครื่องมือและอุปกรณ์ก่อสร้าง รวมทั้งพนักงานรายวันตามความเหมาะสม
นอกจากนี้ บริษัทจะว่าจ้างผู้รับเหมาช่วงสำหรับงานบางประเภท ได้แก่ งานเสาเข็ม
งานติดตั้งระบบไฟฟ้าและระบบประปา งานโครงหลังคาเหล็ก และงานอลูมิเนียม
ซึ่งบริษัทจะว่าจ้างผู้รับเหมาช่วงที่อยู่ในรายชื่อผู้รับเหมาช่วงที่ได้รับการอนุมัติจากคณะผู้บริหาร
ซึ่งจะพิจารณาว่าจ้างจากปัจจัยต่าง ๆ ได้แก่ ราคาว่าจ้าง ระยะเวลาการทำงาน ผลงานในอดีต
ความรับผิดชอบในการทำงาน และความมั่นคงทางการเงิน โดยผู้รับเหมาช่วงของงานประเภทต่าง
ๆ ที่ดำเนินงานกับบริษัทมาอย่างต่อเนื่องมีจำนวนดังนี้ ผู้รับเหมาช่วงงานเสาเข็มมีจำนวน 28 ราย
ผู้รับเหมาช่วงงานติดตั้งระบบไฟฟ้ามีจำนวน 25 ราย ผู้รับเหมาช่วงงานติดตั้งระบบประปามีจำนวน
20 ราย ผู้รับเหมาช่วงงานโครงหลังคาเหล็กมีจำนวน 40 ราย
และผู้รับเหมาช่วงงานอลูมิเนียมมีจำนวน 31 ราย ทั้งนี้ ผู้อำนวยการโครงการ (Project
Director) จะเป็นผู้ให้คำปรึกษาวิธีการก่อสร้าง การบริหารจัดการโครงการ และแก้ไขปัญหาต่าง
ๆ

5. ติดตามผลงาน

ผู้จัดการโครงการจะทำหน้าที่ตรวจสอบความถูกต้องของการก่อสร้าง
และจัดส่งรูปภาพเพื่อแจ้งความคืบหน้าในการก่อสร้างให้กับผู้อำนวยการโครงการทุกวัน
รวมทั้งจัดส่งรายงานความคืบหน้าในการก่อสร้างประจำเดือนโดยเปรียบเทียบความคืบหน้าของการก่อสร้างกับแผนการก่อสร้าง
และเปรียบเทียบค่าใช้จ่ายที่เกิดขึ้นจริงกับค่าใช้จ่ายที่ประเมินไว้
ซึ่งหากการก่อสร้างมีความล่าช้ากว่าแผนงานมาก
หรือโครงการใดมีค่าใช้จ่ายจริงมากกว่าค่าใช้จ่ายที่ประเมินไว้มาก
รวมทั้งผู้ว่าจ้างแก้ไขเปลี่ยนแปลงแบบก่อสร้าง
ผู้จัดการโครงการจะประชุมร่วมกับผู้อำนวยการโครงการเพื่อวางแผนแก้ไข และกำหนดแผนงานใหม่
ทั้งนี้ ผู้อำนวยการโครงการจะเข้าตรวจเยี่ยมสถานที่ก่อสร้างเป็นประจำทุกสัปดาห์

6. ส่งมอบงาน

เมื่อโครงการก่อสร้างแล้วเสร็จบริษัทจะแจ้งไปยังผู้ว่าจ้างให้เข้ามาตรวจรับงาน
ซึ่งหากมีข้อบกพร่องบริษัทจะดำเนินการแก้ไขงาน เมื่อบริษัทได้แก้ไขข้อบกพร่องต่าง ๆ
จนเป็นที่พอใจของผู้ว่าจ้าง ผู้ว่าจ้างจะรับมอบงานก่อสร้าง ทั้งนี้
โดยปกติบริษัทจะรับประกันผลงานเป็นระยะเวลา 1 ปี

การจัดหาวัตถุดิบที่ใช้ในการก่อสร้าง

วัตถุดิบหลักในการก่อสร้าง ได้แก่ ปูนซีเมนต์ คอนกรีต และเหล็กเส้น อุปกรณ์หลักในการก่อสร้าง
ได้แก่ เครน ไม้แบบ และนั่งร้าน
ฝ่ายจัดซื้อที่สำนักงานใหญ่เป็นผู้จัดซื้อวัตถุดิบหรืออุปกรณ์จากผู้ผลิตโดยตรงหรือผู้จัดจำหน่ายรายใหญ่
ซึ่งฝ่ายจัดซื้อของบริษัทจะพิจารณาจาก ราคา คุณภาพ ระยะเวลาในการจัดส่ง
และกำหนดการชำระเงิน นอกจากนี้ ในบางครั้งบริษัทจะทำสัญญาสั่งซื้อเหล็กเส้นล่วงหน้าประมาณ 1
ถึง 2 เดือน และสั่งซื้อปูนซีเมนต์ล่วงหน้าทั้งโครงการ
เพื่อลดความเสี่ยงจากความผันผวนของราคาวัตถุดิบ
ซึ่งการสั่งซื้อดังกล่าวบริษัทจะสั่งซื้อกับผู้ผลิตหรือผู้จัดจำหน่ายที่มีความน่าเชื่อถือ
และมีฐานะทางการเงินดีเท่านั้น
ด้านการจัดหาแรงงานรายวันบริษัทจะจัดหาแรงงานชาวไทยและแรงงานต่างด้าว
ซึ่งบริษัทมีการจัดอบรมเพื่อพัฒนาฝีมือแรงงานอย่างสม่ำเสมอ
สำหรับแรงงานที่ก่อสร้างโครงการในจังหวัดชายแดนภาคใต้บริษัทจะจัดหาแรงงานจากส่วนกลางในอัตราพิเศษ
เพื่อป้องกันปัญหาผู้ก่อการร้ายแฝงตัว

ในปี 2556
บริษัทจัดซื้อวัตถุดิบและอุปกรณ์ในการก่อสร้างจากผู้ผลิตและผู้จัดจำหน่ายภายในประเทศทั้งหมด
และบริษัทไม่มีการจัดซื้อวัตถุดิบหรืออุปกรณ์จากผู้ผลิตหรือผู้จัดจำหน่ายรายใดรายหนึ่งเกินกว่าร้อยละ
30 ของยอดการสั่งซื้อทั้งหมด

  2.3.2 ธุรกิจพัฒนาอสังหาริมทรัพย์

ขั้นตอนการดำเนินงานจัดหาผลิตภัณฑ์ หรือบริการ

โครงการ กรีนิช รามอินทรา เริ่มต้น ระบบการก่อสร้าง งานโครงสร้าง เป็นระบบสำเร็จรูป
(Prefabrication) ชิ้นส่วนโครงสร้างเป็นคอนกรีตเสริมเหล็ก หล่อสำเร็จมาจากโรงงาน
ขนส่งและมาติดตั้งที่โครงการ งานประกอบติดตั้งผนังและแผ่นพื้น 3 ชั้น ต้องใช้ความชำนาญของช่าง
ในการติดตั้งสูง เพื่อให้ได้โครงสร้างบ้านที่มีคุณภาพและสามารถทำงานตกแต่ง สถาปัตยกรรม
ได้อย่างเหมาะสม สวยงามสอดคล้องกับแบบรูป ตามที่ออกแบบไว้
ซึ่งทุกขั้นตอนต้องผ่านการตรวจสอบคุณภาพอย่างถี่ถ้วนและถูกต้องตามหลักเกณฑ์ ข้อกำหนด
เพื่อการส่งมอบบ้านอย่างมีคุณภาพให้กับลูกค้า
ซึ่งโครงการก็สามารถส่งมอบและโอนกรรมสิทธิให้ลูกค้าได้เป็นที่น่าพอใจ

ต่อมา โครงการได้รับผลกระทบปัญหาแรงงานขาดแคลน
โดยเฉพาะช่างฝีมือในการติดตั้งโครงสร้างสำเร็จรูป ส่งผลต่อระยะเวลาการก่อสร้างที่ล่าช้า
โครงการจึงมีความจำเป็นต้องปรับเปลี่ยนรูปแบบระบบโครงสร้างมาเป็น ระบบดั้งเดิมธรรมดา
(Conventional) เพื่อแก้ปัญหาดังที่กล่าว
เพื่อรักษาคุณภาพให้ได้มาตรฐานและเป็นที่ยอมรับของผู้ซื้อ ภายในเวลาที่กำหนด ทั้งนี้บริษัท
ยังคงเป้าหมายการดำเนินธุรกิจ ด้วยความมุ่งมั่นที่จะสร้างสินค้าที่มีคุณภาพ
และบริการให้เกิดความพึงพอใจสูงสุดแก่ลูกค้า

2.3.3 ธุรกิจพลังงานชีวมวล

ขั้นตอนการดำเนินงานจัดหาผลิตภัณฑ์ หรือบริการ

ขั้นตอนในการพัฒนาโรงไฟฟ้านั้นแบ่งออกเป็นส่วนต่างๆได้ดังนี้

ขั้นตอนการมีส่วนร่วมของชุมชน

การเริ่มพัฒนาโรงไฟฟ้านั้นสิ่งแรกที่ต้องให้ความสำคัญต่อการพัฒนาโรงไฟฟ้าอย่างยั่งยืนคือการมีส่วนร่วมของชุมชนโดยเป็นหน้าที่ของบริษัทต้องการสื่อสารกับชุมชนให้เข้าใจถึงประโยชน์ที่เกิดขึ้นจากการพัฒนาโรงไฟฟ้า
นอกจากนั้นบริษัทยังต้องรับฟังความคิดเห็นของชุมชนเพื่อคลายนข้อกังวลใจที่มีต่อการพัฒนาเมื่อบริษัทสามารถสื่อสารให้ชุมได้เข้าใจตรงกันได้แล้วนั้นบริษัทจึงเริ่มพัฒนาในขั้นตอนต่อไป

  ขั้นตอนการพัฒนาใบอนุญาตต่างๆที่ใช้ในการผลิตกระแสไฟฟ้า

  ใบอนุญาตที่สำคัญในการผลิตและจำหน่ายกระแสไฟฟ้านั้นแบ่งได้ดังนี้

-   สัญญาซื้อขายไฟฟ้ากับการไฟฟ้านครหลวง หรือ การไฟฟ้าส่วนภูมิภาค

-   การขออนุญาตก่อสร้างจากหน่วยงานท้องถิ่น เช่น อบต.

-   อุตสาหกรรมจังหวัด (รง.3)

-   ใบอนุญาตประกอบกิจการโรงงาน(รง.4)

-   ใบอนุญาตผลิตไฟฟ้า

-   ใบอนุญาตจำหน่ายไฟฟ้า

-   ใบอนุญาตระบบจำหน่ายไฟฟ้า

-   ใบอนุญาตพลังงานควบคุม

  ขั้นตอนการขอเงินทุนสนับสนุนจากทางธนาคารพาณิชย์

  นอกจากการขอใบอนุญาตต่างนั้นบริษัทมีหน้าที่ในการติดต่อเรื่องเงินทุนเนื่องจากธุรกิจพลังงานนั้นอยู่ในรูปบบของการลงทุนเครื่องจักรเป็นมูลค่าสูงดังนั้น
  บริษัทจึงต้องติดต่อการสนับสนุนเงินทุนจากธนาคารต่างๆ

  หลังจากที่บริษัทได้การสนับสนุนและมีความพร้อมในด้านต่างๆเรียบร้อยแล้ว
  บริษัทจึงสามารถก่อสร้างและติดตั้งเครื่องเพื่อใช้ในการผลิตไฟฟ้าได้ต่อไป

การจัดหาวัตถุดิบที่ใช้ในกิจการพลังงานชีวมวล

  ในการจัดหาวัตถุดิบที่ใช้สำหรับการผลิตพลังงานชีวมวลนั้น
  อันดับแรกทางบริษัทจะเริ่มสำรวจในพื้นที่อุตสาหกรรมการเกษตรเป็นแหล่งผลิตเชื้อเพลิงชีวมวลที่สําคัญ
  เพราะมีปริมาณมากและเก็บรวบรวมได้ง่าย เช่น โรงสีข้าวได้แกลบ โรงงานน้ำตาลได้กากอ้อย
  โรงงานสกัดน้ำมันปาล์มได้กากปาล์ม เปลือกปาล์ม และกะลาปาล์ม
  โรงเลื่อยไม้ยางพาราและโรงงานผลิตไม้อัดได้เศษไม้และขี้เลื่อย
  การแยกเมล็ดข้าวโพดได้ซังข้าวโพด โรงงานผลิต เอทิลแอลกอฮอล์ได้สาเหล่า โรงงานแป้ง
  มันสําปะหลังได้กากมันสําปะหลัง โรงงานแปรรูปเนื้อมะพร้าวได้กาบมะพร้าว และกะลามะพร้าว

  นอกจากนี้แหล่งที่มาของชีวมวลอีกแหล่งที่บริษัทสำรวจ นั่นคือพื้นที่เพาะปลูก เช่น
  นาข้าวซึ่งมีฟางข้าวและ ต้นข้าวเหลืออยู่ ไร้อ้อยมีเศษใบอ้อยเหลือทิ้ง
  ไร่มันสําปะหลังจะคงเหลือเหงามันสําปะหลังเมื่อชาวบ้านขุดหัวมันแล้ว สวนต่างๆ
  หลังจากบริษัทได้สำรวจเชื้อเพลิงในพื้นที่โดยรอบโรงไฟฟ้าแล้วนั้น
  บริษัทจะทำการประเมินว่าพื้นที่เหล่านั้นมีศักยภาพเรื่องเชื้อเพลิงหรือไม่
  หลังจากนั้นหากบริษัทดำเนินการเข้าไปติดต่อเพื่อขอรับซื้อกับเจ้าของแหล่งเชื้อเพลิงโดยการจัดทำเป็นสัญญาเพื่อรับประกันว่าทางเจ้าของเชื้อเพลิงจะมีเชื้อเพลิงที่ส่งให้กับบริษัทตลอดเวลา
  นอกจากนั้นบริษัทยังมีทางเลือกในการแบ่งภาระหน้าที่ตรงนี้ให้กับทางบริษัทที่โรงไฟฟ้าจัดจ้างมาเพื่อเดินโรงไฟฟ้า
  โดยบริษัทจะให้บริษัทเดินโรงไฟฟ้าทำหน้าที่ในการจัดหาเชื้อเพลิงและให้สิทธิในการคิดราคาเป็นต้นทุนการผลิตไฟฟ้าต่อหน่วย

  2.3.4 ธุรกิจการค้า

ขั้นตอนการดำเนินงานจัดหาผลิตภัณฑ์ หรือบริการ

ขั้นตอนการดำเนินงานจัดหาผลิตภัณฑ์ หรือบริการ

1.  คัดเลือกสินค้าที่จะนำมาขาย

2.  สืบค้นแหล่งซื้อสินค้า

3.  ขอตัวอย่าง และทดสอบผลิตภัณฑ์ต่อรองราคาและเงื่อนไขการชำระเงิน

2.4 งานที่ยังไม่ได้ส่งมอบ

2.4.1 มูลค่างานคงเหลือ

รายละเอียดงานคงเหลือที่ยังไม่ได้ส่งมอบของบริษัท ณ วันที่ 31 ธันวาคม 2556 มีรายละเอียด
ดังนี้

หน่วย: ล้านบาท

  --------------------------------------------------------------------------------
  ชื่อโครงการ                           เจ้าของโครงการ                มูลค่างานคงเหลือ
  ----------------------------------- ---------------------------- ---------------
  1. Centric Tiwanon Station          บมจ. เอสซี แอสเสทฯ            85.25

  2. Central Had Yai                  บมจ.เซ็นทรัลพัฒนา               3.43

  3. Central Samui                    บจก.เซ็นทรัลเวิลด์               112.16

  4. Rhythm Sathorn 21                บมจ.เอพี(ไทยแลนด์)             506.16

  5. The Room ถนนปั้น                   บมจ. แลนด์ แอนด์ เฮ้าส์          339.28

  6. ศาลปัตตานี                         สำนักงานศาลยุติธรรม             10.88

  7. อาคารท่าอากาศยานทหาร ดอนเมือง      กรมช่างโยธาทหารอากาศ          11.12

  8. อาคารบริวาร ท่าอากาศยานดอนเมือง     กรมช่างโยธาทหารอากาศ          31.01

  9. อาคารหอประชุมใหญ่                  ม.นราธิวาสราชนครินทร์           0.46

  10. อาคารโรงพยาบาล ระยะที่ 2          ม.นราธิวาสราชนครินทร์           170.61

  11. อาคารศูนย์การศึกษาและบริการวิชาการ   ม.สงขลานครินทร์                490.37

  12. อาคารเรียน                       โรงเรียนอัสสัมชัญ ศรีราชา         7.25

  13. อาคารโรงพยาบาลสุขุมวิท             บริษัท ปิยะศิริ จำกัด              1.89

  14. อาคารอำนวยการ                   โรงพยาบาลพัทลุง                230.00
  ผู้ป่วยนอกและอุบัติเหตุฉุกเฉิน 7 ชั้น                                       

  15.งานเพิ่ม โรงพยาบาลกรุงเทพ ระยอง     บจก.โรงพยาบาลกรุงเทพระยอง     1.63-

  16. อาคาร รพ.กรุงเทพ เชียงใหม่         บจก.โรงพยาบาลกรุงเทพเชียงใหม่   215.58

  16. อาคาร รพ.กรุงเทพนครราชสีมา        บจก.โรงพยาบาลกรุงเทพราชสีมา    139.81

  17. อาคารบริการ 12 ชั้น รพ.ระยอง       จังหวัดระยอง                   44.87

  18. งานลิฟท์แก้ว - รพ.ระยอง            จังหวัดระยอง                   9.43

  19. อาคารผู้ป่วยนอกและอำนวยการ         โรงพยาบาลมหาราชนครราชสีมา     522.40
  รพ.มหาราช นครราชสีมา                                              

  20. Mahachai Green Power            บจก.มหาชัย กรีน เพาเวอร์        0.14

  21.Extending the length of the      กรมการบินพลเรือน               28.48
  runway                                                           

  22.Renovate the Office Building,    กรมช่างโยธาทหารอากาศ (ทอ.     19.84
  Air force section 6 #2                                           

  รวม                                                              2,980.42
  --------------------------------------------------------------------------------

3. ปัจจัยความเสี่ยง

3.1 ความเสี่ยงในการประกอบธุรกิจ

บริษัท ไทยโพลีคอนส์ จำกัด (มหาชน) ดำเนินธุรกิจรับเหมาก่อสร้างเป็นธุรกิจหลัก
มีประสบการณ์นานกว่า 25 ปี โดยรับเหมาก่อสร้างงานก่อสร้างหลากหลายประเภท
ซึ่งรับงานก่อสร้างทั้งจากหน่วยงานราชการ และภาคเอกชน
โดยมีทั้งการรับงานในลักษณะที่เป็นผู้รับเหมาโดยตรง (Main Contractor)
หรือเป็นผู้รับเหมาช่วง (Sub-contractor) โดยการประมูล การประกวดราคา อาทิเช่น
อาคารสูงเพื่อที่พักอาศัย อาคารคลังสินค้า โรงงานอุตสาหกรรม สำนักงานขนาดใหญ่ ศูนย์การค้า
สถานศึกษา โรงพยาบาล โรงไฟฟ้าประเภทต่างๆ และงานตกแต่งอาคารทั้งภายในและภายนอก
บริษัทฯตระหนักถึงความสำคัญของการบริหารความเสี่ยงในการดำเนินธุรกิจภายใต้การเปลี่ยนแปลงของปัจจัยภายในและภายนอกที่อาจส่งผลกระทบต่อการดำเนินงานของบริษัทฯ

บริษัทได้จัดให้มีการบริหารความเสี่ยง
และนำระบบการติดตามและควบคุมภายในมาช่วยในการดำเนินธุรกิจเพื่อเป็นแนวทางในการดำเนินงาน
โดยปัจจัยความเสี่ยงที่อาจทำให้เกิดความเสี่ยง มีดังนี้

3.1.1 ความเสี่ยงจากการเปลี่ยนแปลงนโยบายรัฐบาล ระเบียบ ข้อบังคับ
และกฎหมายต่างๆที่เกี่ยวข้องกับบริษัทฯ และความผันผวนของรายได้

บริษัทฯ ดำเนินธุรกิจรับเหมาก่อสร้างเป็นธุรกิจหลัก ซึ่งในปีที่ผ่านมามีรายได้ 2,202.28 ล้านบาท
หรือคิดเป็นร้อยละ84.82ความสามารถในการเติบโตของธุรกิจหลักจะขึ้นอยู่กับนโยบายและการบริหารงานทางด้านการลงทุน
และภาคก่อสร้าง อาทิเช่น งบประมาณในส่วนของโครงการไทยเข้มแข็ง
เงินกู้เพื่อฟื้นฟูเศรษฐกิจและพัฒนาโครงสร้างพื้นฐาน
และเงินกู้เพื่อวางระบบบริหารจัดการน้ำซึ่งสะท้อนในการลงทุนในการก่อสร้างภาครัฐ
และการก่อสร้างภาคเอกชน
โดยในปีที่ผ่านมาเศรษฐกิจของประเทศไทยได้ขยายตัวในอัตราที่ลดลงในปี 2556
โดยอัตราการเติบโตของผลิตภัณฑ์มวลรวมในประเทศลดลงเป็นร้อยละ 2.9 จากร้อยละ 6.5 ในปี
2555 และร้อยละ 0.1 ในปี 2554 ส่วนภาคก่อสร้างขยายตัวร้อยละ 1.2
(ข้อมูลจากสำนักงานคณะกรรมการพัฒนาการเศรษฐกิจและสังคมแห่งชาติ) บริษัทฯ
ไม่สามารถคาดการณ์ได้ว่าการขยายตัวทางเศรษฐกิจในปัจจุบันและระดับการใช้จ่ายของรัฐบาลจะเปลี่ยนแปลงเพียงใด
หรือจะมีวิกฤตการณ์ทางการเงินเกิดขึ้นอีกหรือไม่
ในอนาคตปัจจัยที่อาจส่งผลกระทบในทางลบต่อเศรษฐกิจของประเทศ ได้แก่

-   การยกเลิกการกระตุ้นเศรษฐกิจจากนโยบายการเงินและการคลังของภาครัฐจากในประเทศ
    หรือระดับโลก

-   การขาดเสถียรภาพทางการเมือง การก่อการร้ายหรือความขัดแย้งทางทหารในประเทศต่างๆ

-   สถานะการณ์ความไม่สงบทางภาคใต้ของประเทศที่ยังดำเนินต่อไปหรือเพิ่มความรุนแรงขึ้น

-   ภัยธรรมชาติ และภัยพิบัติต่างๆ

-   ภาวะเงินเฟ้อในระยะยาว หรือการเพิ่มขึ้นของอัตราดอกเบี้ยในภูมิภาค

-   การเปลี่ยนแปลงเกี่ยวกับภาษีอากร

-   การขาดแคลนสินเชื่อหรือแหล่งเงินทุนในรูปแบบอื่นซึ่งส่งผลให้เกิดการลดลงในส่วนที่เกี่ยวกับความต้องการด้านสินค้าและบริการของผู้ประกอบการในภูมิภาค

-   ความผันผวนของอัตราแลกเปลี่ยนเงินตราและราคาน้ำมัน

การถดถอย หรือเสื่อมลงของเศรษฐกิจของประเทศ หรือการลดลงของกิจกรรมทางเศรษฐกิจ
อุตสาหกรรมการผลิต หรือการเงินในประเทศอาจส่งผลกระทบในทางลบต่อธุรกิจ
สถานะทางการเงิน ผลการดำเนินงานและโอกาสของบริษัท
ซึ่งบริษัทฯมีรายได้จากการให้บริการก่อสร้างจากภาครัฐ คิดเป็นร้อยละ 16
ของรายได้จากการให้บริการก่อสร้างทั้งหมดในปี 2556 จากไตรมาสที่สี่
การผลิตสาขาก่อสร้างหดตัวร้อยละ 7.7 ต่อเนื่องจากการหดตัวร้อยละ 2.2 ในไตรมาสก่อน
โดยการก่อสร้างภาครัฐและเอกชนหดตัวร้อยละ 13.2 และร้อยละ 4.6 ตามลำดับ
สอดคล้องกับการลดลงของพื้นที่รับอนุญาตก่อสร้างและปริมาณการจำหน่ายผลิตภัณฑ์เหล็กร้อยละ
17.7.และร้อยละ 9.0 ตามลำดับในขณะที่ปริมาณการจำหน่ายปูนซีเมนต์ชะลอตัวต่อเนื่องร้อยละ
3.7 อย่างไรก็ตามราคาวัสดุก่อสร้างเพิ่มขึ้นร้อยละ 1.7
ตามการเพิ่มขึ้นของต้นทุนซีเมนต์และผลิตภัณฑ์คอนกรีต รวมทั้งปี 2556 สาขาก่อสร้างขยายตัวร้อยละ
1.2 จากสถานะการทางการเมือง
อาจจะส่งผลกระทบความล่าช้าของการดำเนินการตามแผนการลงทุนด้านโครงสร้างพื้นฐานและการจัดทำงบประมาณรายจ่ายประจำปี
2558 ซึ่งอาจจะส่งผลกระทบในทางลบอย่างมีนัยสำคัญต่อธุรกิจ สถานะการเงิน
ผลการดำเนินงานโอกาสของบริษัทฯ และผลตอบแทนผู้ลงทุนด้วย
รายได้จากการรับเหมาก่อสร้างโครงการก่อสร้างส่วนใหญ่งานก่อสร้างแต่ละโครงการที่บริษัทเข้าไปดำเนินการจะมีระยะเวลาการก่อสร้างประมาณ
1 ถึง 2 ปี บริษัทจึงมีความเสี่ยง
หากบริษัทไม่สามารถชนะการประมูลงานก่อสร้างใหม่เพิ่มเติมได้ทันกับงานก่อสร้างเดิมที่ได้ดำเนินการแล้วเสร็จ
ซึ่งจะส่งผลกระทบโดยตรงต่อรายได้ของบริษัท
โดยอาจจะทำให้เกิดความผันผวนของรายได้จากการรับเหมาก่อสร้างโครงการของบริษัทได้

บริษัทได้ตระหนักถึงความเสี่ยงดังกล่าวข้างต้น
จึงได้มุ่งเน้นให้บริษัทมีศักยภาพที่จะชนะการประมูลงานก่อสร้างได้อย่างต่อเนื่อง
โดยบริษัทจะเสนอราคาค่าก่อสร้างที่สอดคล้องกับปริมาณงาน และบริษัทจะส่งมอบงานที่มีคุณภาพ
และตรงต่อเวลา รวมทั้งบริษัทมีการรับประกันผลงานการก่อสร้าง
ซึ่งโดยปกติจะมีระยะเวลารับประกัน 1 ปี นับจากงานก่อสร้างโครงการแล้วเสร็จ
ซึ่งปัจจัยเหล่านี้ทำให้ลูกค้าของบริษัทหลายรายมีความไว้วางใจบริษัทและจะพิจารณาเลือกบริษัทให้เป็นผู้รับเหมาก่อสร้างเป็นลำดับต้น
ๆ ในโครงการอื่นต่อไป รวมทั้งแนะนำลูกค้ารายอื่นให้บริษัทด้วย
อย่างไรก็ตามบริษัทพยายามลดความเสี่ยงจากการพึ่งพิงรายได้จากธุรกิจก่อสร้างอย่างเดียว
โดยการกระจายการดำเนินงานไปยังธุรกิจอื่นในอนาคต ได้แก่ ธุรกิจพลังงาน
และธุรกิจพัฒนาอสังหาริมทรัพย์ ซึ่งจะช่วยลดความผันผวนทางการดำเนินธุรกิจของบริษัท

  3.1.2 ความเสี่ยงจากภัยการก่อการร้ายในสามจังหวัดชายแดนภาคใต้

บริษัทมีการรับงานก่อสร้างในจังหวัดชายแดนภาคใต้ คือ จังหวัดนราธิวาส และปัตตานี
โดยทางบริษัทจะได้รับสิทธิประโยชน์ทางภาษีของรายได้ที่เกิดในสองจังหวัดชายแดนภาคใต้ ซึ่ง ณ
วันที่ 31 ธันวาคม 2556 บริษัทมีมูลค่างานก่อสร้างในสองจังหวัดชายแดนภาคใต้ที่ยังไม่รับรู้รายได้
จำนวน 181.94 ล้านบาท คิดเป็นร้อยละ13 ของมูลค่างานที่ยังไม่รับรู้รายได้ ดังนั้น
บริษัทอาจประสบปัญหาการก่อสร้างล่าช้า
หรือไม่สามารถส่งมอบงานก่อสร้างได้ทันตามกำหนดเวลาของสัญญา
หรือบริษัทอาจประสบปัญหาการขาดแคลนแรงงานในการก่อสร้าง
เนื่องจากสถานการณ์ความไม่สงบเรียบร้อยในพื้นที่ใกล้เคียง

อย่างไรก็ตาม ที่ผ่านมาเป้าหมายหลักของการก่อความไม่สงบเรียบร้อย คือ แหล่งชุมชน และตลาด
ซึ่งงานก่อสร้างของบริษัท ไม่ได้อยู่ในบริเวณเป้าหมายหลักของผู้ก่อการร้าย
ซึ่งสอดคล้องกับนโยบายของบริษัทที่จะไม่รับเหมาก่อสร้างในพื้นที่ที่ตกเป็นเป้าหมายของผู้ก่อการร้าย
ประกอบกับที่ผ่านมาโครงการที่บริษัทอยู่ระหว่างดำเนินการก่อสร้างยังไม่เคยถูกก่อการร้าย
อย่างไรก็ตาม เพื่อความปลอดภัยของแรงงาน พนักงาน และสถานที่ก่อสร้าง
บริษัทจึงได้กำหนดมาตรการรักษาความปลอดภัยเพิ่มขึ้นจากปกติ
และยังได้ประสานงานกับหน่วยงานราชการในพื้นที่จังหวัดชายแดนภาคใต้เพื่อติดตามสถานการณ์ต่าง
ๆ อย่างใกล้ชิด รวมถึงบริษัทได้ขุดคูน้ำไว้โดยรอบสถานที่ก่อสร้าง
ซึ่งมีความกว้างเกินความสามารถในการกระโดด และมีการล้อมรั้วลวดหนามรอบสถานที่ก่อสร้าง
รวมทั้งบริษัทจะเปิดไฟส่องสว่างในเวลากลางคืน
ส่วนการจ้างแรงงานในจังหวัดชายแดนภาคใต้นั้นบริษัทจะไม่ใช้แรงงานในพื้นที่จังหวัดชายแดนภาคใต้
เพื่อป้องกันปัญหาผู้ก่อการร้ายแฝงตัว โดยบริษัทจะจัดจ้างแรงงานจากส่วนกลางในอัตราพิเศษ
ซึ่งสูงกว่าอัตราจ้างปกติ ประมาณร้อยละ 50 ทั้งนี้ นับแต่ปี 2548
บริษัทได้ดำเนินการก่อสร้างโครงการโรงไฟฟ้าเชื้อเพลิงชีวมวลจังหวัดยะลา จนถึงปัจจุบัน
บริษัทยังไม่ประสบปัญหาการก่อการร้ายในสถานที่ก่อสร้างและไม่ประสบปัญหาขาดแคลนแรงงานแต่อย่างใด

  3.1.3 ความเสี่ยงจากการแข่งขันที่สูงขึ้น

ปัจจุบันภาคอุตสาหกรรมก่อสร้างมีการแข่งขันที่สูงขึ้น
การได้รับงานโครงการใหม่ๆมักกำหนดเกณฑ์การประมูลแข่งขันเป็นหลัก
โดยหลักจากที่ผ่านคุณสมบัติในการเป็นผู้ประมูลแล้ว เจ้าของโครงการจะพิจารณาราคาประมูล
บริษัทฯอาจเผชิญกับการแข่งขันในโครงการก่อสร้างที่เพิ่มขึ้นจากบริษัทก่อสร้างทั้งในประเทศและต่างประเทศ
จากการเปิดเสรีการค้าอาเซียนในปี 2558 (AEC)
โดยบางบริษัทมีแหล่งเงินทุนและศักยภาพในการดำเนินงานที่มากกว่าของบริษัทฯ ทำให้บริษัทฯ
อาจต้องยอมรับกำไรตามสัญญาที่ลดลงหรือเงื่อนไขการทำงานที่ดีขึ้นแก่เจ้าของโครงการเพื่อการแข่งขัน
หากบริษัทฯ ไม่สามารถแข่งขันได้ประสบความสำเร็จ
ส่วนแบ่งการตลาดและส่วนแบ่งกำไรอาจจะลดลง
และอาจจะส่งผลกระทบในทางลบอย่างมีนัยสำคัญต่อธุรกิจ สถานะทางการเงิน ผลการดำเนินงาน
โอกาสและผลตอบแทนผู้ลงทุน

  3.1.4 ความเสี่ยงจากการขยายธุรกิจ ที่ต้องอาศัยเงินลงทุน
  และระยะเวลาในการพัฒนาโครงการ

หน่วยงานพัฒนาธุรกิจ รับผิดชอบในการศึกษาและพัฒนาโครงการด้านธุรกิจพลังงาน
และโครงการด้านธุรกิจพัฒนาอสังหาริมทรัพย์
วัตถุประสงค์เพื่อกระจายความเสี่ยงจากการพึ่งพิงรายได้จากธุรกิจก่อสร้างเพียงอย่างเดียวโดยก้าวเข้าสู่ตลาดใหม่และลูกค้ารายใหม่
ด้วยการสร้างรายได้แบบยั่งยืนจากการลงทุนในธุรกิจที่เกี่ยวข้องกับพลังงาน
การพัฒนาโครงการในช่วงแรกๆนั้นมักจะเกี่ยวข้องกับความไม่แน่นอนที่โครงการจะประสบผลสำเร็จ
เงินลงทุนเป็นสิ่งจำเป็นและอาจจะต้องใช้ระยะเวลานานก่อนที่จะได้ผลตอบแทนตามเป้าหมาย
ความเสี่ยงอาจเกิดขึ้นได้ในกรณีที่โครงการไม่ประสบผลสำเร็จ

  3.1.5
  ความเสี่ยงจากความผันผวนของราคาวัสดุก่อสร้างและความเสี่ยงจากการขาดแคลนวัสดุก่อสร้าง

สำหรับการบริหารงานก่อสร้างในแต่ละโครงการให้มีผลกำไรขั้นต้นขึ้นอยู่กับการประมาณการต้นทุนโครงการและการควบคุมต้นทุนที่เกิดขึ้นจริงให้อยู่ในงบประมาณการที่กำหนดไว้
ปัจจัยการประมาณการต้นทุนนอกจากขึ้นอยู่กับราคาวัสดุก่อสร้าง ต้นทุนแรงงาน
ซึ่งมีการเคลื่อนไหวเปลี่ยนแปลงไปตามสถานะการณ์ของระดับอุปสงค์และอุปทานแล้ว ในปี 2556
ความผันผวนของราคาวัสดุโดยเฉพาะเหล็กและค่าแรงส่งผลกระทบต่อต้นทุนการก่อสร้าง

บริษัทฯได้มีการบริหารจัดการความเสี่ยงดังกล่าว ดังนี้

-   กรณีที่สัญญาก่อสร้างมีการปรับราคาค่างานก่อสร้างตามสูตรการปรับราคา (Escalation
    Factor,K) ซึ่งค่า K
    ดังกล่าวจะอยู่ในรูปของค่าการคำนวณที่แปรผันตามต้นทุนการผลิตที่เปลี่ยนแปลงไป
    ซึ่งสูตรดังกล่าวอาจไม่ครอบคลุมราคาต้นทุนวัตถุดิบและค่าแรงงานที่เพิ่มขึ้นได้ทั้งหมดแต่จะรองรับการเพิ่มขึ้นของราคาวัตถุดิบและแรงงานที่มิได้คาดการณ์ไว้ทำให้มีผลกระทบต่อต้นทุนก่อสร้างไม่มากนัก

-   กรณีสัญญาก่อสร้างที่เป็นจำนวนเงินคงที่ ซึ่งในสัญญาไม่ได้ระบุหรือไม่สามารถกำหนดเป็นค่า K
    ได้ โดยส่วนใหญ่จะเป็นกลุ่มลูกค้าภาคเอกชน ทางบริษัทมีการเผื่อกรณีที่ราคาต้นทุนวัสดุก่อสร้าง
    รวมไว้ในมูลค่ารวมของโครงการแล้ว

วัตถุดิบที่บริษัทใช้ในโครงการก่อสร้างคิดเป็นร้อยละ 30 ถึงร้อยละ 40 ของต้นทุนรวมของบริษัท
โดยวัตถุดิบดังกล่าวเป็นสินค้าโภคภัณฑ์ (Commodity)
ซึ่งราคาและจำนวนขึ้นอยู่กับภาวะตลาดในประเทศและตลาดโลก ดังนั้นวัตถุดิบโดยเฉพาะ ปูนซีเมนต์
และเหล็กขาดแคลนอาจทำให้บริษัทหาปริมาณวัตถุดิบที่ต้องการในราคาที่เหมาะสมในทางการค้าได้ยาก
หรืออาจไม่สามารถหาได้เลย วัตถุดิบที่ใช้ในการก่อสร้างหลัก คือ เหล็ก และคอนกรีต
ซึ่งบริษัทได้สั่งซื้อเหล็ก และคอนกรีต จากผู้ผลิตและผู้จัดจำหน่ายรายใหญ่ในประเทศโดยตรง
สำหรับธุรกิจรับเหมาก่อสร้างนั้นความผันผวนของราคาวัสดุก่อสร้างจะส่งผลกระทบต่อต้นทุนก่อสร้าง
และผลประกอบการของบริษัท
เนื่องจากบริษัทรับเหมาก่อสร้างจะกำหนดราคาก่อสร้างจากการคำนวณปริมาณงานล่วงหน้า
หากราคาวัสดุก่อสร้างปรับตัวเพิ่มขึ้นในระหว่างการก่อสร้างและบริษัทยังไม่ได้จัดซื้อวัสดุก่อสร้าง
จะทำให้บริษัทไม่สามารถควบคุมต้นทุนค่าก่อสร้างให้เป็นไปตามที่คำนวณไว้
ซึ่งจะส่งผลกระทบต่อผลการดำเนินงานของบริษัท
ซึ่งอาจส่งผลกระทบในทางลบอย่างมีนัยสำคัญต่อธุรกิจ สถานะการเงิน ผลการดำเนินงาน
และผลตอบแทนผู้ลงทุน

อย่างไรก็ตาม จากการที่บริษัทสั่งซื้อเหล็กเส้นกับโรงงานผู้ผลิตเหล็กเส้นดังกล่าวมานานและต่อเนื่อง
รวมทั้งบริษัทไม่เคยค้างชำระค่าสินค้า ทำให้บริษัทมีความสัมพันธ์ที่ดีกับโรงงานผู้ผลิตเหล็กเส้น
ประกอบกับบริษัทมีการวางแผนการใช้เหล็กเส้น และแจ้งปริมาณการสั่งซื้อล่วงหน้า นอกจากนี้
จากการดำเนินงานของบริษัทในอดีตถึงปัจจุบันบริษัทยังไม่เคยประสบปัญหาขาดแคลนเหล็กเส้นทั้งในช่วงที่ภาวะเหล็กเส้นมีราคาปกติ

3.1.6 ความเสี่ยงจากการที่บริษัทฯ ไม่สามารถประมาณการความเสี่ยงรายได้
หรือต้นทุนของสัญญาโดยรวมได้อย่างถูกต้อง
หรือไม่สามารถตกลงราคามูลค่าของงานที่ดำเนินการแล้ว
เนื่องจากคำสั่งเปลี่ยนแปลงที่ไม่ได้รับการอนุมัติ บริษัทฯ อาจได้รับผลกำไรต่ำกว่าที่คาดไว้
หรืออาจขาดทุนจากสัญญา

บริษัทฯ มักจะต้องปฎิบัติงานเพิ่มเติม หรืองานตามคำสั่งเปลี่ยนแปลงตามที่ลูกค้าแจ้งมา
แม้ว่าลูกค้ายังมิได้มีการตกลงเกี่ยวกับขอบข่ายหรือราคาของงานที่จะทำนั้นก็ตาม
เหตุการณ์เช่นที่กล่าวนี้
อาจก่อให้เกิดข้อโต้แย้งว่างานที่ทำนั้นเกินขอบข่ายงานที่กำหนดไว้ในแผนโครงการ
หรือเกินกว่าราคาที่ลูกค้าเต็มใจชำระป็นค่างานพิเศษหรือไม่
หากเป็นกรณีที่ลูกค้าตกลงว่างานที่ทำนั้นเป็นงานพิเศษที่ทำเพิ่ม
แม้ลูกค้าจะตกลงชำระเงินสำหรับค่างานพิเศษ แต่บริษัทฯอาจต้องรับภาระต้นทุนสำหรับงานดังกล่าว
เป็นระยะเวลานาน จนกว่าคำสั่งเปลี่ยนแปลงจะได้รับอนุมัติและลูกค้าใช้เงินคืนให้
นอกจากนี้คำสั่งเปลี่ยนแปลงที่ยังมิได้รับอนุมัติ ข้อโต้แย้งเกี่ยวกับสัญญา หรือข้อเรียกร้องเหล่านี้
ยังทำให้บริษัทฯมีต้นทุนที่ยังไม่สามารถเรียกเก็บได้ในระยะเวลาหนึ่ง
ซึ่งบริษัทฯจะบันทึกรายการดังกล่าวเป็น “มูลค่างานที่เสร็จแต่ยังไม่เรียกเก็บ"
ในงบแสดงฐานะทางการเงินของบริษัทฯ บริษัทฯไม่อาจรับรองได้ว่าบริษัทฯ จะส่งใบเรียกเก็บ
หรือได้รับชำระภาระต้นทุน
และส่วนต่างกำไรจากงานที่เพิ่มเติมหรืองานตามคำสั่งเปลี่ยนแปลงได้ทั้งหมดหรือไม่
ซึ่งเหตุการณ์ดังกล่าวอาจนำไปสู่
ข้อพิพาททางธุรกิจหรืออาจส่งผลกระทบในทางลบอย่างมีนัยสำคัญต่อธุรกิจ สถานะทางการเงิน
ผลการดำเนินงาน โอกาสของบริษัทฯ และผลตอบแทนผู้ลงทุน

  3.1.7 ความเสี่ยงจากการไม่ได้รับชำระค่าก่อสร้างจากผู้ว่าจ้างหรือเจ้าของโครงการ

บริษัทดำเนินธุรกิจรับเหมาก่อสร้างให้กับทั้งภาคเอกชนและภาครัฐ
โดยโครงการก่อสร้างกับภาครัฐจะไม่มีความเสี่ยงจากการไม่ได้รับชำระค่าก่อสร้าง ซึ่ง ณ วันที่ 31
ธันวาคม 2556 บริษัทมีมูลค่าโครงการก่อสร้างกับภาคเอกชนที่ยังไม่รับรู้รายได้มูลค่า 1,412.77
ล้านบาท คิดเป็นร้อยละ 59 ของมูลค่างานที่ยังไม่ได้รับรู้รายได้ทั้งหมด ตามลำดับ ดังนั้น
หากผู้ว่าจ้างภาคเอกชนประสบปัญหาทางการเงิน
และไม่สามารถชำระค่าก่อสร้างจะส่งผลกระทบต่อผลการดำเนินงานของบริษัท

อย่างไรก็ตาม บริษัทได้ตระหนักถึงความเสี่ยงดังกล่าว
ผู้บริหารของบริษัทจึงพิจารณาถึงความน่าเชื่อถือ
และฐานะทางการเงินของผู้ว่าจ้างก่อนเข้าประมูลงาน
และบริษัทมีนโยบายที่จะรับงานก่อสร้างจากผู้ว่าจ้างที่มีความน่าเชื่อถือและมีฐานะทางการเงินดี
โดยผู้ว่าจ้างภาคเอกชนของบริษัทส่วนใหญ่เป็นบริษัทที่มีชื่อเสียงและมีฐานะทางการเงินดี

  3.1.8 ความเสี่ยงจากการขาดแคลนแรงงาน และผู้รับเหมาช่วง

ความสามารถของบริษัทฯ ในการควบคุมต้นทุนค่าแรง
และการจัดการโครงการขึ้นอยู่กับความสามารถในการจัดหาและรักษาไว้ซึ่งวิศวกร สถาปนิก
และช่างเทคนิคที่มีคุณสมบัติเหมาะสมพร้อมทั้งมีประสบการณ์
ในช่วงที่ปริมาณงานก่อสร้างมากขึ้นอาจเกิดการขาดแคลน
ทำให้บริษัทฯอาจจะมีปัญหาในการจ้างบุคลากรที่มีความเชี่ยวชาญและคนงานอื่นๆให้เพียงพอ
ทั้งโดยตรง และผ่านผู้รับเหมาช่วงในอนาคต
จึงไม่อาจรับรองได้ว่าต้นทุนในการจ้างบุคลากรที่มีความชำนาญหรือคนงานอื่นๆจะไม่เกินประมาณการของบริษัทฯ
ซึ่งอาจส่งผลกระทบในทางลบอย่างมีนัยสำคัญต่อธุรกิจ สถานะการเงิน ผลการดำเนินงาน
โอกาสของบริษัทฯ และผลตอบแทนผู้ลงทุน

3.1.9
ความเสี่ยงจากการส่งมอบงานไม่ทันตามกำหนดสัญญาอาจทำให้บริษัทฯต้องชดใช้ค่าเสียหายจากการผิดสัญญา

ในการทำสัญญารับเหมาก่อสร้างระหว่างบริษัทและผู้ว่าจ้างจะมีการกำหนดระยะเวลาก่อสร้างไว้อย่างชัดเจน
หากบริษัทไม่สามารถส่งมอบงานได้ตามกำหนดบริษัทอาจจะต้องเสียค่าชดใช้และค่าปรับตามที่ระบุไว้ในสัญญา
รวมทั้งการล่าช้าของโครงการจะทำให้บริษัทมีต้นทุนค่าใช้จ่ายด้านแรงงานเพิ่มมากขึ้นกว่าที่คาดไว้
นอกจากนี้ สำหรับโครงการก่อสร้างของภาคเอกชนผู้ว่าจ้างอาจจะเปลี่ยนแปลงปริมาณงานก่อสร้าง
ซึ่งจะส่งผลกระทบต่อระยะเวลาการก่อสร้าง
และบริษัทยังมีความเสี่ยงด้านการตกลงราคางานก่อสร้างเพิ่มเติม
เนื่องจากโดยปกติมูลค่าการก่อสร้างของงานส่วนเพิ่มไม่ได้ถูกกำหนดไว้ในสัญญา
สิ่งเหล่านี้อาจจะส่งผลกระทบต่อผลการดำเนินงานของบริษัท

อย่างไรก็ตาม
ก่อนที่บริษัทจะรับงานก่อสร้างทุกครั้งคณะผู้บริหารจะพิจารณาถึงปริมาณงานก่อสร้างที่ยังไม่ได้ส่งมอบของบริษัท
และความพอเพียงของบุคลากร เพื่อให้บริษัทสามารถบริหารจัดการโครงการได้อย่างมีประสิทธิภาพ
และส่งมอบงานได้ตรงตามกำหนด และบริษัทฯ ได้ตระหนักถึงความเสี่ยงในการบริหารจัดการ
จึงได้มีการกำหนดแนวทางการปฎิบัติงานเพื่อป้องกันข้อบกพร่องที่อาจเกิดขึ้น
โดยนำระบบบริหารคุณภาพ ISO 9001:2008
มาใช้ในการรักษามาตรฐานการปฎิบัติงานทั้งสำนักงานใหญ่ และโครงการต่างๆ
ความเสี่ยงอันเนื่องมาจากความล่าช้าของโครงการโดยทั่วไป
อาจเกิดจากความล่าช้าอันเนื่องมาจากผู้ว่าจ้างเอง เช่น การส่งมอบพื้นที่
การพิจารณาอนุมัติเรื่องต่างๆ ซึ่งความล่าช้าเหล่านี้อาจมีผลต่อระยะเวลา
และค่าใช้จ่ายในการก่อสร้าง หรือความล่าช้าอันเนื่องมาจากผู้รับจ้าง
หรือความล่าช้าอันเนื่องมาจากผู้รับจ้าง เช่น กรณีเกิดภาวะขาดแคลนวัสดุก่อสร้าง โดยบริษัทฯ
ได้ทำสัญญาซื้อขายวัสดุล่วงหน้า หรือความล่าช้าอันเนื่องมาจากสาเหตุอื่นๆ เช่นภัยธรรมชาติ
ซึ่งที่ผ่านมาบริษัทสามารถขอขยายระยะเวลาก่อสร้างได้

3.1.10
ความเสี่ยงจากการที่บริษัทฯอาจไม่สามารถรับรู้มูลค่าตามสัญญาของโครงการหรือมูลค่าของรายได้ตามมูลค่างานที่มีอยู่ในมือ

มูลค่างานตามสัญญาของโครงการแสดงถึงจำนวนรายได้ที่คาดจะได้รับภายใต้ของข้อกำหนดของสัญญาว่าจ้างก่อสร้างหากมีการปฎิบัติตามข้อกำหนดสัญญา
โดย ณ วันที่ 31 ธันวาคม 2556 บริษัทฯ มีมูลค่างานที่อยู่ในมือจำนวน 2,865.80 บาท
บริษัทฯใช้มูลค่างานที่อยู่ในมือเพื่อเป็นตัวชี้ระดับปริมาณงานที่ต้องดำเนินการให้เสร็จ
อย่างไรก็ตามบริษัทฯ
อาจไม่ได้รับรู้รายได้ของมูลค่าตามสัญญาของโครงการหรือมูลค่าที่คาดว่าจะได้รับจากมูลค่างานที่อยู่ในมือ
หรือหากรับรู้รายได้แล้วอาจไม่ได้รับผลกำไร ยกตัวอย่างเช่น
หากโครงการที่อยู่ในมูลค่าของงานที่อยู่ในมือนั้นถูกระงับ
หรือลดขอบเขตลงย่อมส่งผลให้ตัวเลขของมูลค่าของงานที่มีอยู่ในมือลดลงด้วย
ซึ่งจะลดลงรายได้กระแสเงินสดและกำไรจากการดำเนินงานที่ได้รับจากสัญญาที่รวมอยู่ในมูลค่าของงานที่มีอยู่ในมือจำนวนที่อาจเป็นสาระสำคัญ
หากลูกค้ายกเลิกโครงการ
บริษัทฯอาจได้รับเงินชดเชยบางส่วนแต่ไม่มีสิทธิตามสัญญาที่จะได้ยอดรวมรายได้ที่แสดงในมูลค่างานที่มีอยู่ในมือ
การยกเลิกโครงการ
หรือโครงการล่าช้าในงานตามที่ปรากฎในมูลค่าของงานที่มีอยู่ในมือจำนวนมากอาจส่งผลในทางลบอย่างมีนัยสำคัญต่อธุรกิจ
สถานะทางการเงิน ผลการดำเนินงาน และผลตอบแทนผู้ลงทุน

3.1.11
ความเสี่ยงจากการที่บริษัทฯอาจต้องตั้งสำรองเพิ่มไว้รองรับลูกหนี้ที่สงสัยจะสูญและรับรู้การขาดทุนเพิ่มเติมจากมูลค่าเงินลงทุนของบริษัทฯที่ลดลง
ซึ่งอาจส่งผลกระทบในทางลบต่อธุรกิจ สถานะทางการเงิน ผลการดำเนินงานและโอกาสของบริษัทฯ

ณ วันที่ 31 ธันวาคม 2556 และวันที่ 31 ธันวาคม 2555 บริษัทฯ มีลูกหนี้การค้า บริษัทอื่น จำนวน
390.17 ล้านบาท และ 536.27 ล้านบาทตามลำดับ ลูกหนี้เงินประกันผลงานรวมจำนวน 214.99
ล้านบาท และ 162.42 ล้านบาทตามลำดับ และมูลค่างานที่เสร็จแต่ยังไม่เรียกเก็บจำนวน 582.19
ล้านบาท และ 633.82 ล้านบาทตามลำดับ ซึ่งอาจส่งผลกระทบในทางลบต่อธุรกิจ
สถานะทางการเงิน ผลการดำเนินงาน และผลตอบแทนผู้ลงทุน

ความเสี่ยงด้านการเงิน

ความเสี่ยงจากความไม่เพียงพอของเงินทุนหมุนเวียน

จากการเจริญเติบโตแล้วก้าวหน้าของบริษัท ผลงาน ความชำนาญ
และประสบการณ์ของบริษัทที่ผ่านมา ทำให้บริษัทสามารถรับงานที่มีขนาดใหญ่ในจำนวนที่เพิ่มขึ้น
ดังนั้นบริษัทมีความจำเป็นที่ต้องใช้เงินทุนหมุนเวียนมากขึ้นเพื่อการก่อสร้างโครงการ
ซึ่งอาจจะเกิดความเสี่ยงกรณีที่เงินทุนหมุนเวียนไม่เพียงพอและส่งผลกระทบต่อการก่อสร้างโครงการได้
บริษัทป้องกันความเสี่ยงโดยการบริหารสภาพคล่องอย่างระมัดระวัง
กำหนดระยะเวลาการจ่ายเงินแก่ผู้จัดหาวัตถุดิบให้สอดคล้องกับงวดการชำระเงินจากเจ้าของโครงการ
พร้อมวางแผนการจัดซื้อวัตถุดิบและอุปกรณ์ให้สอดคล้องกับช่วงเวลาเพื่อลดความต้องการใช้เงินทุนและลดต้นทุนในการเก็บรักษา

ความเสี่ยงจากการให้การสนับสนุนทางการเงินให้กับบริษัทในกลุ่ม

เนื่องด้วยความจำเป็นในการดำเนินธุรกิจ
บริษัทจึงมีการสนับสนุนทางการเงินให้กับบริษัทย่อยในรูปแบบต่างๆ อาทิ การให้เงินกู้กับบริษัทย่อย
หรือ การค้ำประกันวงเงินของบริษัทแม่ เป็นต้น ซึ่งอาจเกิดความเสี่ยงกรณีที่บริษัทย่อยดังกล่าว
มีผลประกอบการไม่เป็นไปตามเป้าหมายหรือมีปัญหาสภาพคล่องทางการเงินทำให้ไม่สามารถชำระหนี้คืนตามกำหนด
หรือผิดนัดชำระหนี้ต่อธนาคาร ส่งผลให้บริษัทต้องรับผิดชอบในฐานะผู้ค้ำประกัน
ดังนั้นบริษัทจึงได้ตระหนักถึงความเสี่ยงในเรื่องนี้ จึงได้กำหนดขั้นตอนการปฎิบัติที่ชัดเจน
และกำหนดอำนาจอนุมัติอย่างเคร่งครัด
เมื่อมีความจำเป็นที่ต้องให้ความช่วยเหลือทางการเงินแก่บริษัทย่อย

ความเสี่ยงจากการแยกบริษัทย่อยที่ทำธุรกิจพลังงานชีวมวลเข้าจดทะเบียนในตลาดหลักทรัพย์(Spin
off)

เนื่องด้วยบริษัทฯดำเนินธุรกิจรับเหมาก่อสร้างเป็นหลักมาเป็นระยะเวลา 25 ปี
บริษัทฯได้เล็งเห็นความเสี่ยงและจากความผันผวนของรายได้รับเหมาก่อสร้าง เนื่องจาก
ผลกระทบจากระบบเศรษฐกิจ นโยบายของภาครัฐ และ ภาวะการขาดแคลนแรงงาน ดังนั้นบริษัทฯ
จึงได้มีการลงทุนในธุรกิจพลังงานชีวมวล ซึ่งจะสามารถสร้างรายได้ที่แน่นอนให้กับทางบริษัทฯ
อย่างไรก็ตามธุรกิจพลังงาน จำเป็นต้องใช้เงินลงทุนสูงในการดำเนินธุรกิจ
ระยะเวลาในการคืนทุนประมาณ 10 ปี
ถึงอย่างไรก็ตามบริษัทฯมองเห็นโอกาสในการดำเนินธุรกิจดังกล่าว เพื่อขยายธุรกิจพลังงาน
บริษัทฯได้มีการพิจารณานำบริษัท ทีพีซี เพาเวอร์ โฮลดิ้ง เข้าตลาดหลักทรัพย์ เพื่อเป็นการระดมทุน
และมองว่า บริษัท ไทยโพลีคอนส์ จำกัด (มหาชน)
ซึ่งประกอบธุรกิจรับเหมาก่อสร้างยังคงจะได้รับประโยชน์จากการเติบโตของธุรกิจพลังงาน

3.2 ความเสี่ยงในการประกอบธุรกิจพลังงานชีวมวล

จากการที่บริษัทฯ มีลักษณะการประกอบธุรกิจหลักลงทุนในบริษัทอื่น (Holding Company)
รายได้หลักจึงเป็นเงินปันผลที่ได้รับจากบริษัทย่อยซึ่งขึ้นอยู่กับผลการดำเนินการของบริษัทย่อยเป็นสำคัญ
ประกอบกับเป้าหมายของบริษัทฯ
ที่จะมีการลงทุนอย่างต่อเนื่องในธุรกิจผลิตและจำหน่ายไฟฟ้าจากพลังงานหมุนเวียนต่อไปในอนาคต
จึงมีความเป็นไปได้ว่าบริษัทฯ
อาจจะมีบริษัทย่อยเพิ่มเติมอีกในอนาคตซึ่งการลงทุนในแต่ละโครงการทั้งที่มีอยู่ในปัจจุบันและในอนาคตมีปัจจัยเสี่ยงที่อาจส่งผลกระทบต่อการประกอบธุรกิจผลิตและจำหน่ายไฟฟ้าจากพลังงานหมุนเวียนของกลุ่มบริษัทฯ
ดังนี้

  3.2.1 ความเสี่ยงจากการพึ่งพิงผู้รับจ้างดำเนินการโรงไฟฟ้า

บริษัทไทยโพลีคอนส์ ได้มีการจัดตั้ง บริษัท ทีพีซี เพาว์เวอร์ โฮลดิ้ง จำกัด เมื่อปลายปี 2555
โดยมีวัตถุประสงค์เพื่อรับโอนเงินลงทุนในบริษัทย่อยที่ประกอบธุรกิจโรงไฟฟ้าชีวมวลทั้งหมดจาก
TPOLY ได้แก่ CRB TSG และ BBRP ซึ่งในขณะนั้น บริษัทฯ
ยังไม่มีบุคลากรที่มีประสบการณ์และความเชี่ยวชาญในการดำเนินธุรกิจโรงไฟฟ้าชีวมวลเพียงพอ ทั้งนี้
ขณะที่รับโอนหุ้นมา CRB ได้มีการทำสัญญาว่าจ้าง VSPP ซึ่งเป็นผู้ถือหุ้นใหญ่ของ CRB
ในสัดส่วนร้อยละ 16.87 ของทุนจดทะเบียน และถือเป็นผู้ร่วมพัฒนาโครงการไฟฟ้าชีวมวลของ CRB
มาตั้งแต่ต้น มาเป็นผู้บริหารโรงไฟฟ้าดังกล่าวตามสัญญาจ้างเดินเครื่องและบำรุงรักษา ลงวันที่ 14
มิถุนายน 2554 โดย VSPP มีบุคลากรที่มีประสบการณ์การลงทุนในโรงไฟฟ้าชีวมวล
และมีความชำนาญเกี่ยวกับดำเนินการของโรงไฟฟ้าชีวมวล
รวมทั้งการควบคุมและดูแลรักษาเครื่องจักร และอุปกรณ์ที่ใช้สำหรับผลิตไฟฟ้าจากเชื้อเพลิงชีวมวล
ตลอดจนมีประสบการณ์ในการบริหารจัดการโรงไฟฟ้าและเชื้อเพลิงซึ่งถือเป็นปัจจัยสำคัญในการผลิตและจำหน่ายไฟฟ้าของโรงไฟฟ้าชีวมวล
ซึ่งหากการบริหารจัดการโรงไฟฟ้าเกิดจากผู้ที่ไม่มีความชำนาญหรือไม่มีประสบการณ์อาจเกิดความเสียหายต่อโรงไฟฟ้า
อาจส่งผลกระทบต่อรายได้และผลประกอบการของ CRB
ซึ่งจะส่งผลกระทบโดยตรงต่อบริษัทฯได้ในที่สุด โดย CRB
เป็นบริษัทแรกและแห่งเดียวที่เริ่มจำหน่ายไฟฟ้าเชิงพาณิชย์แล้ว ดังนั้น จึงอาจกล่าวได้ว่า
ปัจจุบันรายได้จากการดำเนินธุรกิจทั้งหมดของบริษัทฯ
จะพึ่งพิงความสามารถในการผลิตไฟฟ้าที่บริหารงานโดย VSPP

ทั้งนี้ ในปี 2556 CRB สามารถผลิตและจำหน่ายไฟฟ้าให้กับ กฟภ. ได้จำนวน 53,728,280 หน่วย
สร้างรายได้จากการจำหน่ายไฟฟ้าให้กับ CRB จำนวน 180.25 ล้านบาท
สอดคล้องกับแผนการศึกษาและเป้าหมายที่ฝ่ายจัดการได้กำหนดไว้

บริษัทฯ ตระหนักถึงความเสี่ยงของการพึ่งพิงดังกล่าว
โดยยึดหลักปฎิบัติกับคู่ค้าตามนโยบายการปฏิบัติตามข้อพึงปฏิบัติที่ดี (Code of Best Practices)
ที่บริษัทฯ กำหนดไว้ โดยกำหนดเงื่อนไขในสัญญาจ้างเดินเครื่องให้เหมาะสม
ในขณะเดียวกันสามารถสร้างแรงจูงใจเพื่อให้เกิดประโยชน์กันทั้ง 2 ฝ่ายได้ เช่น
การกำหนดค่าตอบแทนให้กับ VSPP ตามสัญญาจ้างเดินเครื่องและบำรุงรักษาฉบับใหม่
ซึ่งผันแปรตามรายได้ค่าไฟฟ้าสุทธิ โดยกำหนดเป้าหมายขั้นต่ำในการผลิตโดยหาก VSPP
ผลิตไฟฟ้าได้เกินกว่าเป้าหมาย CRB ก็จะมีค่าตอบแทนส่วนเพิ่มให้แก่ VSPP
เพื่อเป็นแรงจูงใจในการปฏิบัติงาน และ CRB
ยังสามารถมีรายได้และกำไรเพิ่มขึ้นจากหน่วยผลิตที่เพิ่มขึ้นด้วยเช่นกัน ในทางกลับกันหาก VSPP
ผลิตไฟฟ้าได้ต่ำกว่าเป้าหมายก็จะมีค่าปรับเกิดขึ้นเพื่อป้องกันหรือลดผลกระทบไม่ให้ CRB
เสียประโยชน์ เป็นต้น นอกจากนี้ บริษัทฯ มีขบวนการคอยติดตามดูแลผลการปฏิบัติงานของ VSPP
อย่างใกล้ชิด ซึ่งหากผลการปฏิบัติงานเป็นที่น่าพอใจ บริษัทฯ อาจพิจารณาให้ CRB
ต่อสัญญาระยะยาวกับ VSPP ภายใต้เงื่อนไขสัญญาที่เหมาะสมได้ อย่างไรก็ตาม
เพื่อป้องกันความเสี่ยงที่เกิดจากทั้งสองฝ่ายไม่สามารถตกลงเงื่อนไขสัญญาได้ บริษัทฯ
มีแผนที่จะสรรหาบุคลากรที่มีประสบการณ์และความเชี่ยวชาญจากภายนอกหรือฝึกอบรมบุคลากรของบริษัทฯ
ในระหว่างที่สัญญากับ VSPP ยังไม่สิ้นสุดลง ให้สามารถปฏิบัติงานทดแทนการทำงานของ VSPP

  3.2.2 ความเสี่ยงด้านเชื้อเพลิง

(1) ความเสี่ยงจากความเพียงพอของเชื้อเพลิง

เชื้อเพลิงเป็นหนึ่งในปัจจัยที่สำคัญที่สุดสำหรับการดำเนินธุรกิจโรงไฟฟ้าชีวมวล
โดยเฉพาะอย่างยิ่งโรงไฟฟ้าที่มิได้เป็นเจ้าของแหล่งเชื้อเพลิงเอง
โดยหากโรงไฟฟ้าชีวมวลไม่สามารถจัดหาเชื้อเพลิงได้อย่างเพียงพอและต่อเนื่องโรงไฟฟ้าจะไม่สามารถผลิตไฟฟ้าได้เต็มกำลังการผลิต
ซึ่งส่งผลกระทบโดยตรงต่อรายได้และผลตอบแทนของโครงการ
รวมถึงความสามารถในการชำระหนี้และความสามารถจ่ายเงินปันผลมายังบริษัทฯ ในที่สุด

บริษัทฯ ตระหนักถึงผลกระทบและกำหนดแนวทางลดความเสี่ยงดังกล่าว โดยก่อนที่บริษัทฯ
จะเริ่มลงทุนและพัฒนาโครงการโรงไฟฟ้าชีวมวล บริษัทฯ
จะเข้าไปทำการศึกษาความเพียงพอของปริมาณเชื้อเพลิงโดยการเข้าไปสำรวจปริมาณเชื้อเพลิงในรัศมีที่สามารถขนส่งได้รอบโรงไฟฟ้าว่ามีปริมาณเชื้อเพลิงเพียงพอต่อความต้องการของโรงไฟฟ้าชีวมวลหรือไม่
ทั้งนี้ บริษัทฯ กำหนดให้โครงการโรงไฟฟ้าชีวมวลของบริษัทย่อย
มีโกดังเก็บเชื้อเพลิงขนาดใหญ่ไว้ในบริเวณโรงไฟฟ้า และมีพื้นที่โล่งว่าง
ที่สามารถเก็บเชื้อเพลิงในปริมาณมากไว้ได้ เพื่อใช้ในการสำรองเชื้อเพลิงในช่วงที่ขาดแคลน
โดยบริษัทฯ มีนโยบายที่จะสำรองเชื้อเพลิงไว้ในโกดังอย่างต่ำ 15 วัน
ซึ่งกำหนดไว้ในสัญญาจ้างเดินเครื่องกับ VSPP สำหรับโครงการ CRB

นอกจากนี้บริษัทฯ กำหนดกลยุทธ์ในการเข้าถึงแหล่งเชื้อเพลิง
โดยการร่วมลงทุนโครงการโรงไฟฟ้ากับเจ้าของเชื้อเพลิงหรือผู้ที่สามารถเข้าถึงแหล่งเชื้อเพลิงขนาดใหญ่เพียงพอสำหรับป้อนให้กับโรงไฟฟ้าได้อย่างต่อเนื่อง
หรือบริษัทฯ
อาจให้บริษัทย่อยทำสัญญาซื้อขายเชื้อเพลิงระยะยาวกับผู้ประกอบการที่เป็นเจ้าของเชื้อเพลิง
โดยปัจจุบัน VSPP ทำสัญญาซื้อเชื้อเพลิงจากผู้ประกอบการที่เป็นเจ้าของเชื้อเพลิง 1 ราย
และมีคู่ค้าที่สามารถติดต่อซื้อขายเชื้อเพลิงที่ไม่ได้มีการทำสัญญาอีกมากกว่า 20 ราย นอกจากนี้
บริษัทฯ มีนโยบายสร้างความสัมพันธ์ที่ดีกับเจ้าของเชื้อเพลิงชนิดอื่นๆ เพิ่มเติม
เพื่อสร้างความเชื่อมั่นในการจัดหาเชื้อเพลิงให้กับโรงไฟฟ้าได้อย่างเพียงพอในระยะยาว

(2) ความเสี่ยงจากความผันผวนของราคาเชื้อเพลิง

ต้นทุนค่าเชื้อเพลิงเป็นต้นทุนที่มีสัดส่วนสูงที่สุดสำหรับโรงไฟฟ้าชีวมวล
หากราคาเชื้อเพลิงปรับตัวสูงขึ้นอย่างมีนัยสำคัญจะส่งผลกระทบต่อกำไร
และผลตอบแทนของโครงการโรงไฟฟ้าชีวมวลอย่างมีนัยสำคัญเช่นกัน
ซึ่งการเข้ามาของคู่แข่งรายใหม่ในบริเวณใกล้เคียงอาจเป็นปัจจัยหนึ่งที่ส่งผลกระทบต่อราคาเชื้อเพลิงได้

อย่างไรก็ตาม การลงทุนโครงการโรงไฟฟ้าชีวมวลเป็นการลงทุนที่ใช้เงินลงทุนสูง
ปัจจุบันจำนวนคู่แข่งของบริษัทฯ ในการเข้าถึงแหล่งเชื้อเพลิงเดียวกันกับของบริษัทย่อยจึงยังมีไม่มาก
นอกจากนี้ จากการที่บริษัทฯ และบริษัทย่อย ได้เริ่มโครงการโรงไฟฟ้าในแถบภาคใต้ คือ CRB
ตั้งแต่ในปี 2554 จนปัจจุบันบริษัทฯ
มีจำนวนโครงการโรงไฟฟ้าชีวมวลที่อยู่ระหว่างการผลิตและจำหน่ายไฟฟ้า
การก่อสร้างและการพัฒนาในภาคใต้ อย่างน้อย 5
แห่งที่วางแผนไว้จึงถือได้ว่าเป็นหนึ่งในผู้นำโรงงานไฟฟ้าชีวมวลภาคใต้
โดยพื้นที่ตั้งโครงการอยู่ในรัศมีของแหล่งเชื้อเพลิงที่สำคัญ
และอาจถือเป็นหนึ่งในปราการป้องกันผู้ประกอบการรายใหม่ที่จะเข้ามาทำโครงการโรงไฟฟ้าในบริเวณเดียวกัน
ซึ่งไม่อยากมีความเสี่ยงเรื่องความเพียงพอและราคาของเชื้อเพลิง ดังนั้น
โอกาสที่คู่แข่งรายใหม่จะเข้ามาตั้งโรงไฟฟ้าชีวมวลในบริเวณใกล้เคียงกับโรงไฟฟ้าของบริษัทฯ
และมีผลให้ราคาเชื้อเพลิงเพิ่มขึ้นอย่างมีนัยสำคัญจึงค่อนข้างต่ำ
นอกจากนี้คู่แข่งที่จะเข้ามาตั้งโรงไฟฟ้าชีวมวลอาจประสบกับข้อจำกัดด้านความสามารถในการรับซื้อไฟฟ้าของสายส่งไฟฟ้าแรงสูงและสถานีไฟฟ้า
ดังนั้นหากสายส่งไฟฟ้าแรงสูง และ/หรือ สถานีไฟฟ้า
มีการรับซื้อไฟฟ้าเต็มก็จะไม่สามารถรับซื้อไฟฟ้าเพิ่มเติมได้อีก
ซึ่งจะส่งผลให้คู่แข่งไม่สามารถเข้ามาตั้งโรงไฟฟ้าและจำหน่ายไฟฟ้าเข้าไปในสายส่งของการไฟฟ้าในบริเวณใกล้เคียงโรงไฟฟ้าของบริษัทย่อยได้

อนึ่ง บริษัทฯ มีนโยบายในการติดตามการเปลี่ยนแปลงของราคาเชื้อเพลิงอย่างสม่ำเสมอ
โดยหากช่วงเวลาใดที่เชื้อเพลิงหลักมีปริมาณมากและราคาต่ำ บริษัทฯ
จะแจ้งให้ผู้บริหารโรงไฟฟ้าทำการซื้อเชื้อเพลิงในปริมาณเพิ่มขึ้น
เนื่องจากโครงการโรงไฟฟ้าของบริษัทฯ มีพื้นที่ขนาดใหญ่สำหรับเก็บเชื้อเพลิงทั้งในร่มและกลางแจ้ง
นอกจากนี้ กรณีที่เชื้อเพลิงหลักมีราคาสูงมากและไม่คุ้มค่าในการผลิต บริษัทฯ
อาจพิจารณาเลือกใช้เชื้อเพลิงประเภทอื่นที่สามารถใช้กับเตาเผาของโรงไฟฟ้าและไม่ก่อให้เกิดความเสียหาย
เนื่องจากบริษัทฯ พิจารณาเลือกเทคโนโลยีเครื่องจักรที่สามารถใช้เชื้อเพลิงได้หลายประเภท

  3.2.3 ความเสี่ยงจากความล่าช้าของโครงการโรงไฟฟ้า

บริษัทฯ
ตระหนักถึงความเสี่ยงของการพัฒนาโครงการก่อนที่โรงไฟฟ้าชีวมวลจะเริ่มดำเนินการเชิงพาณิชย์
ซึ่งโครงการเหล่านี้อาจเกิดความล่าช้าอันเนื่องมาจากความล่าช้าของการขอใบอนุญาตต่างๆ
ความล่าช้าจากผู้รับเหมาก่อสร้างแบบเบ็ดเสร็จ (EPC Contractor) ปัญหาความขัดแย้งกับชุมชน
หรือปัญหาจากภัยธรรมชาติ ซึ่งปัจจัยเหล่านี้อาจส่งผลกระทบถึงระยะเวลาดำเนินการ และ/หรือ
ต้นทุนที่เพิ่มขึ้นเกินกว่าที่ประมาณการณ์เอาไว้ (Cost Overrun)
และส่งผลให้ผลตอบแทนจากการลงทุนไม่เป็นไปตามเป้าหมายในที่สุด ดังนั้น บริษัทฯ
จึงได้กำหนดมาตรการในการดำเนินการเพื่อลดความเสี่ยงดังกล่าว อาทิ
การจัดทำคู่มือที่อธิบายถึงขั้นตอนการขอใบอนุญาตต่างๆ
รวมทั้งเอกสารและข้อมูลที่สำคัญที่ต้องนำส่งในแต่ละขั้นตอน เพื่อความถูกต้อง
ครบถ้วนและรวดเร็วในการดำเนินการในแต่ละขั้นตอนของการยื่นขอใบอนุญาตต่างๆ
การคัดเลือกบริษัทรับเหมาก่อสร้างที่มีชื่อเสียง ประสบการณ์และความชำนาญ
รวมถึงการทำสัญญาอย่างรัดกุมและการรับประกันผลงานภายหลังการก่อสร้างแล้วเสร็จ
และอาจรวมถึงการให้ผู้รับเหมารับประกันประสิทธิภาพและประสิทธิผลของการผลิตไฟฟ้า
การสื่อสารทำความเข้าใจกับชุมชนใกล้เคียงโดยรอบ เพื่อสร้างความสัมพันธ์ที่ดีกับชุมชน
การทำสัญญาประกันภัยเพื่อบรรเทาผลกระทบจากภัยธรรมชาติรวมทั้งบริษัทฯ
จะทำการว่าจ้างบริษัทผู้เชี่ยวชาญจากภายนอกเพื่อบริหารโครงการและงานก่อสร้าง
โดยมีหน้าที่รับผิดชอบในการควบคุม ติดตามความคืบหน้าของโครงการอย่างสม่ำเสมอ
เพื่อให้มั่นใจว่าการก่อสร้างจะแล้วเสร็จตามระยะเวลาที่กำหนด

  3.2.4 ความเสี่ยงจากการพึ่งพิงลูกค้ารายใหญ่

โครงการโรงไฟฟ้าในปัจจุบันของบริษัทฯ มีลูกคารายใหญเพียงรายเดียว คือ กฟภ.
(สำหรับโครงการในอนาคต PTG มีลูกค้า คือ กฟผ.)
ซึ่งเป็นหน่วยงานรัฐวิสาหกิจที่รับซื้อไฟฟ้าที่ผลิตได้ทั้งหมด
ตามสัญญาซื้อขายไฟฟ้าซึ่งไดกําหนดจํานวนหรือปริมาณและราคารับซื้อไวอยางแนนอนในแตละชวงเวลา
ตามนโยบายการสนับสนุนการผลิตและการใชไฟฟาจากพลังงานทดแทน
ของสํานักงานนโยบายและแผนพลังงาน กระทรวงพลังงาน
เชนเดียวกับผูผลิตไฟฟาจากพลังงานทดแทนรายอื่นๆ

  3.2.5 ความเสี่ยงจากอุบัติเหตุ การต่อต้านของมวลชนในพื้นที่ และการก่อวินาศกรรม

ในการประกอบธุรกิจของกลุ่มบริษัทฯ มีโอกาสจะเกิดอุบัติเหตุขึ้นจากเครื่องจักรหรืออุปกรณ์อื่นๆ
ที่อาจส่งผลให้เกิดเพลิงไหม้
รวมทั้งมีความเสี่ยงที่เกิดจากการต่อต้านของชุมชนเนื่องจากทัศนคติของชุมชนที่มีต่อโรงไฟฟ้า
หรือกระบวนการผลิตอาจก่อให้เกิดผลกระทบต่อชุมชน
โดยอาจมีสาเหตุมาจากอายุการใช้งานของตัวโรงไฟฟ้า การปฏิบัติงานของบุคลากร
นอกจากนี้โรงไฟฟ้าอาจเป็นเป้าหมายของการก่อวินาศกรรม

บริษัทฯ เชื่อว่าจากมาตรการที่มีอยู่และการเฝ้าติดตามสถานการณ์อย่างใกล้ชิด
แนวโน้มของความเสี่ยงในประเด็นนี้จึงมีไม่มาก อย่างไรก็ตาม ฝ่ายบริหารได้กำหนดมาตรการต่างๆ
และให้ดำเนินการอย่างต่อเนื่อง เพื่อเป็นการป้องกันและลดโอกาสในการเกิดความเสี่ยงดังกล่าว
ดังนี้

-   การเน้นย้ำกับผู้ปฏิบัติงาน (หรือผู้รับจ้างบริหารโรงไฟฟ้า) อย่างสม่ำเสมอถึงความไม่ประมาท
    เพราะเชื่อว่าความประมาทเพียงเล็กน้อยอาจนำมาซึ่งความเสียหายที่ประมาณค่ามิได้

-   การบำรุงรักษาเครื่องจักรและอุปกรณ์ต่างๆ
    ตามระยะเวลาที่กำหนดไว้เพื่อให้เครื่องจักรหรืออุปกรณ์นั้นๆ
    สามารถทำงานได้อย่างมีประสิทธิภาพ

-   การสร้างความสัมพันธ์ที่ดีกับชุมชนรอบโรงไฟฟ้าและการประสานงานกับหน่วยงานภาครัฐ
    และส่วนราชการท้องถิ่นที่เกี่ยวข้อง เพื่อให้เกิดความเข้าใจที่ถูกต้องตรงกันทุกฝ่าย

-   การกำหนดแผนการรักษาความปลอดภัยและแผนฉุกเฉิน การติดตั้งอุปกรณ์ต่าง ๆ เช่น
    ระบบกล้องวงจรปิด รวมทั้งการฝึกซ้อมเป็นประจำ

-   การจัดทำประกันภัยโรงไฟฟ้าที่ครอบคลุมในเรื่อง All Risks, Machinery Breakdown,
    Business Interruption และ Third Party Liability
    เพื่อความมั่นใจว่าหากเกิดเหตุการณ์ที่ไม่คาดคิดจะได้รับความคุ้มครองอย่างเพียงพอและเหมาะสม

  3.2.6 ความเสี่ยงจากการเปลี่ยนแปลงนโยบายของภาครัฐและองค์กรกำกับดูแล

จากการที่ภาครัฐมีนโยบายที่จะมีการรับซื้อไฟฟ้าเพิ่มขึ้นในอนาคตทั้งจากในส่วนของโรงไฟฟ้าขนาดใหญ่
และโรงไฟฟ้าจากพลังงานทดแทน ซึ่งเป็นไปตามแผนพัฒนากำลังผลิตไฟฟ้าของประเทศไทย พ.ศ.
2553-2573 ฉบับปรับปรุงครั้งที่ 3 (Power Development Plan (PDP) 2553
ฉบับปรับปรุงครั้งที่ 3)
ส่งผลให้มีบริษัทเอกชนหลายแห่งให้ความสนใจการลงทุนในธุรกิจพลังงานไฟฟ้าเพิ่มมากขึ้น
นอกจากนี้แผนการพัฒนาพลังงานทดแทนและพลังงานทางเลือก พ.ศ. 2555-2564 (Alternative
Energy Development Plan : AEDP) และแผนอนุรักษ์พลังงาน 20 ปี พ.ศ. 2554-2573
(Energy Efficiency : EE) ได้มุ่งเน้นการลดการพึ่งพิงน้ำมันดิบและก๊าซธรรมชาติอย่างจริงจัง
ส่งผลให้หลายหน่วยงานมุ่งให้ความสำคัญเกี่ยวกับการพัฒนาพลังงานทดแทนโดยเฉพาะพลังงานหมุนเวียน
เนื่องจากเป็นพลังงานที่สะอาดและสามารถใช้หมุนเวียนไปได้ไม่หมดไป รวมทั้งมีต้นทุนต่ำ
โดยที่ภาครัฐบาลได้มีการปรับปรุงนโยบายเพื่อส่งเสริมการมีส่วนร่วมของภาคเอกชนในการผลิตไฟฟ้าจากพลังงานทดแทนอย่างต่อเนื่อง
คณะกรรมการพลังงานแห่งชาติ (“กพช.”)
ได้กำหนดเป้าหมายใหม่ของพลังงานทดแทนและพลังงานทางเลือกใน AEDP ให้เป็น ร้อยละ 25
ของกำลังการผลิตเป้าหมายในปี 2564 จากเดิมเพียงร้อยละ 10 นอกจากนี้ ที่ประชุม กพช.
เมื่อวันที่ 16 กรกฎาคม 2556 ได้อนุมัติปรับเพิ่มเป้าหมายการผลิตไฟฟ้าจากพลังงานทดแทนในปี
2664 ขึ้นอีก 4,726 เมกะวัตต์ เป็น 13,927 เมกะวัตต์
ซึ่งคาดว่าจะสามารถทดแทนการนำเข้าน้ำมันเชื้อเพลิงและพลังงานชนิดอื่นจากต่างประเทศได้มูลค่า
7 แสนล้านบาทต่อปี ทั้งนี้ AEDP ได้กำหนดเป้าหมายกำลังการผลิตพลังงานทดแทนประเภทชีวมวล ณ
สิ้นปี 2564 เป็น 4,800 เมกะวัตต์ โดย ณ วันที่ 31 ธันวาคม 2556 มีกำลังการผลิตติดตั้ง
2,230 เมกะวัตต์ หรือคิดเป็น ร้อยละ 46.46 ของกำลังการผลิตเป้าหมายในปี 2564
โดยที่การเปลี่ยนแปลงนโยบายดังกล่าว
ซึ่งรวมถึงมาตรการส่งเสริมการผลิตไฟฟ้าจากพลังงานหมุนเวียน
อาจส่งผลกระทบต่อนโยบายการลงทุนและการขยายธุรกิจของบริษัทฯ

บริษัทฯ และบริษัทย่อย
อาจได้รับผลกระทบจากการเปลี่ยนแปลงนโยบายที่เกี่ยวข้องกับพลังงานข้างต้น
ตลอดจนจากการเปลี่ยนแปลงนโยบายของภาครัฐหรือหน่วยงานราชการอื่น เช่น
ข้อกำหนดเกี่ยวกับการขออนุญาตซื้อขายไฟฟ้า
ข้อกำหนดเกี่ยวกับการขออนุญาตประกอบกิจการโรงงาน
หรือข้อกำหนดเกี่ยวกับการประเมินผลกระทบต่อสิ่งแวดล้อม เป็นต้น

ทั้งนี้ เพื่อลดผลกระทบกับความเสี่ยงข้างต้น บริษัทฯ มีบุคลากรที่มีความรู้ความสามารถ
ความเชี่ยวชาญและประสบการณ์ ในหน่วยงานพัฒนาธุรกิจเพื่อศึกษา ติดตาม
และประเมินความสามารถในการแข่งขันเพื่อให้สามารถดำเนินการได้ทันท่วงที
หากมีการเปลี่ยนแปลงของนโยบายภาครัฐที่อาจจะมีผลกระทบต่อผลประกอบการ
หรือนโยบายการดำเนินธุรกิจของบริษัทฯ และบริษัทย่อย

  3.2.7 ความเสี่ยงจากการที่ไม่สามารถดำเนินการตามเงื่อนไขของสัญญาซื้อขายไฟฟ้า

จากการที่โครงการโรงไฟฟ้าของบริษัทย่อย 2 แห่ง ที่อยู่ระหว่างการดำเนินการก่อสร้างได้แก่ MGP
TSG มีสัญญาซื้อขายไฟฟ้ากับการไฟฟ้าภูมิภาค (“PPA”) ซึ่งกำหนดวันเริ่มต้นซื้อขายไฟฟ้าตามสัญญา
(“SCOD”) วันที่ 31 ธันวาคม 2557 ในขณะที่บริษัทฯ คาดว่าการก่อสร้างโรงไฟฟ้าทั้ง 2
แห่งจะแล้วเสร็จภายในปี 2558 ซึ่งจะส่งผลให้บริษัทย่อยทั้ง 2
แห่งไม่สามารถขายไฟฟ้าได้ตามกำหนด

ทั้งนี้ จากประกาศการไฟฟ้าส่วนภูมิภาค
เรื่องกำหนดแนวทางการกำกับการรับซื้อไฟฟ้าจากผู้ผลิตไฟฟ้าพลังงานหมุนเวียน ลงวันที่ 22
พฤษภาคม 2555 กำหนดว่า ในกรณีที่ไม่สามารถดำเนินการได้และมีความประสงค์จะขอขยายวัน
SCOD จะต้องแจ้งความประสงค์ให้ กฟภ. ทราบไม่น้อยกว่า 30 วัน ก่อนวัน SCOD โดย กฟภ.
จะพิจารณาความพร้อม 4 ด้าน ประกอบด้วย ความพร้อมด้านที่ดิน ความพร้อมด้านเทคโนโลยี
ความพร้อมด้านแหล่งเงินทุน และการขออนุญาตตามกฎหมายอื่นที่เกี่ยวข้อง
ดังนั้นหากพิจารณาจากองค์ประกอบข้างต้น ปัจจุบัน บริษัทย่อยทั้ง 2 แห่ง มีความพร้อมทั้ง 4 ด้าน
ครบถ้วน บริษัทฯ จึงคาดว่าการขอขยายวัน SCOD จะได้รับการพิจารณาอนุมัติจาก กฟภ.
โดยจะสามารถขอขยายออกไปได้อีก 6 เดือน นับจากวัน SCOD เดิม
และสามารถขอขยายเพิ่มได้อีก 6 เดือน หรือ 12 เดือน นับจากวัน SCOD เดิม ซึ่งบริษัทฯ
คาดว่าจะสามารถจำหน่ายไฟฟ้าให้กับ กฟภ. ได้ ภายหลังการขอขยายระยะเวลา SCOD ของทั้ง 2
โครงการข้างต้น

  3.2.8 ความเสี่ยงเรื่องการปฏิบัติตามกฎหมายเกี่ยวกับสิ่งแวดล้อม

การประกอบธุรกิจผลิตและจำหน่ายไฟฟ้าของบริษัทย่อย
อยู่ภายใต้กฎหมายและกฎระเบียบเกี่ยวกับการป้องกันและแก้ไขผลกระทบเกี่ยวกับสิ่งแวดล้อมทั้งที่เป็นของหน่วยงานของรัฐส่วนกลางและส่วนท้องถิ่น
ซึ่งกฎหมายและกฎระเบียบดังกล่าวครอบคลุมถึงเรื่องการควบคุมมลพิษทั้งทางดิน น้ำ อากาศ
และสารพิษ การกำจัดและจัดการขยะและของเสีย สุขภาพและความปลอดภัยในการทำงาน
และการจัดการวัตถุที่เป็นอันตราย ซึ่งข้อกำหนดดังกล่าวมีความซับซ้อน เปลี่ยนแปลงบ่อย
และการบังคับใช้กฎหมายและระเบียบดังกล่าวบางกรณีขึ้นอยู่กับการตีความของหน่วยงานรัฐที่เกี่ยวข้อง

ทั้งนี้ บริษัทฯ และบริษัทย่อย ได้ตระหนักถึงผลกระทบทางด้านสิ่งแวดล้อมที่เกิดจากโรงไฟฟ้า
โดยก่อนเริ่มดำเนินการก่อสร้างโรงไฟฟ้า บริษัทฯ
ได้ดำเนินการจัดทำรายงานผลกระทบสิ่งแวดล้อมและความปลอดภัย
("ESA")และจัดทำการมีส่วนร่วมของประชาชนโดยรอบพื้นที่โรงไฟฟ้า สำหรับบริษัทย่อย
ยกเว้นโครงการ PTG ที่บริษัทฯ จะจ้างที่ปรึกษาเพื่อศึกษาและจัดทำรายงานผลกระทบสิ่งแวดล้อม
(“EIA”) เนื่องจากเป็นโครงการที่มีกำลังผลิตเกินกว่า 10 เมกะวัตต์ ทั้งนี้ กลุ่มบริษัทฯ
ได้ดำเนินมาตรการป้องกันผลกระทบต่อสิ่งแวดล้อมต่าง ๆ อาทิ
ระบบการระบายสารออกจากโครงการ ระบบควบคุมมลสาร ระบบการจัดการน้ำเสีย
ระบบกำจัดกากและของเสียโดยใช้ประโยชน์จากกากขี้เถ้าที่เหลือจากการเผาไหม้เชื้อเพลิงมาแจกจ่ายให้กับชาวบ้านและชุมชนรอบข้างเพื่อใช้เป็นปุ๋ย
เป็นต้น นอกจากนี้ บริษัทฯ
และบริษัทย่อยยังมีการดำเนินการติดตามและตรวจสอบผลกระทบด้านสิ่งแวดล้อมที่อาจเกิดขึ้นอย่างใกล้ชิด
เพื่อให้กระบวนการผลิตกระแสไฟฟ้าของบริษัทย่อยเป็นไปตามกฎหมายและกฎระเบียบที่เกี่ยวข้องและลดมลภาวะด้านสิ่งแวดล้อม
เพื่อให้โรงไฟฟ้าของบริษัทย่อยเป็นโรงไฟฟ้าเพื่อชุมชนโดยแท้จริง

จากผลการตรวจวัดมลภาวะด้านเสียง ด้านฝุ่น และด้านอากาศ จากโรงไฟฟ้าของ CRB ในปี 2556
มีค่าน้อยกว่าเกณฑ์ที่กฎหมายกำหนดทุกรายการ

3.3 ความเสี่ยงด้านการเงิน

  3.3.1 ความเสี่ยงจากความผันผวนของอัตราดอกเบี้ย

การลงทุนโครงการโรงไฟฟาชีวมวลจะใช้เงินลงทุนสูง
ซึ่งผูประกอบการโรงไฟฟาส่วนใหญ่ใช้เงินกู้ในรูปแบบวงเงินกู้สินเชื่อโครงการระยะยาว
(Project Finance) จากสถาบันการเงิน โดยมีอัตราสวนเงินกูตอทุนโดยประมาณตั้งแต
2:1 จนถึง 3:1 และส่วนใหญ่กำหนดเป็นอัตราดอกเบี้ยแบบลอยตัว (Floating Interest
Rate) ซึ่งโครงการโรงไฟฟ้าของบริษัทย่อยก็อาศัยเงินกู้ในรูปแบบเดียวกัน
ที่มีเงื่อนไขอัตราดอกเบี้ยแบบลอยตัว
ดังนั้นการเปลี่ยนแปลงของอัตราดอกเบี้ยจะส่งผลกระทบโดยตรงต่อค่าใช้จ่ายทางการเงินของบริษัทฯ

บริษัทฯ ได้ตระหนักถึงความเสี่ยงดังกล่าว โดยในช่วงการศึกษาความเป็นไปได้ของโครงการ
(Project feasibility) บริษัทฯ
ได้ศึกษาถึงผลกระทบจากการเปลี่ยนแปลงอัตราดอกเบี้ยในกรณีต่างๆ
เพื่อให้ครอบคลุมในกรณีที่อัตราดอกเบี้ยมีความผันผวนมาก
เพื่อประเมินถึงผลกระทบทางการเงินก่อนการตัดสินใจที่จะลงทุนในโครงการโรงไฟฟ้าแต่ละแห่ง
นอกจากนี้ภายหลังจากที่บริษัทฯ ได้รับอนุญาตให้เป็นบริษัทจดทะเบียนในตลาดหลักทรัพย์แล้ว บริษัทฯ
อาจพิจารณาทางเลือกจากแหล่งเงินกู้อื่นนอกจากสถาบันการเงิน เช่น
การออกตราสารหนี้ที่มีอัตราดอกเบี้ยคงที่ซึ่งจะช่วยลดผลกระทบจากความผันผวนของอัตราดอกเบี้ยได้
เป็นต้น

  3.3.2 ความเสี่ยงจากการพึ่งพิงการค้ำประกันสินเชื่อจากผู้ถือหุ้นรายใหญ่

เมื่อวันที่ 30 สิงหาคม 2554 CRB ได้เข้าทำสัญญาขอสินเชื่อกับสถาบันการเงินแห่งหนึ่ง
(รวมทั้งฉบับแก้ไขเพิ่มเติมครั้งที่ 1 เมื่อวันที่ 30 กรกฎาคม 2556) ในวงเงิน 500 ล้านบาท
โดยมีเงื่อนไขให้ TPOLY ทำสัญญาค้ำประกันหนี้สินดังกล่าวของ CRB ภายในวงเงินไม่น้อยกว่า 580
ล้านบาท ซึ่งเสมือนว่า CRB
ซึ่งเป็นบริษัทย่อยที่ประกอบธุรกิจหลักมีการพึ่งพิงความช่วยเหลือด้านการเงินจากผู้ถือหุ้นรายใหญ่ของบริษัทฯ
ซึ่งในอนาคตหากบริษัทฯ ไม่ได้เป็นบริษัทย่อยของ TPOLY หรือมีการเปลี่ยนแปลงกลุ่มผู้ถือหุ้นใหญ่
อาจมีความเสี่ยงที่ TPOLY จะยกเลิกการค้ำประกันวงเงินสินเชื่อดังกล่าว
และอาจกระทบต่อฐานะการเงินของบริษัทฯ

4. ทรัพย์สินที่ใช้ในการประกอบธุรกิจ

4.1 ทรัพย์สินถาวรหลักที่ใช้ในการประกอบธุรกิจ

ทรัพย์สินถาวรหลักที่บริษัท และกิจการร่วมค้าใช้ในการประกอบธุรกิจ
มีรายละเอียดตามมูลค่าทางบัญชี ณ วันที่ 31 ธันวาคม 2556 ดังนี้

หน่วย : ล้านบาท

+---------------------+-----------------+-------+-----------+---------+
| ลักษณะทรัพย์สิน         | ที่ตั้ง             | ลัก    | ภาระผูกพัน  | มูลค่าสุทธิ |
|                     |                 | ษณะกร |           |         |
|                     |                 | รมสิทธิ์ |           | ณ 31    |
|                     |                 |       |           | ธ.ค.56  |
+=====================+=================+=======+===========+=========+
| ที่ดินและส่วนปรับปรุง     | เลขที่ 2 และ 4    | เป็นเ  | จด        | 6.86    |
| จำนวน 3 แปลง        | ซอยประเสริฐมนูกิจ  | จ้าของ | จำนองกับสถ |         |
| ประกอบด้วย โฉนดเลขที่  | 29 แยก 8        |       | าบันการเงิน |         |
| 5968, 6541, 6542    | ถนนประเสริฐมนูกิจ  |       |           |         |
| เนื้อที่รวม 1 ไร่ 35     | แขวงจรเข้บัว      |       |           |         |
| ตารางวา             | เขตลาดพร้าว      |       |           |         |
|                     | กรุงเทพมหานคร    |       |           |         |
+---------------------+-----------------+-------+-----------+---------+
| อาคารสำนักงาน จำนวน  |                 | เป็นเ  | จด        | 16.33   |
| 1 อาคาร พื้นที่         |                 | จ้าของ | จำนองกับสถ |         |
| 1,380.14 ตารางเมตร  |                 |       | าบันการเงิน |         |
+---------------------+-----------------+-------+-----------+---------+
| ที่ดินและส่วนปรับปรุง     | อำเภอสามโคก     | เป็นเ  | จด        | 9.00    |
| จำนวน 2 แปลง        |                 | จ้าของ | จำนองกับสถ |         |
| ประกอบด้วย โฉนดเลขที่  | จังหวัดปทุมธานี     |       | าบันการเงิน |         |
| 14440 และ 14441     |                 |       |           |         |
| เนื้อที่รวม 18 ไร่       |                 |       |           |         |
+---------------------+-----------------+-------+-----------+---------+
| ที่ดิน จำนวน 2 แปลง    | อำเภอลาดพร้าว    | เป็นเ  | จด        | 13.10   |
| โฉนดเลขที่            |                 | จ้าของ | จำนองกับสถ |         |
| 13808,13809         | จัง              |       | าบันการเงิน |         |
|                     | หวัดกรุงเทพมหานคร |       |           |         |
+---------------------+-----------------+-------+-----------+---------+
| ส่วนปรับปรุงที่ดิน (เช่า)  |                 | เช่า   | -         | 0.57    |
| สำหรับใช้เป           |                 |       |           |         |
| ็นพื้นที่จอดรถของสำนักงาน |                 |       |           |         |
+---------------------+-----------------+-------+-----------+---------+
| ที่ดินจำนวน 2 แปลง     | อำเภอเมือง       | เป็นเ  | -         | 1.86    |
| โฉนดเลขที่ 3921 ,     |                 | จ้าของ |           |         |
| 3922                | จังหวัดสุราษฏร์ธานี  |       |           |         |
+---------------------+-----------------+-------+-----------+---------+
| ที่ดินจำนวน 8 แปลง     | อำเภอทุ่งใหญ่      | เป็นเ  | จด        | 29.49   |
| โฉนดเลขที่            |                 | จ้าของ | จำนองกับสถ |         |
| 11933               | จัง              |       | าบันการเงิน |         |
| ,11934.11935.11936. | หวัดนครศรีธรรมราช |       |           |         |
|                     |                 |       |           |         |
| 1193                |                 |       |           |         |
| 8,11939,11940,11941 |                 |       |           |         |
+---------------------+-----------------+-------+-----------+---------+
| อาคาร และสิ่งปลูกสร้าง  | อำเภอทุ่งใหญ่      | เป็นเ  | จด        | 89.94   |
|                     |                 | จ้าของ | จำนองกับสถ |         |
|                     | จัง              |       | าบันการเงิน |         |
|                     | หวัดนครศรีธรรมราช |       |           |         |
+---------------------+-----------------+-------+-----------+---------+
| ที่ดิน จำนวน 10 แปลง   | อำเภอทุ่งสง       | เป็นเ  | จด        | 30.30   |
| โฉนดเลขที่            |                 | จ้าของ | จำนองกับสถ |         |
| 1                   | จัง              |       | าบันการเงิน |         |
| 7153,17154,17155,17 | หวัดนครศรีธรรมราช |       |           |         |
| 156,1715717204,1888 |                 |       |           |         |
| 5,18943,28740,28739 |                 |       |           |         |
+---------------------+-----------------+-------+-----------+---------+
| ที่ดิน จำนวน 4 แปลง    | อำเภอเมือง       | เป็นเ  | จด        | 34.84   |
| โฉนดเลขที่            |                 | จ้าของ | จำนองกับสถ |         |
|                     | จังหวัดสมุทรสาคร   |       | าบันการเงิน |         |
| 125414,1            |                 |       |           |         |
| 25415,121995,121996 |                 |       |           |         |
+---------------------+-----------------+-------+-----------+---------+
| เค                  | - ทาวเวอร์เครน 8 | เป็นเ  | ปลอ       | 54.86   |
| รื่องมือและอุปกรณ์ก่อสร้าง | ตัว              | จ้าของ | ดภาระผูกพัน |         |
|                     |                 |       | /ภายใต    | 543.49  |
|                     | โมบายเครน 1 ตัว  |       | ้สัญญาเช่าซื้อ |         |
|                     | ลิฟท์ 2 ตัว        |       |           |         |
|                     | เครื่องมือเครื่องใ   |       | จด        |         |
|                     | ช้ในการก่อสร้างลิฟท์ |       | จำนองกับสถ |         |
|                     | 2 ตัว            |       | าบันการเงิน |         |
|                     | แ               |       |           |         |
|                     | ละอุปกรณ์ที่เกี่ยวข้อง |       |           |         |
|                     | ทาวเวอร์เครน     |       |           |         |
|                     | Hydraulic Truck |       |           |         |
|                     | Crane และ Plant |       |           |         |
|                     |                 |       |           |         |
|                     | -               |       |           |         |
|                     | เครื่องมือเครื่อ     |       |           |         |
|                     | งใช้ในธุรกิจพลังงาน |       |           |         |
+---------------------+-----------------+-------+-----------+---------+
| เครื่องใช้สำนักงาน      |                 | เป็นเ  | ปลอ       | 10.19   |
|                     |                 | จ้าของ | ดภาระผูกพัน |         |
+---------------------+-----------------+-------+-----------+---------+
| ยานพาหนะ            |                 | เป็นเ  | ปลอ       | 14.57   |
|                     |                 | จ้าของ | ดภาระผูกพัน |         |
|                     |                 |       | /ภายใต้ใต  |         |
|                     |                 |       | ้สัญญาเช่าซื้อ |         |
+---------------------+-----------------+-------+-----------+---------+
| สินทรัพย์ระหว่างติดตั้ง    |                 | เป็นเ  | จด        | 4.52    |
|                     |                 | จ้าของ | จำนองกับสถ |         |
|                     |                 |       | าบันการเงิน |         |
+---------------------+-----------------+-------+-----------+---------+
| ค่าเ                 |                 |       |           | (2.24)  |
| ผื่อการด้อยค่าของสินทรัพย์ |                 |       |           |         |
+---------------------+-----------------+-------+-----------+---------+
| รวม                 |                 |       |           | 857.68  |
+---------------------+-----------------+-------+-----------+---------+

4.2 นโยบายการลงทุนและการบริหารงานในบริษัทย่อยและบริษัทร่วม

นโยบายการลงทุนของบริษัท คือ
บริษัทจะพิจารณาลงทุนในธุรกิจที่เกื้อหนุนและเอื้อประโยชน์ต่อการทำธุรกิจของบริษัทหรือเป็นธุรกิจซึ่งอยู่ในอุตสาหกรรมที่มีแนวโน้มเจริญเติบโตโดยจะคำนึงถึงอัตราผลตอบแทนที่ได้รับจากการลงทุนเป็นสำคัญ

4.2.1 ธุรกิจก่อสร้างและกิจการร่วมค้า บริษัทฯ
มีการร่วมลงทุนกับกิจการอื่นที่มีประสบการณ์และมีความชำนาญเฉพาะด้านเพื่อร่วมประมูลงานและก่อสร้างโครงการต่างๆ
ซึ่งจำเป็นต้องมีประวัติการดำเนินโครงการตามขนาดที่ผู้ว่าจ้างกำหนดรวมถึงการใช้เทคนิคเฉพาะด้านด้วย
ซึ่งนอกจากผลตอบแทนจากดำเนินโครงการแล้วบริษัทยังจะได้รับความรู้ในเทคนิคเฉพาะด้านเหล่านั้นด้วยรวมทั้งยังได้ประสบการณ์ในการทำงานด้วย
และสามารถใช้ประวัติการดำเนินงานนี้ในการประมูลต่อๆไปได้ด้วย

4.2.2 ธุรกิจอสังหาริมทรัพย์ บริษัทฯ
มีความชำนาญงานก่อสร้างอยู่แล้วและมองเห็นโอกาสและช่องทางในการทำธุรกิจอสังหาริมทรัพย์
จึงลงทุนในธุรกิจอสังหาริมทรัพย์เพื่อเพิ่มรายได้อีกช่องทางหนึ่ง

4.2.3 ธุรกิจพลังงาน จากประสบการณ์ในการก่อสร้างโรงไฟฟ้าต่างๆ
บริษัทฯได้ศึกษาความเป็นไปได้ของธุรกิจพลังงานแล้วเห็นว่ามีความเป็นไปได้มาก
อีกทั้งพลังงานไฟฟ้าก็เป็นสิ่งที่จำเป็นมากจึงเข้าดำเนินธุรกิจพลังงาน
เพื่อเพิ่มรายได้ที่มั่นคงให้กับบริษัทในระยะยาว

4.2.4 ธุรกิจการค้า เป็นธุรกิจที่สนับสนุนการดำเนินการในธุรกิจอื่นๆ เช่น
จัดหาและจำหน่ายวัสดุอุปกรณ์ก่อสร้างให้กับธุรกิจก่อสร้าง และธุรกิจอสังหาริมทรัพย์
จัดหาและจำหน่ายเชื้อเพลิงให้กับธุรกิจพลังงาน เป็นต้น
สินค้าที่สั่งมาก็ยังสามารถจำหน่ายให้กับบริษัทรับเหมาก่อสร้างอื่น และคู่ค้าอื่นได้อีกด้วย

ส่วนด้านการบริหารนั้นบริษัทจะควบคุมดูแลโดยจะส่งกรรมการเข้าไปเป็นตัวแทนในบริษัทย่อยและกิจการร่วมค้าทุกแห่ง
และหากเป็นบริษัทร่วม
บริษัทจะไม่เข้าไปควบคุมดูแลมากนักเพียงแต่จะส่งตัวแทนจากบริษัทเข้าไปเป็นกรรมการในบริษัทนั้น
ๆ ทั้งนี้จำนวนตัวแทนจากบริษัทที่เข้าไปเป็นกรรมการจะขึ้นอยู่กันสัดส่วนการถือหุ้นของบริษัท

5. ข้อพิพาททางกฎหมาย

บริษัทมีข้อพิพาททางกฎหมายที่มีผลกระทบต่อการดำเนินธุรกิจของบริษัทอย่างมีนัยสำคัญ 1 คดีคือ

1. คดีที่บริษัทเรียกร้องค่าจ้างก่อสร้างจาก บริษัท วู้ดแลนด์ รีสอร์ท จำกัด

  บริษัท ไทยโพลีคอนส์ จำกัด (มหาชน) ในฐานะผู้เรียกร้อง
  ได้ยื่นเรียกร้องเงินค่าก่อสร้างตามสัญญาจ้างเหมางวดที่ 12 และ 13 จากบริษัท วู้ดแลนด์
  รีสอร์ท จำกัด เป็นจำนวนเงิน 16,246,102.88 บาท พร้อมดอกเบี้ยในอัตราร้อยละ 7.5 ต่อปี
  จากต้นเงินดังกล่าว นับแต่วันที่ 24 พฤศจิกายน 2551 ถึงวันที่ยื่นคำเสนอข้อพิพาทเป็นเวลา 53
  วัน คิดดอกเบี้ยเป็นเงินจำนวน 176,926.74 บาท รวมเป็นเงินจำนวน 16,423,029.62 บาท
  เงินค่าประกันผลงาน บริษัท วู้ดแลนด์ รีสอร์ท จำกัด ได้หักไว้ตั้งแต่งวดที่ 1 ถึงงวดที่ 11
  รวมเป็นเงินจำนวน 4,487,327.56 บาท รวมเป็นเงินที่บริษัทฯ เรียกร้องจำนวน
  20,910,357.18 บาท และให้คืนหนังสือค้ำประกันของธนาคารกรุงเทพ จำกัด (มหาชน)
  จำนวน 2 ฉบับ คือ ฉบับลงวันที่ 28 ธันวาคม 2550 จำนวนเงิน 9,800,000 บาท
  และฉบับลงวันที่ 14 มกราคม 2551 จำนวนเงิน 4,934,629 บาท
  โดยคดีอยู่ระหว่างการพิจารณาของคณะอนุญาโตตุลาการ
  การดำเนินกระบวนพิจารณาของคณะอนุญาโตตุลาการได้พิจารณาการสืบพยานของฝ่ายผู้เรียกร้องและฝ่ายผู้คัดค้านเสร็จสิ้นแล้ว
  ขณะนี้ อนุญาโตตุลาการได้มีคำชี้ขาดให้ผู้เรียกร้องชำระเงินจำนวน 45,421,859.84 บาท
  ให้แก่ผู้คัดค้าน พร้อมดอกเบี้ยในอัตราร้อยละ 7.5
  ต่อปีของจำนวนเงินดังกล่าวนับแต่วันยื่นคำคัดค้าน/ข้อเรียกร้องแย้งเป็นต้นไปจนกว่าจะชำระเสร็จ

  และให้ผู้คัดค้านคืนหนังสือค้ำประกันของธนาคารกรุงเทพ จำกัด (มหาชน) ฉบับลงวันที่ 14
  มกราคม 2551 จำนวนเงิน 4,934,629.00 บาท ซึ่งค้ำประกันการปฏิบัติตามสัญญาจ้างเหมาฯ
  ให้แก่ผู้เรียกร้อง ส่วนหนังสือค้ำประกันของธนาคารกรุงเทพ จำกัด (มหาชน) ฉบับลงวันที่ 28
  ธันวาคม 2550 จำนวนเงิน 9,800,000 บาท
  ที่ค้ำประกันการรับเงินล่วงหน้าตามสัญญาจ้างเหมาฯนั้น ให้ผู้คัดค้านคืนให้แก่ผู้เรียกร้อง
  เมื่อผู้คัดค้านได้รับชำระเงินซึ่งจ่ายล่วงหน้าซึ่งยังขาดอยู่จำนวน 762,585.57 บาท
  คืนจากผู้เรียกร้อง

  ฝ่ายกฎหมายได้ดำเนินการเพื่อยื่นคำร้องขอเพิกถอนคำชี้ขาดของอนุญาโตตุลาการ
  ต่อศาลแพ่งเป็นคดีดำที่ 4604/56 โดยศาลมีคำสั่งให้รวมการพิจารณาเข้ากับสำนวนคดีดำที่
  3692/56 ที่บริษัท วู้ดแลนด์ฯ ยื่นคำร้องขอบังคับตามคำชี้ขาดของอนุญาโตตุลาการ
  และมีกำหนดวันนัดพร้อมหรือไต่สวนในวันที่ 24 มีนาคม 2557 เวลา 13.30 น.
  แต่เนื่องจากทนายผู้ร้อง (วู้ดแลนด์) ติดขัดเรื่องเอกสารจึงขอเลื่อนคดี
  โดยศาลอนุญาตให้เลื่อนคดีไปนัดไต่สวนในวันที่ 2 มิถุนายน 2557 เวลา 09.00 น.

  ผู้คัดค้าน บริษัท วู้ดแลนด์ รีสอร์ท จำกัด ได้มีข้อเรียกร้องแย้งกลับมาเมื่อวันที่ 28 เมษายน
  2552

  มูลเหตุของคดี คดีนี้ บริษัทได้รับประมูลงานก่อสร้างโครงการวู้ดแลนด์ รีสอร์ท ที่เมืองพัทยา
  จังหวัดชลบุรี แต่ปรากฏว่าไม่สามารถดำเนินการให้แล้วเสร็จตามสัญญาได้
  เนื่องจากเจ้าของโครงการเปลี่ยนแปลงแบบเพิ่มงาน และลดงานหลายครั้ง
  แต่ขยายระยะเวลาทำงานให้น้อยมาก ทางบริษัทจึงไม่สามารถดำเนินการต่อไปได้
  จึงบอกเลิกสัญญาและเรียกเงินค่างวดงานที่ค้างชำระจากบริษัท วู้ดแลนด์ รีสอร์ท จำกัด

  ในการนี้บริษัทได้มีการตั้งสำรองค่าเผื่อหนี้สงสัยจะสูญไว้แล้ว
  ดังนั้นหากบริษัทชนะคดีจะบันทึกเป็นรายรับจากลูกหนี้และจะทำให้ยอดค่าเผื่อหนี้สงสัยจะสูญลดลง

  2. คดีที่เรียกร้องค่าจ้างก่อสร้างจาก บริษัท เทคนิป จำกัด

  เป็นคดีที่บริษัทฯ ได้ยื่นข้อพิพาทต่ออนุญาโตตุลาการ เป็นคดีข้อพิพาทหมายเลขดำที่ 79/2556
  ให้บริษัท เทคนิป จำกัด ชำระค่าจ้างเป็นเงินจำนวน 50,820,311.61 บาท และบริษัท เทคนิป
  จำกัด ได้ยื่นคำคัดค้าน/ข้อเรียกร้องแย้ง โดยเรียกให้บริษัทฯ ชดใช้ค่าเสียหายเป็นเงินจำนวน
  157,158,913.57 บาท

  ขณะนี้ คดีอยู่ระหว่างการแต่งตั้งอนุญาโตตุลาการ
  โดยอนุญาโตตุลาการมีการนัดกำหนดแนวทางการเจรจาในวันที่ 19 มีนาคม 2557 เวลา 09.30
  น. แต่เนื่องจากยังอยู่ระหว่างการเจรจา เพื่อหาข้อสรุป
  อนุญาโตตุลาการจึงให้เลื่อนไปนัดเจรจาในวันที่ 30 เมษายน 2557 เวลา 09.30 น.
  เมื่อทราบผลประการใด จะได้รายงานให้ทราบต่อไป

  มูลเหตุของคดี คดีนี้ บริษัทได้รับประมูลงานก่อสร้างโครงการมิชลิน ที่จังหวัดสงขลา
  แต่ปรากฏว่าไม่สามารถดำเนินการให้แล้วเสร็จตามสัญญาได้
  เนื่องจากเจ้าของโครงการเปลี่ยนแปลงแบบเพิ่มงาน และลดงานหลายครั้ง
  แต่ขยายระยะเวลาทำงานให้น้อยมาก ทางบริษัทจึงไม่สามารถดำเนินการต่อไปได้
  จึงบอกเลิกสัญญาและเรียกเงินค่างวดงานที่ค้างชำระจากเทคนิป จำกัด

6. ข้อมูลทั่วไปและข้อมูลสำคัญอื่น

6.1 ข้อมูลทั่วไปของบริษัท

ชื่อบริษัท : บริษัท ไทยโพลีคอนส์ จำกัด (มหาชน)

ประเภทธุรกิจ : ธุรกิจรับเหมาก่อสร้าง บริษัทดำเนินการรับเหมาก่อสร้างในหลายประเภท
ประเภทศูนย์การค้า อาคารสำนักงาน และอาคารสูงเพื่อพักอาศัย และโรงงานอุตสาหกรรม
รวมถึงโรงงานผลิตไฟฟ้า
โดยการให้บริการรับเหมาก่อสร้างดังกล่าวครอบคลุมถึงงานวิศวกรรมโยธา
งานติดตั้งงานระบบวิศวกรรมต่าง ๆ และงานภูมิสถาปัตยกรรม (Landscape)
และยังมีบริษัทย่อยต่างๆ ดำเนินการในธุรกิจพัฒนาอสังหาริมทรัพย์ ธุรกิจพลังงานชีวมวล
และธุรกิจการค้า อีกดังนี้

ธุรกิจด้านการพัฒนาอสังหาริมทรัพย์ ประกอบธุรกิจบ้านจัดสรรพร้อมที่ดินเพื่อขาย โดยบริษัทฯ
จะเป็นผู้พัฒนาโครงการและเป็นเจ้าของโครงการบ้านจัดสรรต่างๆ ดำเนินการโดย บริษัท ทีพีซี
แอสเสท จำกัด ซึ่งเป็นบริษัทย่อยของบริษัท

ธุรกิจพลังงานชีวมวล ประกอบกิจการผลิตไฟฟ้าจากเชื้อเพลิงชีวมวล มวลชีวภาพ
โดยขายให้กับรัฐวิสาหกิจและองค์กรของรัฐทุกประเภทรวมทั้งรับประกอบกิจการรับจ้าง รับเหมา
สร้างโรงงานผลิตไฟฟ้า ติดตั้งเครื่องจักรในการผลิตกระแสไฟฟ้าจากพลังงานทดแทนทุกประเภท,
จำหน่ายเครื่องจักร อะไหล่ อุปกรณ์ควบคุม ระบบไฟฟ้าทุกประเภท
สำหรับโรงไฟฟ้าที่ผลิตพลังงานทดแทน,  นำเข้า ส่งออก ผลิตเครื่องจักร อะไหล่  อุปกรณ์ควบคุม
ระบบไฟฟ้าทุกประเภท สำหรับโรงไฟฟ้าที่ผลิตพลังงานเพื่อผลิตไฟฟ้า ผลิตและจำหน่ายกระแสไฟฟ้า
ดำเนินการโดย บริษัท ทีพีซี เพาเวอร์ โฮลดิ้ง จำกัด ซึ่งเป็นบริษัทย่อยของบริษัท

ธุรกิจการค้า ประกอบธุรกิจซื้อ ขาย นำเข้า ส่งออก สินค้าทุกประเภททั้งในและนอกประเทศ
ดำเนินการโดย บริษัท ทีพีซี บางกอก ซัพพลาย จำกัด ซึ่งเป็นบริษัทย่อยของบริษัท

ที่ตั้งสำนักงานใหญ่ : เลขที่ 2,4 ซอยประเสริฐมนูกิจ 29 แยก 8 ถนนประเสริฐมนูกิจ
แขวงจรเข้บัว เขตลาดพร้าว กรุงเทพมหานคร

ที่ตั้งสำนักงานสาขา : เลขที่ 140 ถนนกำปงบารู ตำบลบางนาค อำเภอเมืองนราธิวาส
จังหวัดนราธิวาส

: เลขที่ 106 หมู่ที่ 10 ถนนนาเกลือ ตำบลบานา อำเภอเมืองปัตตานี จังหวัดปัตตานี

: เลขที่ 74 หมู่ที่ 5 ตำบลจะโหนง อำเภอจะนะ จังหวัดสงขลา รหัสไปรษณีย์ 90130

เลขทะเบียนบริษัท : 0107551000037

โทรศัพท์ : 0-2942-6491-6, 0-2943-2930-8

โทรสาร : 0-2943-2939

Website : www.thaipolycons.co.th

e-mail address : info@thaipolycons.co.th

จำนวนและชนิดของหุ้นที่จำหน่ายได้แล้วทั้งหมดของบริษัท :

  - ณ วันที่ 31 ธันวาคม 2556 บริษัทมีทุนจดทะเบียน จำนวน 504,000,000 บาท ประกอบด้วย
  หุ้นสามัญ จำนวน 504,000,000 หุ้น มูลค่าหุ้นละ 1.00 บาท

  - มีทุนที่เรียกชำระแล้ว จำนวน 503,904,358 บาท แบ่งเป็นหุ้นสามัญ จำนวน 503,904,358
  หุ้น มูลค่าหุ้นละ 1.00 บาท

6.2 ข้อมูลทั่วไปของนิติบุคคลที่บริษัทถือหุ้นตั้งแต่ร้อยละ 10 ขึ้นไป

ชื่อบริษัท : บริษัท ทีพีซี แอสเสท จำกัด

ประเภทธุรกิจ : ธุรกิจพัฒนาอสังหาริมทรัพย์

ที่ตั้งสำนักงานใหญ่ : เลขที่ 2,4 ซอยประเสริฐมนูกิจ 29 แยก 8 ถนนประเสริฐมนูกิจ
แขวงจรเข้บัว เขตลาดพร้าว กรุงเทพมหานคร

เลขทะเบียนบริษัท : 0105554068498

โทรศัพท์ : 0-2942-6491-6

โทรสาร : 0-2942-6497

Website : www.tpcasset.co.th

e-mail address : info@tpcasset.co.th

จำนวนและชนิดของหุ้นที่จำหน่ายได้แล้วทั้งหมดของบริษัท :

  - ณ วันที่ 31 ธันวาคม 2556 บริษัทมีทุนจดทะเบียน จำนวน 230,000,000 บาท ประกอบด้วย
  หุ้นสามัญ จำนวน 2,300,000 หุ้น มูลค่าหุ้นละ 100.00 บาท

  - มีทุนที่เรียกชำระแล้ว จำนวน 230,000,000 บาท แบ่งเป็นหุ้นสามัญ จำนวน 2,300,000
  หุ้น มูลค่าหุ้นละ 100.00 บาท

  สัดส่วนการถือหุ้น : ร้อยละ 99.9996

ชื่อบริษัท : บริษัท ทีพีซี เพาเวอร์ โฮลดิ้ง จำกัด

ประเภทธุรกิจ : ธุรกิจพลังงานชีวมวล

ที่ตั้งสำนักงานใหญ่ : เลขที่ 2,4 ซอยประเสริฐมนูกิจ 29 แยก 8 ถนนประเสริฐมนูกิจ
แขวงจรเข้บัว เขตลาดพร้าว กรุงเทพมหานคร

เลขทะเบียนบริษัท : 0105555186711

โทรศัพท์ : 0-2942-6491-6

โทรสาร : 0-2942-6497

Website : www.tpcpower.co.th

e-mail address : info@tpcpower.co.th

จำนวนและชนิดของหุ้นที่จำหน่ายได้แล้วทั้งหมดของบริษัท :

  - ณ วันที่ 31 ธันวาคม 2556 บริษัทมีทุนจดทะเบียน จำนวน 310,550,000 บาท ประกอบด้วย
  หุ้นสามัญ จำนวน 31,055,000 หุ้น มูลค่าหุ้นละ 10.00 บาท

  - มีทุนที่เรียกชำระแล้ว จำนวน 310,550,000 บาท แบ่งเป็นหุ้นสามัญ จำนวน 31,055,000
  หุ้น มูลค่าหุ้นละ 10.00 บาท

  สัดส่วนการถือหุ้น : ร้อยละ 66.19

ชื่อบริษัท : บริษัท ทีพีซี บางกอก ซัพพลาย จำกัด

ประเภทธุรกิจ : ธุรกิจการค้า

ที่ตั้งสำนักงานใหญ่ : เลขที่ 2,4 ซอยประเสริฐมนูกิจ 29 แยก 8 ถนนประเสริฐมนูกิจ
แขวงจรเข้บัว เขตลาดพร้าว กรุงเทพมหานคร

เลขทะเบียนบริษัท : 0105556008981

โทรศัพท์ : 0-2942-6491-6

โทรสาร : 0-2942-6497

  จำนวนและชนิดของหุ้นที่จำหน่ายได้แล้วทั้งหมดของบริษัท :

  - ณ วันที่ 31 ธันวาคม 2556 บริษัทมีทุนจดทะเบียน จำนวน 5,000,000 บาท ประกอบด้วย
  หุ้นสามัญ จำนวน 500,000 หุ้น มูลค่าหุ้นละ 10.00 บาท

  - มีทุนที่เรียกชำระแล้ว จำนวน 3,000,000 บาท แบ่งเป็นหุ้นสามัญ จำนวน 300,000 หุ้น
  มูลค่าหุ้นละ 10.00 บาท

  สัดส่วนการถือหุ้น : ร้อยละ 99.9990

6.2 ข้อมูลทั่วไปของบุคคลอ้างอิงอื่นๆ

  นายทะเบียนหลักทรัพย์

  ชื่อนายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

  ที่ตั้ง : 62 อาคารตลาดหลักทรัพย์แห่งประเทศไทย ถนนรัชดาภิเษก เขตคลองเตย
  กรุงเทพมหานคร 10110

  โทรศัพท์ : 0-2229-2800

  โทรสาร : 0-2359-1259

  Website : http://www.tsd.co.th

  ผู้สอบบัญชี

  ชื่อผู้สอบบัญชี : นางสุวิมล กฤตยาเกียรณ์

  ที่ตั้ง : 316/32 ซอยสุขุมวิท 22 ถนนสุขุมวิท แขวงคลองเตย เขตคลองเตยกรุงเทพฯ 10110

  โทรศัพท์ : 0-2259-5300

  โทรสาร : 0-2260-1553